









| TV SALT 


: SAVE? 
SLS 


Ea 


ELSE Sal 


Bee, 
EEG 


" v 
k meg 
” 
re SST NA TEN " 
172 sags mc 3 . 
—" x 
- ”& yø 
rss 3. FC > 
å "tilær . 
g N FR i 
4 | "Mes" ad 
7 
2 
s7 
y 











H. HAGERUPS FORLAG 


HOVEDKOMMISSIONÆR FOR NORGE: H. ASCHEHOUG & CO 


Triers Bogtrykkeri (G. L. Lind & Numa Frænkel) 


A. GUNTELBERG: 


NIELS JUEL 


SKREVET I ANLEDNING AF TOHUNDREDAARET 


FOR HELTENS FØDSEL 





IELS JUEL 


EN HISTORISK SKILDRING 


AF 


A. GUNTELBERG 


MED ILLUSTRATIONER Ar CHR. BracxHe, P. Mønsten 
oG C. NEUMANN 
SAMT GENGIVELSER EFTER MALERIER, 
EriTtariEer, KORT ETC. 





KJØBENHAVN 
H. HAGERUPS FORLAG 


Triers Bogtrykkeri (G. L. Lind & Numa Frænkel) 


1897 






ITHE NEW YORK 
PUCLIC LIDR AR Y 
FOG. 375 


ASTO2, LENCX AND 
TILDEN HOUNDATIONS. 
1898. 






Bort Skyggekunst, som Hr. Niels Juel vil eftertrykke, 

Du træffer ej hans Sjæls og Dyds og Manddoms Smykke, 
Naturen gav ham Skjold og Hjælm ved Fødsels Ære, 
Gud selv jærnklædte ham for Sejer at hjembære. 

Fra hver hans Fjendes Haand, de maatte underskrive 
Hans Manddom med sit Blod, og i hans Magt sig give. 
Nu triner han paa al den Rustlning, Krigen ejer, 

Og i Triumf hos Gud udsjunger Herrens Sejer. 


Th. Kingo. 





Niels Juels Medaille. 


Forord. 

De findes en egen Klang ved Navnet Niels Juel. Det lyder 
over Sø og Land og ikke alene her hjemme i Danmark, men vidt 
ud over vort Fædrelands Grænser. Og Tonerne forene sig til en 
Melodi, der fortæller om den store Søhelts Bedrifter — hvilken 
Dansk har ikke hørt om dem; hvem har ikke lyttet til Fortæl- 
lingerne om de stolte Sejre, som han vandt i Spidsen for den 
Flaade, han selv havde været med til at skabe og indøve? 
Thi Niels Juel var ikke alene den store Søkriger, men tillige en 
fortræffelig Organisator og god Økonom. Uden disse Egenskaber 
var han heller aldrig bleven den, som han i Folkets Bevidsthed 
nu er: Datidens mest fremragende Admiral og største Søhelt. 

Der har før været skrevet om Niels Juel, men Hensigten med 


dette Arbejde er at give en populær-historisk Fremstilling, ledsaget 


af gode Illustrationer, af Niels Juels Liv og Bedrifter, altsaa ikke 
alene af de Søslag, han deltog i, men ogsaa af hans eget, private 
Liv og Familieforhold; kun derved har jeg ment, at denne Bog 
kunde blive, hvad den tilsigter: Et populært Arbejde, der ret 
kunde trænge ind i Folkets brede Lag, hvor der nutildags kræves 
mere og mere Oplysning og Kundskaber. 

Foruden at alt, hvad der hidtil er skrevet og trykt om Niels 
Juel, er benyttet, er Bogen. som allerede anført, ledsaget af en Del 
Illustrationer, hvoraf de fleste træde første Gang frem for Offentlig- 
heden. Jeg skal saaledes henlede Opmærksomheden paa Billedet 
af Niels Juels Gravminde eller Epitafium, der er udarbejdet efter 
en Tegning, som er tilvejebragt ved velvillig Imødekommenhed fra 
Marineministeriet, hvorfor jeg herved aflægger min ærbødigste 
Tak. Ligeledes ere Marmorreliefferne, som findes paa samme 
sjældent smukke og kostbare Epitafium i Holmens Kirkes Kapel, 
tegnede ud og aftrykte i Slutningen af Bogen. 

— Maatte da dette Arbejde blive læst med Glæde af enhver. 
der har Interesse for vore berømte Mænd og Kvinder og ikke 
mindst for den ædle Søhelt, om hvem det med Rette kan siges: 
At han i Spidsen for Flaaden gentagne Gange frelste vort Land 
fra Undergang, saa er Hensigten med Bogens Udgivelse naaet. 

Forf. 











Om Slægten Juels Oprindelse skriver den bekendte 
Tycho de Hoffmann i sin: Historiske Efterretninger 
om velfortjente, danske Adelsmænd: 

>»... Nogle tro, at de Jueler ere komne af Julin, 
andre af Engelland, men begge stemme deri overens, 
at de vare to Brødre, hvoraf den ene førte Stjernen, 
den anden Bølgerne, men da denne sidste ved Døden 
afgik, optog den anden Broder hans Vaaben tillige med 
sit. Den første Mand, man ved at regne Slægten fra, 
var Palle Juel til Ugelstrup, i hvis Tid indfaldt den 
store. Pestilenze kaldet Mandeqvæl, Mærkedød, eller 
sorte Død 1350, hvorom fortælles følgende Historie i 
Michelsens danske Slægtebog: En ung Kvinde skal 
have haft en gammel Mand og tillige sit Tilhold med 
et Bolskab; samme Kvinde bad en gammel Kærling 
at hjælpe sig af med den gamle Mand, og fik af hende 
det Raad, at hun skulde tage et Stykke af en død 
Mands Mave, og hakke i hans Mad, som hun og efter- 
fulgte, og han døde strax derefter. Den unge Kvinde, 

som nu mente at kunne leve i Vellyst og Glæde, blev 
tillige med sit Bolskab syg og døde inden faa Dage, 
og siden greb Svagheden om sig og overgik ganske 
England. Det hændte sig, at samme Tid er kommet 
et Skib fra England til Vendsyssel i Jylland, paa 
hvilket alle Folkene undervejs vare døde, og som Ind- 
byggerne gik ud paa Skibet, blev nogle af dem af 
samme Sygdom angrebne og døde, og fra dem har 
Sygdommen i en Hast udbredt sig over det ganske 
Land. En vejfarende Mand kom to Dage før Jul til 
Ugelstrup og bad om et Hus. Palle Juel mente ej, 
han var kommen fra Mandeqvels, saasom han havde 
Klæder og andet Tøj med sig, viste ham derfor til 
Præsten at faa Logemente. Men Julenat om Midnats 
Tider, der Palle Juel med sine Folk kom til Kirken, 
og der ikke forefandt Præsten, skikkede derfor et 
ridende Bud til Præstegaarden og frygtede, at det ikke 
maatte hænge ret sammen, eller være vel fat; Buddet 
kom did og slog paa Døren, men ingen lukkede op, 
og derfor indslog han et Vindue og raabte, da svarede 
en halvdød Qvinde: »O væ og tut, hvilken ond Gæst 
har Palle Juel vist til os, de ere alle døde, og jeg halv 
død.« Og dette var det første, man i Jylland til 
Pestilenzen fornam, men siden gik Døden over det 
hele Land ....« 





Aaret 1627 var et Ulykkens Aar for det danske 
Rige. Sønden for os rasede Religionsstridighederne i 
Tyskland, og den saakaldte Trediveaarskrig, der først 
endte i 1648 førtes blodigt paa begge Sider. Landene 
hærgedes med Ild og Sværd, og det var derfor et 
saare uheldigt Øjeblik, Kong Christian den Fjerde 

valgte til at blande sig i Krigen, da han i Begyndelsen 
af Aaret 1625 modtog det paa ham faldne Valg som 
nedersachsisk Kredsoberst. Danmark stod ganske vist 
højt i Magt paa den Tid: Landets Velstand var i 
Stigning, og Handelen udvidedes; men netop derfor 
kom ogsaa Skinsygen op i de tilstødende Landes Rege- 
ringer, navnlig da den danske Konges ulykkelige 
Tragten efter at udvide sin Magt i Nordtyskland ved 
at faa sine Sønner indsatte i tyske, gejstlige Stifter, 
gjorde alle mistænksomme over for ham. Krigen brød 
ud, den danske Hær blev slaaet ved Lutter am Barem- 
berge 1626, og Aaret efter oversvømmedes Jylland af 
omtrent 70,000 Mand kejserlige Tropper, førte af den 
frygtede Wallenstein. 

Imod denne Hær kunde den danske Konge kun 
stille en Styrke paa omtrent 20,000 Mand, og da disse 
naturligvis strax bleve drevne tilbage, opstod der en 
almindelig Panik i Jylland. Alt, hvad flygte kunde, 
drog bort, Kongen sendte Gunde Lange ind i Landet 
for at advare Folket »at det skulde flytte«; thi det 
var ikke gode Tider at blive hjemme paa, naar fjendt- 
lige Lejetropper faldt over Landet. Hellere bjærge 
Livet end miste baade det og Gods og Ejendom, 
det var en lige saa almindelig Læresætning dengang 
som nu. — 

Paa Gaarden Torp i Thy boede Ærik Juel. Han 
var af en gammel, anset adelig Slægt, en af de ældste 
her i Landet, og om hvis Oprindelse vi allerede have 
talt i Begyndelsen af denne Beskrivelse. Dens Vaaben 
var et Skjold, hvori en Sølvstjerne og neden under 
denne tre blaa Bølgelinier. Erik Juel var Landsdommer 
i Jylland og Rigsraad, Befalingsmand paa Aalborghus 
og Herre til Hundsbæk og Torp. Han var gift med 
Sophie Sehested, Søster til den senere saa bekendte 
Statholder i Norge, Hannibal Sehested. Da de tyske 

Tropper nærmede sig Thyland, rejste hun med sine 
Børn til Norge, hvor hun bosatte sig i Kristiania, og 
hvor senere hendes Ægtefælle indfandt sig sammen 
med nogle andre Rigsraader for at holde Herredag i 
de Aar, da Kongen selv ved Trediveaarskrigen var 
forhindret fra at være til Stede. Her fødtes 


Niels Juel 


den 8. Maj 1629. Hans Forældre fik i alt elleve 
Børn, hvoraf dog flere døde som smaa. Niels Juel 
var Nr. 8 i Rækken. 

Imidlertid gik Krigen nede i Danmark sin Gang. 
Da den tyske Kejser ikke raadede over nogen Flaade, 
var det egentlig kun en Landkrig, som bestod i, at 
Wallensteins Skarer plyndrede og røvede, hvor de drog 
frem; dog blev deres Hærgen indskrænket til Jylland 
alene, da den danske Hær havde trukket sig tilbage 
til Fyn, hvorhen Fjenden ikke kunde følge dem, da 
vore Orlogsskibe vare paa deres Post og forhindrede 
enhver Overførsel af Tropper. Kun lidet hjalp det 
Wallenstein, at han lod sig kalde »General over det 
oceanske og baltiske Hav«, og heller ikke bragte det 
ham Maalet nærmere, at han gav Befaling til at armere 
en Del Købmandsskibe for ved Hjælp af dem at gaa 
over til Øerne — det blev i Virkeligheden vor Flaade, 
ført af den utrættelige Konge, der frelste Danmark, 
da Nøden var størst. 

Endelig begyndte Fredsunderhandlingerne, som 
førte til, at Freden blev sluttet i Lybæk den 12. Maj 
1629. Krigen endte denne Gang ganske vist uden 
Tab af Land, men Pengemidlerne vare udtømte og Jyl- 
land udsuget af de kejserlige Tropper, og dette føltes 
længe, tilmed da Danmarks før Krigen saa blomstrende 
Handel havde faaet et stort Knæk. De Erfaringer, 

som Danmarks Fjender indhøstede under denne Krig 
angaaende Rigets svage Sider, bleve desto værre senere 
kun alt for godt benyttede. 

Niels Juel blev altsaa født fire Dage før Freden 
i Lybæk, og kort efter denne vendte da hele 
Familien Juel tilbage til Jylland, hvor den atter 
bosatte sig. 








II. 


Barndom og Ungdom. 


Niels Juel blev nu opdraget sammen med sine 
Søskende af deres Forældre paa Herregaarden Torp 
eller Nørretorp mellem Thisted og Hjørring ”/, Mil fra 
Havet. Ffterhaanden som Børnene voxede til, blev 
naturligvis Flokken spredt, saaledes fik hans Broder, 
Peder Juel, Hovedgaarden Hundsbæk i det sydlige 
Jylland overladt af sin Fader. Denne Gaard blev for 
øvrigt senere under den anden svenske Krig ødelagt, 
og Peder Juel døde allerede 1656 kun 33 Aar gammel 
efter at have været Afsending ved det svenske Hof 
hos Dronning Christine. Af de øvrige Søskende skulle 
vi nævne den yngre Broder Jens Juel, der blev født 
1631, og som senere kom til at spille en vigtig Rolle 
som Broderens trofaste Medhjælper, hvorom vi senere 
skulle høre. 

Efter at Opdragelsen i Hjemmet i hans 13de Aar 
var til Ende bragt, kom den unge Niels Juel til Hove. 
Det hedder herom, at Kong Christian den Fjerde, 
»som i sin højberømmelige Regeringstid var en stor 

Kender af Dyd saavel i de blomstrende unge som i 
de drevne og gamle tog hannem i sit kongl. Hof til 
Opvartning som Edel-Knabe. « 

Nu var altsaa Niels Juel bleven Page, og han maa 
hurtigt have henledet Opmærksomheden paa sig, maaske 
ikke mindst paa Grund af den Paavirkning, som hans 
Moders Søster, Karen Sehested, der tidligere havde 
været Hushovmesterinde hos Christian den Fjerdes 
Børn med Kirstine Munk, og som nu boede paa 
Gaarden Stenalt i Nærheden af Randers, havde haft 
paa ham under hans Barndom, thi Hans Majestæt ud- 
- sendte ham til sin Søn, den lærde Prins Frederik, som 
Page. Denne Fyrste, der senere besteg den danske 
Trone som Frederik den Tredie, var født paa Haderslev- 
hus 1609. Hans ældre Broder Prins Christian var 
udset til at skulle være Konge ved Faderens Død, og 
derfor" blev Frederik opdraget til den lærde Stand. 
Han var Biskop i Verden og Ærkebiskop i Bremen. 
Efter Samtidens Dom havde han gode Evner og en 
klar og skarp Forstand, men var indesluttet og hemme- 
lighedsfuld til Overdrivelse. I Modsætning til Faderen 
var han ædruelig og maadeholdende, og han stod langt 
over sin Broder »den udvalgte Konge«, der var ud- 
svævende og i det hele en daarlig Person, som endte 
sit Liv 1647, Aaret før Faderen. 

Kort efter at Prins Frederik havde besteget den 
danske Trone som Frederik den Tredie, sendte han 
sin unge Page Niels Juel til det kgl. Akademi i Sorø 
»som til et Sted, hvor alle boglige Kunster og Viden- 
skaber, saa og alle ridderlige Øvelser vare i saadant 
Flor og Fremgang, at det opløftede Hovedet blandt 
de bedste Steder i Verden, og dog i hele Europa skulde 
næppe finde en Jævning, men ingen Overmand«. 

De unge Adelsmænds Opdragelse var paa denne 
Tid temmelig primitiv. At de ridderlige Øvelser stod 

i første Linie var jo ganske naturligt for den Tid; 
men for øvrigt bestod den Dannelse, der erhvervedes i 
Hjemmene som Regel kun i Kendskab til Religionen, 
de nationale Erindringer, lidt Kundskab i det latinske 
Sprog og Fortrolighed med Tysk. Senere blev det en 
almindelig Modesag at hjælpe paa Dannelsen ved 
Udenlandsrejser, og enkelte, som særligt vilde udvide 
deres Kundskaber, gik endog ind paa ovennævnte 
Sorø Akademi, hvor imidlertid Opholdet var meget 
dyrt. Ogsaa studerede danske Adelsmænd ved Univer- 
siteterne i Udlandet navnlig i Leyden og Padua. 
Imidlertid havde store Begivenheder rystet Europa - 
Sønden for vort Lands Grænse. Efter Danmarks uhel- 
dige Indblanding i Religionskrigene og deraf følgende 
Nederlag var Sveriges Konge, den heltemodige Gustav 
Adolf, kommen de betrængte Protestanter til Hjælp. 
Med Sværdet i Haanden drog denne »sidste Korsfarer« 
frem, ledsaget af en ypperligt organiseret Hær. Han 
sejrede ved Leipzig 1631 og endte sin Løbebane Aaret 
efter i Slaget ved Litzen, hvor han købte Sejren med 
sit Liv. Kampen vedblev dog at rase i Tyskland, og 
under dygtige Hærførere gik Svenskerne frem fra Søjr 
til Sejr, indtil endelig Kansleren Axel Oæenstjerna 
lod Lennart Torstensson drage ind i Jylland 1643, 
altsaa samtidig med at Niels Juel blev sendt til Hove. 
Dette pludselige Overfald paa Danmark havde sin 
Grund dels i Danmarks Optræden i Tyskland, dels i 
Toldspørgsmaalet; thi ved at optræde fredsmæglende 
havde Christian den Fjerde søgt at modarbejde de 
svenske Vaabens Fremgang, og da han bestandig var 
i Pengeforlegenhed, havde han den ene Gang efter 
den anden forhøjet Tolden for de Skibe, der skulde 
forbi Kronborg. Det var for Exempel kommet saa 
vidt, at man maatte betale 14 Rigsdaler i Told for et 
Centner Salpeter, hvis Værdi kun var 18 Rigsdaler, 

og af Trævarer udgjorde Tolden disses halve Værdi. 
At dette selvfølgelig maatte vække stor Uvillie i Sverige, 
hvis Handel og Industri netop i disse Aar havde 
hævet sig betydeligt, kan man ikke forundre sig over; 
thi skønt svenske Undersaatter efter tidligere Aftaler 
havde Toldfrihed, blev der dog bestandig rejst Vanske- 
ligheder fra dansk Side herimod. Danmark skulde nu 
straffes og det grundigt! 

Under Foregivende af at maatte søge Vinterkvarter 
i den danske Halvø, trak Lennart Torstensson sig ind 
i Schlesien, og efter en beundrigsværdig Ilmarch 
overskred han, syg som han selv var, den danske 
Grænse sidst paa Aaret. 

Mærkeligt nok traf Angrebet os her i Danmark 
aldeles uforberedte. Den danske Afsending i Stock- 
holm, Peder Wibe, havde ganske vist atter og atter 
advaret Kongen, men denne satte ingen Lid til Wibes 
Meddelelser, ja ytrede endogsaa til Korfitz Ulfeldt, at 
»Peder Wibe formelig lavede til Barsel med Krig«. 
Da han endelig den 17. December paa Københavns 
Slot modtog Indberetning om Svenskernes Indmarch, 
blev han som lamslaaet. Dog mandede han sig hur- 
tigt op og mødte den almindelige Bestyrtelse, der havde 
grebet alle, med et Mod og en Kraft, der næsten maatte 
synes utroligt i hans Alder. Overalt blev truffet For- 
svarsanstalter, Søfolk bleve udskrevne og hvervede, 
Flaaden gjordes klar, Defensionsskibene indkaldte og 
Kaperbreve udstedtes med Sverige. Øerne i Katte- 
gattet bleve. omgivne med Krydsere, der kun maatte 
forlade Stationerne, naar Farvandet var usejlbart, og. 
inden Aaret var sluttet, rejste Kongen til Fyn for selv 
at ordne Forsvaret ved at lade opkaste Batterier, sta- 
tionere Krigsskibe og armerede Pramme i Lillebælt 
og holde Transportfartøjer klare til at overføre Tropper 
fra Sjælland og Fyn. 

Desværre gik det, som bekendt, rent galt til Lands. 
Hæren blev slaaet, Hovedstyrken under Anders Bilde 
. overgav sig, og de svenske Ryttere oversvømmede hele 
Jylland. Nu gjaldt det blot om at komme over paa 
Øerne, saa vilde Danskerne være knuste for lange Tider. 
Men her stødte de paa en betydelig Vanskelighed — 
det blev atter den danske Flaade, der frelste Landet. 

Det er vel bekendt, hvorledes den gamle Konge 
selv tog Kommandoen til Søs og slog den hollandske 
Flaade, der af den svenske Regering var hyret i 
Nederlandene, og som førtes af den zeelandske 
Ekvipagemester Morten Thijsen, ved Listerdyb paa 
Slesvigs Vestkyst. Senere blev den svenske Flaade 
slaaet paa Kolbergerheide ved Femern, hvor Christian 
den Fjerde om Bord paa Linieskibet »Trefoldigheden« 
paa 48 Kanoner selv ledede Slagets Gang og, som be- 
kendt, blev haardt saaret. Den svenske Flaade blev 
indespærret i Kielerfjord, men slap desværre 3 Uger 
senere ud og forenede sig med Hollænderne. Nu væl- 
tede Ulykkerne ind over Landet, og Kongen blev nødt 
til at slutte Freden i Brømsebro 1645, hvor de gamle 
norske Landskaber Herjedalen og Jemteland bleve af- 
staaede til Sverige foruden Øerne Gulland og Øsel. 
Sverige fik desuden Toldfrihed i Sundet og Bælterne, 
ligesom Hollænderne fik en Del Lempelser i Bereg- 
ningen og Erlæggelsen af Tolden. 

Efter Freden var den gamle Konges Kraft brudt. 
Hans sidste Aar gik hen med bestandige Sammenstød 
med Rigsraadet og Adelen i det hele taget. Ogsaa 
ulykkelige Familieforhold stødte til. De store For- 
dringer, som Kongens Svigersønner »Svogerskabet«, 
som det kaldtes, stillede til Kongen, gjorde ham mere 
og mere bitter i Sindet. I 1647 døde hans ældste 
Søn, og Rigsraadet vægrede sig paa det bestemteste 
ved at erkende den næstældste Søn, Frederik, som 

Tronfølger. Endelig den 28. Februar 1648 endte den 
gamle Konge sit daadrige Liv paa Rosenborg Slot, 
og Rigsraadet overdrog midlertidigt Regeringen til 
Rigshovmesteren Korfitz Ulfeld, Kansleren, Marsken og 
Rigsadmiralen. 

Efter at endelig Frederik den Tredie var bleven 
anerkendt som Konge, sendte han som tidligere anført 
strax Niels Juel til Skolen i Sorø, hvor den unge Page 
studerede et Aars Tid. Derpaa sendte Kongen ham i 
1649 paa Rejse, for at han — som der staar i en 
samtidig Beretning — »kunde bese den fremmede 
































































































































Sorø Akademi. 


Verden, ikke som de, der undertiden rejse for at tømme 
deres Forældres Pung og føre en fremmed Skikkelse 
hjem, der praler meget og duer til lidet. Men han 
gjorde sig Nytte af de bedste Folks Sæder, rejste med 
ædru Sind og Sands at hjemhente til sin Konge og 
Fædrelandets Tjeneste et Hjærte, der kunde ligge i et 
sagtmodigt Bryst, fuldt af Redelighed og prøvet Er- 
farenhed i de Ting, hvorudi han i Fremtiden agtede 
ved Guds Haand og Hjælp at lade sig bruge.« 

A. Giintelberg: Niels Juel. 2 

Det første Sted, hvorhen Niels Juel begav sig, 
var til Frankrig, men da han allerede fra Barndommen 
af havde haft stor Interesse for Søen, rejste han til 
Holland, der den Gang var en mægtig Søstat og end- 
ogsaa kom til at stride med England om Herredømmet 
paa Havet. Holland stod den Gang overordentlig højt, 
hvad Sømandsskab og Skibsbyggeri angaar, hvorfor 
ogsaa de mest erfarne, de modigste og dygtigste Be- 
falingsmænd og Skibsbesætninger havde hjemme her. 
Men tillige forstod man i Holland at fabrikere og 
tilvirke alt, hvad der hørte til et Krigsskibs Udrust- 
ning, og her maatte altsaa den unge Niels Juel kunne 
faa Lejlighed til at erhverve sig grundigt Kendskab 
til Søvæsenet og alt, hvad der henhørte herunder. 

Medens Niels Juel var i Holland blev den saa- 
kaldte Navigationsakt udstedt af Ængland, og denne 
sigtede tydeligt til at hæmme Hollændernes omfattende 
Fragtfart, idet det blev forbudt alle fremmede Skibe 
at overføre andre Varer til England end deres egne 
Landes Naturfrembringelser og Genstande, der vare 
tilvirkede der. Yderligere forlangte Englænderne, at 
Hollænderne skulde lade deres Skibe, ja selv Krigs- 
skibe, visitere, for at de kunde undersøge, om der 
ikke fandtes Gods om Bord, der tilhørte Englands Fjender. 
Englænderne fordrede tillige, at de hollandske Orlogs- 
mænd skulde hilse med Flag og Vimpel paa det en- 
gelske Flag, og dette havde Hollænderne i lang Tid 
fundet sig i, saa længe England var et Kongerige; men 
da nu England selv var blevet Republik, vilde de 
overmodige Hollændere ikke mere hilse først. Følgen 
heraf var en blodig Søkrig, der blev ført med Helte- 
mod fra begge Sider, men dog nærmest var til Fordel 
for Englænderne. 

Hollænderne vare, som allerede nævnt, i Besiddelse 
af en anselig Flaade, som dog paa Grund af Far- 

vandenes Beskaffenhed hovedsagelig bestod af forholds- 
vis mindre Skibe, førte af udmærkede Anførere som 
Martin Herbert Tromp, Michael Adrian de Ruyter,. 
Jacob Wassenaer van Opdam, de Witt og flere. Eng- 
lands Flaade var betydelig mindre, og den Mand, der 
blev sat i Spidsen for den, Blake,. var ikke vant til at. 
kæmpe paa Søen, men viste sig dog som en dygtig. 
Anfører. Niels Juel greb med Begærlighed Lejligheden. 
til at melde sig til Tjeneste under den af Matroserne 
saa højt elskede og udmærkede Admiral Martin Tromp, 
der faldt i det sidste af Søslagene, hvorefter Komman- 
doen overgik til Michael de Ruyter og den yngre Tromp. 

Krigen brød ud 1652 med et Slag paa Downs 
Rhed; Blake havde kun 20 Skibe, medens den hol- 
landske Flaade under Tromp var mere end dobbelt 
saa stor. Hollænderne maatte trække sig tilbage, 
dog uden nævneværdigt Tab; men kort efter kom 
Tromp igen med 70 Skibe og traf Englænderne om- 
trent paa samme Sted. Resultatet blev da ogsaa, at 
Englænderne maatte flygte ind paa Themsen med be- 
tydeligt Tab. Kort efter kunde dog Blake atter møde 
Fjenden med 70 Skibe, og med disse mødte han Tromp 
ud for Portland. Hollænderne havde omtrent lige 
saa stor Flaade og desuden en Konvoy af flere Hun- 
drede Handelsskibe. Efter en yderst haardnakket og 
blodig Kamp, som varede i 3 Dage, lykkedes det Hol- 
lænderne at frelse deres Konvoy, men Krigsskibene 
maatte trække sig tilbage med noget Tab. Saaledes 
fortsattes Krigen med afvexlende Held indtil den sidste 
store Træfning den 31. Juli 1653, hvor Admiral Tromp 
faldt under Slaget, som fandt Sted ved de hollandske 
Kyster, hvorefter Ruyter tog Kommandoen over Flaaden. 
Freden blev kort efter sluttet. 

Selvfølgelig maa Niels Juel, der deltog i disse Sø- 


slag, have lært meget, især da han stod i høj Yndest 
Dk 

hos begge de berømte Admiraler Tromp og Ruyter, 
og, da Krigen var endt, se vi ham ogsaa ledsage 
Ruyter paa hans Togter til Middelhavet, hvor Hol- 
lænderne havde deres Opmærksomhed henvendt paa 
at tugte de tyrkiske og mauriske Sørøvere. Under den 
engelske Krig har Niels Juel næppe været Officer, 
rimeligvis Adelsbort eller en Slags Junker eller Sø- 
kadet om Bord; men efter Krigen skal han af General- 
staterne være bleven udnævnt til Chef paa et Krigsskib, 
der blev indlemmet i Ruyters Eskadre paa de oven- 
nævnte Togter. Muligvis er det en Overdrivelse, at 
Niels Juel har været Chef for et hollandsk Krigsskib. 
Han er ganske vist bleven kaldet »Oberkaptajn«, men 
der er ogsaa Sandsynlighed for, at han har været 
en Slags Flagkaptajn paa Ruyters eget Skib. Niels 
Juel skal have udmærket sig her om Bord, og han var 
ifølge Ligtalen over ham saa heldig at erobre det første 
Sørøverskib, hvis Kaptajn hed Qman Diaz. Der siges 
om denne Mand, at han var en Renegat, og at »hans 
Sæder vare lige saa fordærvede som hans Hjærte, men 
han fik en fuldkommen Betaling for sine Misgærninger, 
idet han blev hængt, saasnart han blev fangen«' Sø- 
røverne mistede 6 Skibe og 2 Barker, hvorefter Bar- 
barerne bleve tvungne til Fred, og den hollandske 
Flaade vendte hjem i April 1656. 

Niels Juel kom altsaa tilbage til Amsterdam, efter at 
dette Togt lykkeligt var endt, og han vilde derpaa 
strax begive sig hjem til Danmark, men blev forhindret 
heri af Sygdom. Under dette ufrivillige Ophold lagde 
han imidlertid Mærke til alt, hvad han fandt Opmærk- 
somhed værd, og da han ikke alene var yndet af 
Ruyter, men ogsaa i Amsterdam ved Admiralitetet, fik 
han yderligere Lejlighed til at erhverve sig stor Duelig- 
hed og Kundskab om alt det, der henhører til Sø- 

staten og dens. Fordringer. Navnlig interesserede han 
sig meget for Skibsbyggeri og fik Lejlighed til at ar- 
bejde med mange Modeller til Krigsskibe. Endelig 
sagde han Holland Farvel, tog Afsked fra den frem- 
mede Tjeneste og vendte hjem for at benytte de Kund- 
skaber og den Erfaring, han havde indhøstet, til sit 
Fædrelands Gavn. 


SER 





III. 


Hjemkomst. Chef for Sorte Rytter. 
Niels Juel bliver Admiral paa Holmen. 


Efter at Niels Juel var kommen tilbage til Dan- 
mark i Juni 1656 var der som bekendt Fred i Landet. 
Han kunde derfor ingen Kommando faa til Søs; "men 
da Frederik den Tredie bestandig havde fulgt hans 
Færd med Velvillie og gerne vilde knytte ham til 
sig, gjorde han ham til Hofjunker. Det maa have 
været en mærkelig Qvergang for Niels Juel, og det 
hedder da ogsaa i et samtidigt Skrift, at det hver Dag 
var hans Ønske, »at han i virkeligere Maade kunde 
lade kende sin allerunderdanigste Pligt og Tilbøjelig- 
hed til Hans Majestæts Tjeneste overladende gærne 
Hof -Væsenet til dem, der skattede sig lykkelige i det, 
og hvis Sæder vare skikkede derefter. Han havde et 
bevæbnet Sind ved Arbejde og Orlog, stod heller paa 
sin Vagt i Storm og Uvejr end hvilede paa de bløde 
Bolstre, hørte heller Bulderet af de store Kanoner 

end Klinket af de fulde Pokaler; thi det var Ære og 
Sejr, han ledte efter«. 

Det var derfor en stor Glæde for Niels Juel, da 
Hollænderne i August 1656 sendte en stor Flaade paa 
42 Skibe herop under Admiral Opdams Kommando 
for at forhindre, at den svenske Konge Kar! Gustav 
skulde erobre Danzig. Den danske Admiral Lindenov 
fik Ordre til at forene sig med Hollænderne med en 
Eskadre paa 5 Linieskibe, 3 Fregatter og 2 mindre 
Skibe. Her var en Lejlighed for Niels Juel til at faa 
sit Ønske opfyldt, og det hedder da ogsaa, at han 
igen kom til sit rette Element og fik sin rette Hest 
at ride, da Kong Frederik den Tredie betroede ham 
Skibet »Den sorte Rytter« kaldet, hvilket kan skulde 
føre som Kaptajn. Da imidlertid Sverige opgav sine 
Planer mod Staden, og da Hollænderne havde for- 
sikret sig herom, fornyede de endog deres tidligere 
Forbund med Sverige uden at tage mindste Hensyn 
til Danmark. Under disse Omstændigheder var der 
"intet at udrette for den danske Eskadre. Admiral 
Lindenov forlod derefter Østersøen og kom i Midten 
af Oktober tilbage til København. Niels Juel fik 
altsaa ikke Lejlighed denne Gang til at deltage i noget 
Slag; men han havde opnaaet at aa fsin første Kom- 
mando over et dansk Krigsskib. 

Paa den Tid var Marinens øverste Officer Ove 
Gedde. Han var Rigsadmiral eller det samme, som 
vi nu vilde kalde Marineminister. Under ham blev i 
1657 Henrik Bjelke udnævnt til Rigsviceadmiral, og 
det var denne Mand, som under Krig skulde føre den 
danske Flaade. I øvrigt var det saakaldte Admiralitet 
Marinens øverste Administration. Det bestod af Rigs- 
admiralen, Rigsviceadmiralen, Rentemesteren, Holmens 
Chef og Nætkommanderende, 2 Admiralitetsraader, 3 
Søkaptajner og en Sekretær. Af disse Mænd var 

Henrik Bjelke endnu en ung Mand, kun 42 Aar 
gammel. I sit 33 Aar var han allerede bleven Elefant- 
ridder, og i 1653 kommanderede han for første Gang 





Niels Juel som Chef for »Sorte Rytter«, 


som AÅdmira en Eskadre paa 6 Krigsskibe med Christian 
den Fjerdes bekendte Skih »Trefoldigheden« som Flag- 
skib. Efter Ove Geddes Død blev han Rigsadmiral og 

Præsident for Admiralitetet, og denne Post beholdt 
han lige til sin Død 1683. 

I 1657 gik imidlertid Christoffer Lindenov af som 
Holmens Admiral, og Kongen vidste da ikke nogen 
bedre at udnævne til hans Efterfølger end den 28aarige 
Niels Juel, der havde set og lært saa meget i den 
hollandske Tjeneste. Her kom han — som der for- 
tælles — »paa sit rette Værksted til Arbejde for Tro- 
skab at lade kende og Hans Majestæts Flaade med sit 
aarvaagne Tilsyn og ufortrøden Flid at betjene«. 

Der var nok at tage fat paa for den unge Admiral. 
Ganske vist var Flaaden ingenlunde i daarlig Tilstand, 
da Christian den Fjerde døde, men den stedse til- 
tagende. Pengemangel virkede naturligvis ogsaa tryk- 
:kende paa Orlogsflaaden. Det var Frederik den Tredie 
meget magtpaaliggende at sætte Flaaden i god Stand, 
men han kunde ikke anvende mere end indtil 300,000 
Rigsdaler aarlig paa Sømagten, og heraf skulde alle 
Lønninger til de faste Officerer og Mandskabet ud- 
.redes, nye Skibe købes og al Forsyning anskaffes. I 
1666 forlangtes saaledes 1,600,000 Rigsdaler til at ud- 
ruste Flaaden og holde den til Søs i 9 Maaneder. Da 
Flaaden den Gang talte 20—30 Linieskibe, vil man 
let indse, at en saadan Sum var aldeles utilstrækkelig, 
naar man hører, at vi kort før 1848 her i Danmark 
brugte over 1 Million Rigsdaler om Aaret til at holde 
vor daværende Flaade, der talte 6 Linieskibe, udrustet, 
og dog var der den Gang indført en ganske anden 
Orden og Økonomi end paa Niels Juels Tid. 

Holmen eller, som den senere kaldtes, Gammel- 
holm, bestod den Gang væsentlig af en større Ø, 
Bremerholm, og en Del mindre. Hovedindgangen til 
dette kongelige Værft var omtrent der, hvor nu Na- 
tionalbanken ligger. Naar man var kommen ind ad 
den store Port, som altsaa vendte ud imod den nu- 

værende Gade, Holmens Kanal, kunde man overse en 
Del af Terrainet, hvorpaa Værftsbygninger som Reber- 
bane, Vagtbygninger, Magasiner m.m. vare beliggende. 
De udrustede Skibe og de Skibe, der vare under 
Ekvipering, laa i det mindste til Dels ved Bolværk 
paa Strækningen fra det Sted, hvor Sunddamperne nu 
lægge til og helt op til ud for Børsen. Her fandtes 
ogsaa nogle Beddinger m. m. En anden Del af Flaaden 
havde sin Plads, paa det Sted, hvor nu Tøjhuset og 
den gamle Proviantgaard ligge. Her kunde — skriver 
en samtidig Diplomat — Kongen udruste en hel Flaade 
uden at nogen uvedkommende kunde faa det at vide, 
og Skibe paa indtil 1000 Tons gaa ind. 

Holmens Admiral skulde nu, som det hedder i 
» Holmens og Arsenalartiklerne« af 1625 »med Flaaden 
Tilsyn have, at den med Vagt, Fortøjning, Dikten og 
deslige vel holdtes ved Magt og forsynedes«. Han 
skulde hver Aften inspicere Holmen og give Vagten 
Feltraabet, som derpaa »udførtes« med Pibe og Tromme. 
Om Natten maatte intet Fartøj komme ind paa Holmen, 
men skulde afvises af Vagten, og ingen maatte have 
Ild eller Lys om Bord. Hvis det trak op til Uvejr, 
eller der udbrød Ild, eller der var Fare for Forræderi 
eller lignende ved Nattetide, da skulde Vagten affyre 
en eller flere Stykker efter Lejligheden, og alle de 
Baadsmænd, der vare i Byen skulde da møde ved 
Porten for det Tilfælde, at man havde Brug for dem. 

Umiddelbart førend Niels Juel tiltraadte Stillingen 
som Holmens Admiral, ejede Havnen endogsaa en 
Muddermaskine, der beskrives paa følgende Maade: 
»Her er med Forundring at se den meget skønne, 
artige og underlige Kunst og Mølle, som er gjort paa 
en Flaade, der ligger paa Vandet udi Byens Havn, 
hvilken Kunst og Hjul en Hest meget behændig udi 
Vandet omdrager; og er der paa samme Hjul 8 Junger, 

med hvilke, naar Hesten omgaar, Urenligheden, som er 
udi Havnen, optages; og i det at Hesten gaar omkring 
Foraxelen, da kommer Jungerne udi Vandet og i 
Bunden optager Urenligheden; og naar den i Jungerne 
af Vandet opkommer, kaste de Urenligheden fra sig i 
en stor Pram, som ligger under Hjulet; i saa Maade 
kan Havnen udrenses og dybere gøres«. Rimeligvis 
har Marinen ogsaa benyttet denne Maskine til at holde 
den rette Dybde i Flaadens Leje. 

De egentlige Orlogsskibe byggedes dels paa Bremer- 
holm — det var dog kun Smaaskibe her byggedes —, 
dels leveredes de af Entreprenører, der lod dem bygge 
paa andre Værfter. Af gode Byggesteder for Orlogs- 
skibene nævnes paa den Tid Nakskov, Kolding, Haders- 
lev, Flensborg, desuden flere Steder i Holsten og Skaane 
og i Norge ligeledes Frederiksstad, Kristiania, Trond- 
hjem 0. s. v. En Del Skibe erhvervedes ogsaa ved 
Køb, og en sjælden Gang modtog Kongen et Skib 
som Gave. Dernæst suppleredes Flaaden ogsaa be- 
tydeligt ved Erobring, og endelig kunde Kongen under 
Krig leje fremmede Skibe midlertidig. 

De største Orlogsskibe vare Linieskibene, altsaa de 
Skibe, som dannede den egentlige Slaglinie. Disse 
vare ofte meget store og kraftige Skibe, havde 3 Master 
med Raasejl paa alle 3 Toppe, højt Agterkastel og 
undertiden ogsaa meget højt Forkastel. Skibene vare 
opfyldte af Kanoner, dog vare de danske Linieskibe 
gennemgaaende- mindre stærkt armerede end Udlandets. 
Det svenske Linieskib »Makelds« eller »Jutehataren« 
førte saaledes 177 Stykker Skyts, hvoraf ganske vist 
kun 67 kan kaldes Kanoner, idet Resten nærmest maa 
kaldes svære Hagebøsser. Paa Frederik den Tredies 
Tid blev det første 86 Kanonskib indlemmet i den 
danske Flaade, det hed »Friderich«. 

For at give et Begreb om Datidens Orlogsskibes 

Størrelse skal her anføres, at dette Skib, der var bygget 
i Neustadt, som anført havde 86 Kanoner og 434 
Mands Besætning. Heraf vare de 250 Officerer og 
Matroser, 84 Konstabler og 100 Soldater. Det havde 
kostet 120,000 Rdlr. og maalte over Stævnen 74 Alen. 
Underste Batteri havde 8 Stykker 3/4 Kartover, 20 
halve Kartover og 2 Bomslanger, paa øverste Batteri 
stod 28 Stykker 12pundinge, paa Skanse og Bak 20 
Stykker 6pundinge og i Galleriet og paa Hytten 8 
Stykker 4pundige Kanoner. I Søgang kunde det 
underste Batteri ikke bruges, og Skibet var i det hele 
et daarligt Søskib. Det var 20 Alen bredt indenbords. 
Senere byggedes under Niels Juel en Del lignende 
Skibe, ja et, som vi senere komme til at høre om, 
>Christianus Quintus«, havde endog 100 Kanoner. 
Kartover var Benævnelsen paa den Tids sværeste 
Skyts, den hele Kartove svarede til 48 pundig, i øvrigt 
havdes 3/, og 1/2 Kartover svarende altsaa til 36 og 
24 pundige Kanoner. Det øvrige Artilleri, hvormed 
Skibssiden saa at sige var spækket, benævnedes Slanger, 
Falkonetter, Skjerbrækkere, Hager o. s. v., og man 
havde da hele 3/,, ”/2 og 1/4 Slanger om Bord 0. s. fr. 
Bestykningen var altsaa meget uensartet, og Mand- 
skabets Bevæbning ikke stort bedre. Kanonerne an- 
bragtes paa Linieskibenes 3 eller 4 Dæk, og ofte var 
det underste Batteridæk saa nær Vandet, at Portene 
maatte lukkes, naar der blot gik den mindste Sø. 
Havde et Orlogsskib kun 1 Batteridæk, blev det 
kaldet Fregat, og mindre Skibe benævnedes Kreyerter, 
Snauer, Gallioter 0. s. v. Det er klart, at alle disse 
Skibe vare Sejlskibe, dog brugtes ogsaa til Forsvar ved 
Kysterne Gallejer, hvis Hovedbevægkraft var Aarerne. 
At en stor Flaade paa deune Tid, bestaaende af halv- 
hundrede kraftige Krigsskibe, alle med bugnende Sejl 
og høje Rejsninger har været et stolt Syn, kan vist 

ingen benægte. Flaaden blev forinden Kampen lagt 
paa een Linie, og det gjaldt da om at holde denne 
saa tæt sluttet som muligt. Der hørte et sikkert Sø- 
mandsblik og en hurtig Udførelse af Ordrerne til, 
for at en saadan Linie kunde holdes nøjagtigt med 
saa kort Afstand mellem de enkelte Skibe som muligt; 
thi var der Huller i Linien, kunde Fjenden benytte 
sig deraf til at bryde igennem og afskære en Del af 
Flaaden. 

Uden for den egentlige Slaglinie, som altsaa be- 
stod af Linieskibene, holdt de mindre Orlogsskibe sig. 
Dog maatte Fregatterne tidt fylde Hullerne ud, naar 
et eller andet Linieskib maatte trække sig bort. De 
mindre Skibe brugtes da til Avisotjeneste og til at 
hjælpe de større f. Ex. ved at slæbe dem uden for 
Skudvidde, naar de vare saa forskudte, at de ikke 
kunde holde Linien mere. Naturligvis benyttedes 
ogsaa de enkelte Krigsskibes Rofartøjer til at bugsere 
med, og til Flaaderne hørte hyppigt nogle hurtig- 
sejlende Jagter og saakaldte Kongebaade foruden Bran- 
dere. De sidstnævnte vare mindre Skibe, der under 
Slaget bleve sendte ned mod Fjendens Linie, hvor det 
da var Meningen, at de skulde springe, da de vare 
fulde af Sprængstof. Besætningen forlod da i sidste 
Øjeblik Branderen. 

Om Bord i det enkelte Skib var der et meget for- 
skelligartet Mandskab. De egentlige Matroser eller 
»Bodtzmenndt« tumlede med Sejl og Rejsning, Kon- 
stablerne eller »Båsseskutthere« passede Kanonerne, og 
endvidere var der næsten altid en Del Soldater eller 
»Knægte« om Bord. Underofficererne, Kvartermestre osv. 
drev Besætningen til Arbejde, mens Baadsmandspiben 
eller »Sjøfløjten«, som den hed dengang — lød. Tampen 
sad løst i Haanden, og det har ikke altid været lutter 
Glæde om Bord i et Orlogsskib med 1000 til 1100 Mands 

Besætning, hvor der maaske højt regnet har været 
Plads til de halve; men det gjaldt om at have saa 
mange Folk som muligt, da under Bataille mange 
forskelligartede Arbejder samtidig skulde udføres, som 
Manøvrering med Sejlene, Skyden med Kanoner og 
Geværer, Afslaaen af Entring, eller ogsaa skulde Skibets 
Besætning selv entre osv. 

Med Hensyn til Officererne, da kunde disse deles 
i to Klasser. Enten var det Mænd, der fra Barnsben 
af vare bestemte for Krigerstanden, i Reglen Adels- 
mænd, der bleve satte om Bord som Skibschefer. 
Disse havde naturligvis intet Begreb om Sømandsskab, 
men vare Mandskabets militære Overhoveder, der ledede 
Kampen og for øvrigt overlod Navigeringen til de sær- 
ligt uddannede. Det er klart, at en saadan Ordning 
maatte medføre Ulemper, og paa Niels Juels Tid havde 
da ogsaa de fleste Skibschefer først uddannet sig 
praktisk som Søfolk navnlig i hollandsk Tjeneste. 

Til den anden Klasse af Officerer hørte de, der 
havde tjent sig op fra neden af. Det var altsaa Sø- 
folk, der forstod at sejle med Skibet, til Dels ogsaa at 
navigere med det, skønt Navigationen paa den Tid 
stod paa et meget lavt Standpunkt. Christian den 
Fjerde havde ganske vist 1647 oprettet en Navigations- 
skole, men først i Slutningen af Aarhundredet hører 
man noget af Betydning om den. 

At klargøre og vedligeholde alle disse Orlogsskibe 
paahvilede altsaa Holmens Admiral, og Niels Juel 
kastede sig med stor Iver over sin Opgave, men, som 
vi allerede have anført, det kneb svært med Penge-- 
midlerne, og desuden stødte nu Begivenheder til, som 
snart skulde forandre Forholdene fuldstændigt. 


i al 

Krigen med Sverige udbryder. 


Søslag ved Falsterbo 1657 og Freden i Roskilde 1658. 
Freden brydes. Københavns Belejring og helte- 
modige Forsvar. Søslaget ved Rødsand 1659. 


Ved det danske Hof havde allerede længere Tid 
hersket Krigsstemning, og nu, da Sveriges Konge, Karl 
Gustav, krigede i det fjerne Polen, mente man, at 
Tiden var kommen til at genvinde de ved Freden i 
Brømsebro tabte Provinser, Øsel, Gulland, Halland, 
Herjedalen og Jemteland. Fornuftige Meninger, der 
vilde gøre sig gældende, Henvisning til Landets elen- 
dige Pengeforfatning og lignende forstandige Grunde 
bleve overdøvede. Kongen blev selv vunden af Krigs- 
partiet, og efter en Herredag i Odense, paa hvilken 
Medlemmerne med en mageløs Flothed bevilgede 
Penge til at føre Krig for, blev Krigen erklæret den 
1. Juni 1657. 

Som Grund til Fredsbruddet anførtes Misligholdelse 
af Brømsebrofreden, Beskyttelse af Korfitz Ulfeldt og 

flere andre Grunde, som bleve givne rent paa Skrømt. 
Man mente nu, at Karl Gustav vilde vende hjem til 
Sverige ad Søvejen, og det gjaldt derfor om at faa en 
saa stor Flaade udrustet som muligt. Niels Juel tog 
da ogsaa fat paa Holmen, og da Hovedflaaden i Be- 
gyndelsen af Juli var udrustet, bestod den af 19 Linie- 
skibe, førte af Rigsadmiral Henrik Bjelke. Kongen 
gik selv om Bord og afsejlede til Danzig, men her 
modtog man den uventede Efterretning, at Karl Gustav 
allerede var paa Vejen til Holsten med 12,000 Mand, 
hvorfor Kongen hurtigst muligt vendte tilbage for at 
forsvare Landet. 

Nu var det imidlertid for silde. Rigsmarsken 
Anders Bilde var allerede trængt tilbage, han ind- 
skibede sine Tropper i Krigsskibene paa Elben og 
sejlede omkring Skagen til den nye Fæstning Frede- 
ricia. Imidlertid udbredte sig en sand Panik i Jyl- 
land. Ved første Storm faldt Fredericia, og Halvøen 
blev oversvømmet af Fjender. Heldigvis var dog den 
danske Flaade paa sin Post, og saa længe Farvandet 
var aabent, dækkede den Øerne. 

For at komme over paa disse var imidlertid den 
svenske Flaade bleven udrustet. Den skulde under- 
støtte Landgangen og bestod i alt af 59 Sejlere under 
Admiral Claes Bjelkenstjerna. Henrik Bjelke var 
langt underlegen, men mødte dog den stærkere Fjende 
"under Falsterbo den 12. September. Her indlod han 
sig i en løbende Fægtning, idet han stadig manøv- 
rerede for at dække de danske Øer. Samme Åften 
forstærkede imidlertid Niels Juel ham med 11 ny- 
udrustede Skibe, og den 13. og 14. September fandt 
da en voldsom Kamp Sted under Falsterbo mellem 
den danske og den svenske Flaade. Navnlig tilredte 
de to Admiralskibe »Elefanten« og »Maria« hinanden 
den sidste Dag saaledes, at Svenskerne bar af og løb 

ind til Wismar, medens de Danske søgte op til Køben- 
havn for at reparere den Skade, de havde lidt. Skønt 
Folketabet omtrent var ens paa begge Sider, var dog 
den svenske Flaade værst medtagen; thi der medgik 
kun nogle faa Dage til at i Stand sætte vore Skibe, og 
Bjelke fik da Ordre til atter at søge Fjenden. De 
Svenske vare imidlertid saa havarerede efter Slaget, at 
Skibene ikke kunde forlade Wismar, som derefter blev 
blokeret af den danske Flaade, saa længe Farvandet 
var aabent. 

De fjendtlige Landgangsplaner vare nu altsaa til- 
intetgjorte af Flaaden, men Vinteren indtraf, Farvandet 
blev usejlbart, og vore Krigsskibe maatte gaa til 
København for at søge Ankerplads. Kun Kaptajn 
Peder Bredal blev beordret til et holde sig i Far- 
vandet, saa længe det var muligt, med 4 Orlogsskibe, 
og Nakskov blev forsynet med en Besætning af 300 
Mand. 

I det foran nævnte Søslag kommanderede Niels 
Juel for første Gang som Admiral under Bjelke, og 
bidrog saaledes sit til, at de fjendtlige Planer mod 
Danmark mislykkedes. Som Holmens Admiral havde 
han selv ledet Udrustningen af Flaaden, og denne 
havde vist sig at være godt udhalet, da den saa hur- 
tigt efter Slaget atter kunde gaa i Søen, hvilket ikke 
mindst var Niels Juels personlige Fortjeneste. 

Men en ny Fjende viste sig kort efter. Vinteren 
blev meget haard, ja saa streng, at Bælterne lagde til, 
og at Karl Gustav i Spidsen for sin sejrrige Hær paa 
10,000 Mand kunde benytte Isbroen »denne Bro, som 
Gud havde lagt over Havet for ham og hans Hær« 
til at naa over til de danske Øer. Efter at have truet 
Hovedstaden med Belejring, tiltvang han sig Freden i 
Roskilde den 25. Februar 1658, en sørgelig Fred, som 
vi ikke nærmere skulle omtale, Dog bør det ikke 

forglemmes, at Kaptajn Bredal, der ved Fjendens An- 
komst laa indespærret i Nyborg, lod sine Skibe ise 
ud af Fjorden, medens saavel det svenske Fodfolk som 
Kanonerne fra Nyborg Fæstningsværker overøste ham 
med en Regn af Kugler. Under lystig Opsang bleve . 
Skibene førte fra Vaage til Vaage, og Kanonerne spil- 
lede som Svar paa Fjendens Angreb, medens Skibs- 
siderne bleve overøste med Vand, saa at de vare spejl- 
blanke og derved umuliggjorde ethvert Forsøg paa 
Entring. Paa denne Maade lykkedes det Bredal at 
frelse sin lille Eskadre, og da han ankom til Køben- 
havn, blev han ogsaa belønnet ved at blive udnævnt 
til Viceadmiral. 

Det er bekendt, at Karl Gustav kort efter brød 
den Fred, han havde opnaaet i Roskilde. Han mente 
nu, at Tiden for ham var kommen til at erobre hele 
Danmark og atter at forene de tre nordiske Riger 
under een Krone. Han afsejlede fra Kiel med 11 
Krigsskibe og 60 Transportfartøjer; om Bord havde han 
8000 Mand Infanteri og 1200 Ryttere. Bestemmelsen 
lød paa Preussen, men han landede uventet den 8. 
August i Korsør. Med en utrolig Fart fik han ud- 
skibet sine Tropper og marcherede mod København, 
hvor man kun tænkte paa Fred og ikke anede nogen 
Fare. Flaaden var desværre aftaklet, Byen blev derfor 
let indesluttet fra Søsiden, og de faa Soldater, der 
kunde stilles paa Benene, bleve strax jagede tilbage. 
Til Trods for, at der blev sendt ham et Gesandtskab i 
Møde, tog han dog intet Hensyn til dette, men rykkede 
bestandig fremad for saa hurtigt som muligt at kunne 
indeslutte Hovedstaden og paabegynde dens Belejring. 
Gesandtskabet maatte vende tilbage med den Besked, 
at »naar vi have bemægtiget os Landet, kunne vi altid 
tale videre om Sagen, I kunne være overbeviste om, 
at I skulle gaa under, for det er Gud, der giver og 

tager Magten, og nu er Danmarks sidste Time kommen. 
Eder kan det desuden være ligegyldigt, om Eders 
Konge hedder Frederik eller Karl, naar I blot kunne 
redde Eder selv«. 

Men bragte end dette Budskab stor Forvirring i 
Hovedstaden, saa mandede det paa den anden Side 
ogsaa Befolkningen op til en heltemodig Kamp, og de 
følgende Dage høre derfor til Danmarks stolteste 
Minder. Da Svenskerne landede ved Korsør, var 
Hovedstadens Forsvarsstand saaledes, at en Fjende 
kunde marchere lige ind i den, men nu forandredes 
paa faa Dage alt. Høje og lave tog fat, Adelsmanden 
arbejdede Side om Side med den simple Haandværker, 
og kort Tid efter vare Stadens Fæstningsværker saa 
godt udbedrede, at det ikke var saa lige en Sag at 
løbe Storm paa Staden. Kongen gik selv omkring og 
opmuntrede de arbejdende. >»Jeg vil dø i min Rede 
og ikke overleve mit Lands Hæder og Selvstændighed«, 
saaledes lød Frederik den Tredies heltemodige Erklæ- 
ring, og snart efter vare alle Byens Borgere under 
Vaaben. Iblandt dem, som fik vigtige Poster at for- 
svare under Belejringen, var Niels Juel. Der staar i 
et af Versene paa hans Gravmæle i Holmens Kirkes 
Kapel: »Søkantens Volde blev ham den Tid anbetroede«, 
han fik altsaa Ledelsen af Forsvaret af Fæstnings- 
værkerne mod Søen. Her fandt da ogsaa heftige 
Kampe Sted, men Niels Juel vidste at føre sine Baads- 
mænd saa godt, at alle Angreb mislykkedes. Tilmed 
blev der paa Kalvebodstrand udlagt et gammelt, ud- 
rangeret Orlogsskib »Højenhald« og 2 Pramme, be- 
væbnede med svært Skyts, som gjorde ypperlig Nytte. 
I deres Harme kaldte Svenskerne den ene Pram »Svine- 
truget«, den anden »Den stumprumpede Hund«, »men 
han bed om sig som en bidsk Hund, og mangen 
Kavaller forvandt aldrig hans Tandebid«. Desuden 

foretoges en Del Expeditioner ud til Søs imod den 
blokerende, svenske Flaade, ved hvilken Lejlighed ogsaa 
Kaptajn Nicolaes Heldt fik Lejlighed til at udmærke 
sig og blev i den Anledning udnævnt til Viceadmiral. 

Imidlertid viste det sig snart, at København trods 
sin heltemodige Modstand ikke vilde kunne holde sig 
uden at faa Hjælp andet Steds fra, og denne udeblev 
heller ikke. Det var nemlig heldigvis i Hollændernes 
Interesse at undsætte København for at forhindre Karl 
Gustav i at gøre sig til Herre over hele Norden, 
hvorved han altsaa fik Magt til at lukke baade Sundet 
og Bælterne, sætte Told efter Forgodtbefindende osv. 
Generalstaterne afsendte da Admiral Jacob van Wassenaer, 
Herre til Opdam med en Flaade, bestaaende af 38 Krigs- 
skibe og 6 Fløjter, ladede med Proviant, Tropper og 
Ammunition. Da Opdam ankom til Sundet, var Kron- 
borg faldet i Svenskernes Hænder og begge Bredder 
saaledes fjendtlige, men den kække Admiral lod sig 
ikke skræmme. Benyttende en frisk Nordenvind stod 
han den 29. Oktober 1659 Sundet ind og slap igennem 
uden videre Tab; men nu viste Admiral Wrangel sig 
med den svenske Flaade, som laa indenfor i Sundet, 
og en heftig Kamp begyndte. Under Opdam kom- 
manderede de to Admiraler de Witt og Floritz. Disse 
to tapre Mænd faldt begge i Slaget. De Witt havde 
strax ved nogle velrettede Salver bragt Batterierne i 
Helsingborg til Tavshed og kom kort efter i Kamp 
med selve den svenske Rigsadmirals Skib. Omringet 
af Fjender værgede han sig med stort Heltemod, ja, 
da Svenskerne entrede hans Admiralskib, kæmpede 
han med Sværdet i Haanden, skønt ramt af et døde- 
ligt Saar, lige til det sidste. Opdam var saa heldig at 
skyde Roret bort paa Wrangels Adrmiralskib, saa at 
det drev ind mod Land, og han havde en haard Kamp 
at bestaa, idet de svenske Skibe lagde sig paa begge 

Sider af ham og beskød ham paa det heftigste. Opdam 
selv sad, som han plejede, i en Lænestol paa Dækket, 
da en haardnakket Gigt hindrede ham i at bevæge sig 
frit; men herfra uddelte han sine Befalinger lige saa 
roligt, som om han var fuldkommen rask. I sex Timer 
kæmpedes der mellem Flaaderne, saa vare endelig 
Svenskerne splittede, en Del søgte over mod Kronborg, 
en anden Del til Landskronas Havn; men Opdam 
havde slaaet sig igennem og styrede nu rask ind mod 
København. Under Hveen mødtes han med en lille 
dansk Eskadre paa 8 Skibe under Henrik Bjelke paa 
»Trefoldighed«, Heldt paa »Hannibal« og Bredal paa 
»Tre Løver« samt 5 andre Orlogsskibe, som paa Grund 
af Modvind og Strøm ikke havde kunnet naa op for 
at tage Del i Kampen mellem Svenskerne og Hol- 
lænderne. Under denne Kamp sank et hollandsk og 
4& svenske Skibe, og 3 svenske Skibe bleve erobrede 
af Hollænderne. Admiral de Witts Lig blev reddet 
af Svenskerne, da hans Skib sank. Karl Gustav lod 
det iføre en hvid Silkeklædning og lægge i en pragt- 
fuld Kiste, prydet med den afdødes Vaaben og be- 
trukken med sort Klæde. Kisten blev bragt om Bord 
i en sortmalet Galliot, Sørgeflag hejste og Gallioten 
sendt ned til Admiral Opdam. Denne lod begge sine 
Viceadmiralers Lig sende til Holland, hvor Staten lod 
oprejse et kostbart Mindesmærke over dem. 
København var nu undsat fra Søsiden, og Niels 
Juel kunde tage sig af at faa udrustet flere Skibe paa 
Holmen; mindre Eskadrer bleve ogsaa udsendte, og 
svenske Skibe opbragte; men da man foreslog Opdam, 
at han i Forening med de danske Skibe skulde an- 
gribe den svenske Flaade, der nu laa samlet i Lands- 
kronas Havn, svarede han undvigende, og Hollænderne 
forbleve deres Princip tro, at intet af de nordiske 
Riger maatte faa absolut Overlegenhed over det andet. 

Endelig foretog Karl Gustav om Aftenen den 10. Fe- 
bruar 1659 det bekendte Hovedangreb paa Køben 
havns Volde. »Syngende som Løver i Dans« stormede 
Svenskerne frem, men Kolonnerne splittedes til alle 
Sider, og Angriberne overøstes med en Regn af Sten, 
Bjælker, kogende Tjære og Vand foruden brændende 
Begkranse og lignende. Tre Svenskere skulle være 
komne op paa selve Volden; men de nedhuggedes 
strax, saa at »ingen af dem kom tilbage for at for- 
tælle deres Principaler, hvad ovenpaa var sket og 
passeret«. Angrebet blev afslaaet, Svenskerne maatte 
trække sig tilbage over hele Linien, og da Dagen 
gryede, var af de 8000 Mand, der vare førte i Ilden, 
omtrent 600 dræbte, 900 saarede og 200 fangne. 

Niels Juel var med at forsvare Volden med sine 
brave Søgutter, og det hedder i Ligtalen over ham — 
en Ligtale, som blev holdt af kongelig Konfessionarius 
Dr. Peter Jespersen, og som vi hyppigt ville vende 
tilbage til — at han »til Lands og til Vands var dige 
nyttig og brugelig, naar Nøden det udfordrede, og at 
han var som den, der havde en højre Haand ved 
begge Arme, kunde fægte paa begge Sider med alle 
Slags Gevær, det han i mange Udfald lod kende, og 
at hans Søfolk vare lige levende og uforsagte at ind- 
falde paa Fjenden til Lands som entre med ham til 
Skibs, var dem lige let at springe op og ned fra 
Volden som klyve op og ned fra Merset. Og der den 
almindelige Storm angik, med stor Frimodighed for- 
fægtede de den Post hannem ved Søsiden var betroet«. 

Strax efter Hovedstormen blev Viceadmiral Nicolaes 
Heldt sendt med 16 Skibe til Bæltet, »hvor Fjenden 
spillede Mester«. Den 30. Marts 1659 mødte denne 
Eskadre 6 svenske Skibe under Langeland og erobrede 
et af dem, Orlogsskibet »Svanen« paa 50 Kanoner. 

Men nu kom den svenske Hovedstyrke under Admiral 
Bjelkenstjerna til, og Heldt blev nødt til at søge ind 
til Flensborg. Da Efterretningen herom kom til Køben- 
havn, bemandedes strax de af Niels Juel paa Holmen 
klargjorte Skibe, og i Forening med Hollænderne gik 
den samlede Flaade til Søs, kommanderet af Bjelke 
paa »Trefoldighed« og Niels Juel paa det nylig erobrede 
»Svanen« foruden Opdam. Den svenske Flaade trak 
sig strax op i Bæltet, og Heldt stødte senere med sine 
Skibe til den allierede Flaade. Denne forfulgte imid- 
lertid Fjenden skarpt og indhentede den 30. April 
Svenskerne under Rødsand paa Lollands Sydkyst. 
Kampen begyndte; men under denne trak fem af de 
hollandske Skibschefer sig bort og lod derved de 
Danske i Stikken. Disse kæmpede imidlertid helte- 
modigt, og Slaget endte med, at den svenske Flaade 
maatte staa Syd efter og ind til Wismar, hvor den 
forblev de følgende Maaneder. 

Et Øjenvidne til Slaget ved Rødsand, som skal 
have været om Bord i et af de hollandske Skibe, siger, 
at »de danske Skibe kæmpede bravt, især Admiral 
Juel«. Det viser sig altsaa atter her, at han ikke alene 
var den dygtige Admiral, men ogsaa den personlig 
modige Mand. Ganske vist havde han ikke endnu op- 
naaet nogen selvstændig Kommando over en samlet 
Flaade, men hans Tid skulde nok komme. Han var 
ganske vist opdragen til Sømand blandt Hollænderne, 
og han havde sikkert ogsaa mange Venner blandt dem; 
men han fik nu Blikket op for, at Hollænderne ikke 
altid vare paalidelige under Kamp, og vi skulle i det 
følgende se, at Spændingen mellem de danske og hol- 
landske Officerer blev større og større, indtil endelig 
den dansk-norske Sømagt fik Lejlighed til at vise, at 
den kunde staa paa sine egne Ben. 

Om Niels Juels Virksomhed under Københavns 
Belejring og i Slaget ved Rødsand hedder det i et af 
Versene paa hans Gravminde: 


»Det var, da Svenskens Magt al København omspændte 
Og snublende i Blod med Storm til Kronen rendte, 

Da saa Kong Frederik den Tredie, at Juel 

For Skud, Granater, Sværd og Ild ej gik i Skjul. 
Søkantens Volde blev ham den Tid anbetroede, 

Neptun og Mars de var ham begge lige gode; 

Nu faldt han ud og slog paa Fjenden digt til Lands, 
Nu stod han Stormen ud, nu for han ud til Vands 
Blandt Kongens Flaade, hvor han Skibet »Svanen« førte 
Og ved Rødsand omkring med Sverigs Søhær kørte 

Og ind til Wismar drev. Som Mænd de Danske stod, 
Og blandt dem Her Niels Juel med mer end Løvemod,« 

Fyens Tilbageerobring. Freden i 
København 1660. 


Ester at København var undsat fra Søsiden, var 
Danmark vel bedre i Stand til at sætte sig til Mod- 
værge mod sine Fjender, men Haabet om en lyk- 
kelig Udgang af Kampen var dog ingenlunde blevet 
lysere derved. Da Karl Gustav saa, at det vilde 
trække i Langdrag med at undertvinge Danmark, 
tilbød han nemlig Englands Gesandt, at dette Land 
skulde faa overladt Provinserne ved Østersøen og 
endogsaa Jylland, imod at England vilde hjælpe 
ham til at undertvinge Danmark, han vilde da nøjes 
med Sjælland og Øerne. Dette Forslag tiltalte imidler- 
tid ikke den engelske Regering, tværtimod var man 
nu bestemt paa at tvinge de nordiske Riger til at 
slutte Fred. Ogsaa Generalstaterne, der frygtede Karl 
Gustavs stedse stigende Magt, vare besluttede paa at 
fremtvinge Freden, og disse sendte da Admiral Ruyter 

herop med 40 hollandske Skibe. Med Flaaden fulgte 
Diplomater, som skulde indlede Fredsunderhandlingerne. 
Opdam fik paa den Maade 78 Krigsskibe under sig, 
foruden 6—7 Brandere og 10 Gallioter. Ogsaa Eng- 
land sendte en Flaade paa 42 britiske Krigsskibe hertil 
under Admiral Montagnes, Lord af Sandwich; men 
hverken Karl Gustav eller den danske Konge vilde 
finde sig i de foreskrevne Fredsbetingelser. Den svenske 
Konge svarede simpelthen, at to »nybagte« Republikker 
skulde ikke foreskrive ham Love. »Jeg er en Konge, 
og tilmed en sejrrig Erobrer«, svarede han, »og jeg 
hverken kan eller vil lade mig hovmesterere og haane 
af to Republikker, af hvilke den ene har afsat, den 
anden myrdet sin Konge«. Og da Englands Afsending 
Sidney overrakte ham Fredsforslaget, udbrød han: 
»Jeg vil ikke modtage det; skynder Eder med at føre 
Eders Flaader herfra, eller jeg skal lade dem skyde 
i Sænk«. 

Hollænderne tog nu mere virksomt Del i Krigen 
mod Sverige, og alle de svenske Skibe bleve jagede bort 
fra de danske Farvande, men Englænderne sejlede 
hjem under Paaskud af at mangle Proviant. Senere 
hen paa Aaret forlod ogsaa Opdam med 20 hollandske 
Krigsskibe Sundet, da man mente, at Ruyter med de 
tilbageværende Skibe i Forening med den danske Flaade 
var stærk nok til at kunne holde Svenskerne Stangen. 

For nu at trække nogle af de fjendtlige Tropper 
bort fra Københavns Landside besluttede man at rette 
et Angreb paa Fyen. Feltmarchal Hans Schack blev 
beordret til at udføre dette i Forening med General 
Eberstein, der kommanderede de kejserlige polske og 
brandenburgske Hjælpetropper, der stod i Holsten. 
Flaaden under Ruyter, Henrik Bjelke og Niels Juel 
overførte da 4900 danske og hollandske Soldater, der 
bleve landsatte ved Kjerteminde, og nogle Dage senere 

landede Eberstein med 6000 Mand ved Middelfart. 
Begge Hære forenede sig derpaa ved Odense, og Sven- 
skerne under Pfalzgreven af Sultzbach trak sig tilbage 
til Nyborg. Karl Gustav ilede hurtigst muligt til Korsør 
for at undsætte Fyen, men Flaaden holdt Bæltet saa 
vel besat, at kun Feltmarchal, Greve.Gustav Otto Sten- 
bock slap over Bæltet. Ved Nyborg stod da den af- 
gørende Kamp. Svenskerne bleve fuldstændigt slaaede, 
og Resterne af dem kastede ind i Nyborg. Kun Pfalz- 
greven og Stenbock naaede i en Fiskerbaad over Bæltet 
til Korsør, hvor de fortalte Karl Gustav om Nederlaget. 
Den svenske Konge skal da med en spydig Hentyd- 
ning til Stenbocks Navn have udraabt: »Har Fanden 
taget alle Gederne, kunde han gerne have taget 
Bukken med!« 

Nyborg Fæstning blev derpaa bombarderet fra 
Søsiden af Ruyter, Bjelke og Juel, og den 15. No- 
vember 1659 maatte Generalløjtnant Henrik Horn og 
3000 svenske Kærnetropper overgive sig tillige med 
Fæstningen. I alt mistede Svenskerne 5000 Mand, 
hvoraf 2000 faldt paa Valpladsen, 100 Kanoner med 
tibørende Ammunition samt 120 Faner og Standarder. 

Nu vilde de Danske have ført Krigen over til 
Sjælland og Skaane; men dette modsatte atter Hol- 
lænderne sig og truede endogsaa med at optræde fjendt- 
ligt mod de Danske, hvis de begyndte derpaa. Vi 
maatte altsaa atter finde os i at blive forladte af vore 
allierede; Ruyter sejlede til Lybæk for at proviantere, 
og Bjelke og Niels Juel gik med den danske Flaade 
til København. , . 

Fredsforhandlingerne optoges nu atter; men trindt 
omkring saavel i Norge som hernede i Danmark af- 
kastedes Svenskernes Aag, saa at Danmark kunde have 
sikkert Haab om et godt Udfald af Krigen. Da døde 
Karl Gustav pludselig Natten mellem den 12. og 13. 

Februar, og de nordiske Riger sluttede derefter Fred 
den 27. Maj 1660 i København paa Grundlag af Ros- 
kildefreden dog saaledes, at Trondhjem og Bornholm 
gaves tilbage til Danmark, og Artiklen om de fremmede 
Flaaders Udelukkelse fra Østersøen bortfaldt. Nogle 
Dage senere strømmede Tusinder af Mennesker ud af 
København, for at være Vidne til, at de sidste Lev- 
ninger af den svenske Belejringshær, der nu var 
svundet ind til 3000 Mand, bleve førte bort fra Lejren 
af Pfalzgreven af Sultzbach. Ruyter sejlede tilbage til 
Holland med sin Flaade, efter at Kongen havde ophøjet 
ham i den danske Adelsstand og tilstaaet ham en Pension 
af 800 Rdilr. aarlig. 

Ogsaa med sine andre Fjender fik Sverige Fred; 
men disse to Krige med Karl Gustav havde næsten 
bragt Danmark til Undergangens Rand, og efter Freden 
var Landet i den sørgeligste Forfatning i økonomisk 


Henseende. 





VI 


Niels Juels huslige Liv. 
Kurt Sivertsen Adelaer. 


—————————. 


Etter Enevoldsmagtens Indførelse kom der igen 
god Orden i Flaadens Sager, men Pengemanglen var 
trykkende. Der blev saaledes oprettet et Admiralitets- 
kollegium, som skulde have den øverste Myndighed i 
alt, hvad der angik Flaaden og Holmen. Rigsadmiralen 
var Præsident, og det bestod for øvrigt af 11 Admirali- 
tetsraader og 2 Sekretærer. Holmens Admiral havde 
Sæde i Kollegiet, og de mest kvalificerede Søofficerer 
skulde være Medlemmer. Admiral Henrik Bjelke blev 
udnævnt til Rigsadmiral og Præsident i Admiralitetet. 

Som Holmens Admiral havde Niels Juel altsaa 
Sæde i Admiralitetskollegiet; men det var navnlig Ar- 
bejderne paa Holmen og Genskabelsen af den nye, 
store Flaade, der snart skulde gøre hans eget Navn 
berømt, som væsentlig optog hans Tid. Imidlertid tog 


den unge Admiral dog ogsaa Del i Fredens Sysler, og 
A. Giintelberg: Niels Juel. 4 

det berettes saaledes, at han kort efter Freden blev 
trolovet med Margrethe Ulfeldt, Datter af Knud Ul- 
feldt til Svendstrup, Kommandant paa Landskronas 
Slot og Fru Vibeke Podebusk til Borreby. Herom 
hedder det i Ligtalen over Niels Juel, at da »denne 
salige Herre nu i sine unge Aar udi meget Arbejde og 
Aarvaagenhed ofte havde trættet sig for at naa i Frem- 
tiden en rolig og æret Alderdom, gaaet igennem Ild 
og Vand blandt saa mangfoldige Dødsens Luer, saa 
optændte Gud en Kærlighedslue i hans Hjærte. — —« 
Deres Bryllup stod i København den 23. Juni 1661, og 
hans Ægteskab var overordentlig lykkeligt. Margrethe 
Ulfeldt var en sjælden udmærket Kvinde, det siges 
om hende af en Historieskriver, at »hun var munter, 
overmaade tjenstvillig, tænkte fint og udtrykte sig be- 
hageligen., Hun kunde hastig blive vred i sine Hus- 
sager og tog sig kun lidet i Agt for dem, "der gjorde 
sig Umage for at udstudere hendes Svagheder, nen 
hendes Vrede var strax forbi. Hun var godhjærtig, 
gavmild og følsom mod ulykkelige. Det er hende, som 
tillige med Fru Birthe Skeel stiftede Roskilde Frøken- 
kloster, hvortil hun forærede 8000 Rdlr. i rede Penge 
til at underholde 4 Frøkener samt et Hus til deres 
Vaaning. Den regerende Dronning gjorde hende til- 
lige med Enkedronningen den Ære at besøge hende i 
hendes Sygdom, hvoraf hun døde 1702 i sit 61 Aar.« 

I 35 Aar varede dette lykkelige Ægteskab. Ganske 
vist var Navnet Ulfeldt forhadt her i Danmark, og 
man kan ikke sige andet end, at der klæber evig Skam 
og Skændsel til Forræderen Korfitz Ulfeldts Navn; 
men Niels Juel var en alt for besindig og forstandig 
Mand, til at han paa Grund af Stridigheder om Navnet 
skulde lade det komme til aabenbar Fejde med Per- 
soner ved Hoffet, som han stod langt over navnlig i 

Karakter og Dannelse, selv om det ikke altid har 
været ham behageligt at skulle tie. ) 
Niels Juel og hans Hustru fik — foruden en Datter 
og en Søn, der begge døde tidligt — 3 Børn, nemlig: 
Sophie Juel, der blev gift. med Geheimeraad tes 
Krag til Egeskov. 
Knud Juel, der blev Amtmand over København og 
Vibeke Juel, der var gift.2 Gange, første Gang 
med Admirål Christian Bjelke til Basnæs og Edelgave 

og anden dage med Sisse er te Gregers Juel til 
Eriksholm. 

—……… Det var imidlertid ikke altid i sin Stilling som 
Admiral, at Niels Juel havde det let. Vi have hørt, 
at han var Næstkommanderende i Admiralitetet — han 
havde altsaa den næsthøjeste Plads i Marinen, men i 
1663 viste der sig pludselig en norsk-hollandsk Sømand, 
Kurt Sivertsen, kaldet Adelaer, her ved Hoffet. Be- 
gejstringen for Udlændinge var dengang uhyre stor, 

AF 

og efter Enevoldsmagten sværmede navnlig tyske Lykke- 
riddere omkring i Haab om at faa en Stilling. Kurt 
Adelaer, der havde været i venetiansk Tjeneste, men 
derefter havde bosat sig i Holland, er rimeligvis kommen 
herind paa samme Maade, og han forstod saaledes at 
indynde sig hos Kongen, at han i 1663 blev udnævnt 
til Generaladmiral og Vicepræsident i Admiralitetet med 
7200 Rdilr. aarlig Gage. Han sprang Niels Juel forbi, 
hvilket maa have forvoldet denne en stor Krænkelse. 

Der er skrevet saa meget om Kurt Adelaer, at vi 
kun med faa Ord her skulle omtale hans Liv. Det er 
endda saare vanskeligt at vide, hvad der er sandt, og 
hvad der er usandt i de mangfoldige Beretninger om 
hans Bedrifter. Han var født i Brevik i Norge 1622 
og Søn af Forvalteren Søren Jensen ved Christian den 
Fjerdes Saltværk i Langesund. Som Dreng rejste han 
til Holland, hvor han blev ansat paa Flaaden under 
Admiral Martin Tromp. Her tjente han et Par Aar 
som Adelsborst — en Slags Søkadet —, hvorefter han 
for til Søs med Koffardiskib paa Middelhavet. Da 
Krigen mellem Tyrkerne og Venetianerne udbrød i 
1645, søgte alle Søfolk at faa Ansættelse paa den vene- 
tianske Flaade, og ogsaa det Skib, hvorpaa Kurt Si- 
vertsen gjorde Tjeneste, blev sammen med 11 andre 
hollandske Krigsskibe indlemmet i Venetianernes Flaade. 
De vare nemlig armerede med Kanoner og havde 
derfor Ret til at optræde som Krigsskibe. Under den 
følgende Krig, som først endte i 1659, skal Kurt Adelaer 
have udmærket sig saaledes, at han blev udnævnt til 
St. Marcusridder og fik en glimrende Omtale af Ad- 
miralerne Morosini og Delphino. At han derimod 
alene med sit Skib paa een Gang skal have kæmpet 
med 70 fjendtlige Skibe og skudt 15 Galejer i Sænk 
og flere i Brand, turde være noget overdrevent, ligesaa 

den naive Beretning, som melder om, at han alene 
dræbte 5000 Fjender. , 

Historien om 7brahim Pacha er ogsaa vanskelig 
at faa Rede paa. Det fortælles, at Kurt Adelaer blev 
angreben af et tyrkisk Skib paa 60 Kanoner og 1000 
Mands Besætning. Tyrkerne entrede og anrettede et 
frygteligt Blodbad; Ibrahim Pacha, der personlig var 
om Bord, angreb Kurt Adelaer og huggede efter hans 
Hoved. Hugget ramte dog kun hans højre Arm, hvor- 
efter Adelaer tog Sværdet i venstre Haand og skilte 
hans Hoved fra Kroppen. Da Tyrkerne saa Pachaen 
falde, flygtede de øjeblikkelig og overgav sig siden 
med Skib og Gods. 

Imidlertid staar det fast, at Kurt Adelaer var en 
dygtig Sømand, hvilket han ogsaa viste efter sin Hjem- 
komst her; men hans Karakter kan ikke have været 
af de bedste. Ellers vilde han næppe stiltiende have 
hørt paa alle de Lovtaler, der bleve holdte over ham, og 
alle de Skrifter, der bleve udgivne om ham. Han 
vilde næppe have modtaget Diplomer, Udmærkelser og 
Æresbevisninger, hvori der anføres, at han har kom- 
manderet over hele Flaader, uden Modsigelse, hvis han 
havde været en fuldtud paalidelig Mand. | 

Kurt Adelaer sprang altsaa Holmens unge Chef, 
Niels Juel, forbi. Denne sidste var en alt for beskeden 
Mand til at knurre eller lægge sin Modvillie i den An- 
ledning for Dagen. Men lige saa vist er det, at under 
hele Kurt Adelaers følgende Levetid, nemlig lige til 
1675 bestod der et Forhold mellem disse to Mænd, som 
var alt andet end heldbringende for den dansk-norske 
Sømagt. 

Alt, hvad der stammede fra Holland, blev beundret 
af Kurt Adelaer. Han indkaldte hollandske Tømmer- 
"mænd for at bygge og reparere Skibene, og alt, hvad 
han paa nogen Maade kunde faa indrettet, blev ind- 

rettet paa hollandsk. ' Niels Juel mente, at de danske 
Søfolk og Haandværkere paa Holmen godt. kunde staa 
paa egne Ben, efter at. de nu i en Aarrække havde set 
saa meget og lært saa meget af Udlandet; men Kurt 
Adelaer holdt bestandig fast ved sit, han havde Kongen 
paa sit Parti, og denne Tid er da ogsaa bleven kaldt 
den hollandske: Periode. Qgsaa Rigsadmiralen Henrik 
Bjelke maa det have smertet at se denne fremmede 
tiltage sig saa megen Myndighed, og selv til ham), 
Marinens øverste Officer, blev der intet Hensyn taget. 

Imidlertid arbejdede dog disse tre Mænd, Bjelke, 
Adelaer og Niels Juel tilsyneladende godt sammen, og der 
blev gjort en Del for Flaaden i de følgende Aar. Ganske 
vist modtog den som anført et vist Præg efter hollandsk 
Mønster, i Sømandssproget indførtes en Mængde Beteg- 
nelser og Benævnelser paa Skib og Rejsning, som vi be- 
standig endnu have, og at der var mange Hollændere i 
den danske Flaade, fremgaar af.den Omstændighed, at 
man endnu i Aaret 1700 havde en hollandsk Præst ved 
Holmens Kirke. . E 

- Skønt det ikke kunde: være andet, end at selve 
Arbejdet paa Holmen maatte lide under den bestandige 
Rivaliseren mellem dansk og hollandsk, blev dog 
Flaaden sat i god Stand. Paa Holmen byggedes endnu 
ikke større Skibe, i alt Fald kun meget faa, de største 
byggedes paa Værftet i Neustadt og navnlig i Norge. 
At Danmark imidlertid fik anskaffet.sig en god Flaade, 
viste sig i 1665, da Krigen mellem Englænderne og 
Hollænderne atter brød ud. Under denne faldt for 
øvrigt den tapre Admiral Opdam, idet hans Skib sprang 
i Luften. Danmark blev indviklet i denne Krig ved, 
at 50 rigtladede, hollandske Skibe søgte ind i Bergens 
Havn, efter at Hollænderne havde tabt et Søslag i 
Nordsøen. Disse Skibe bleve efter den engelske Ad- 
mirals Ordre angrebne af 17 Orlogsskibe, Fregatter og 

mindre Krigsskibe, som vilde bemægtige sig disse rige 
Priser. Men Guvernøren i Bergen vilde ikke tillade 
Englænderne at angribe, og da disse alligevel gjorde 
det, forsvarede han Kongens neutrale Territorium saa 
godt, at Englænderne maatte trække sig tilbage med 
6—800 døde og saarede. 

Da denne Affære selvfølgelig maatte antages at 
hidføre en Krigserklæring, blev hurtigst muligt Søfolk 
udskrevne og Flaaden sat paa Krigsfod. Admiral 
Adelaer blev sendt til Holland og kom tilbage med 9 
Skibe, hvoraf dog intet skal have ført over 50 Kanoner. 
Disse Skibe bleve leverede Danmark ifølge en Traktat 
mellem Danmark, Holland og Frankrig, hvorved Fre- 
derik den Tredie, som var bleven endnu mere fjendt- 
ligt stemt mod England ved dette Lands anmassende 
Optræden og ikke mindst ved, at engelske Orlogsmænd 
og Kapere hyppigt angreb hollandske Skibe i danske 
Farvande, paatog sig at holde 30 Skibe i Søen imod 
at erholde en aarlig Understøttelse af disse to Lande. 

Imidlertid forefaldt der intet af Betydning under 
den engelsk-hollandske Krig ej heller det paafølgende 
Aar. Admiral Heldt var ganske vist begge Aar til 
Søs med Eskadrer for at konvoyere Handelsskibene, 
men det kom ikke til noget Sammenstød med Fjenden ; 
derimod var der megen Sygdom blandt Folkene, og 
mange bleve bortrevne. Freden sluttedes i Breda, og 
hermed var Krigen med England forbi. 

Under Frederik den Tredies sidste Regeringsaar 
forfaldt Sømagten ikke saa lidt. Dette havde sin Grund 
i, at der blev ofret saa meget paa det suveræne Hofs 
Glans, paa Landets Befæstning og Hæren, at det i 
disse paa Pengemidler saa knappe Tider nødvendigvis 
maatte gaa ud over en Flaade, som dog ved enhver 
Lejlighed i de tidligere Krige havde vist sig at være 
Landets Redning. Ved Kongens Død den 9. Februar 

1670 var Flaaden derfor i meget daarlig Forfatning, 
skønt dygtige Mænd som Bjelke, Kurt Adelaer og Juel 
havde gjort alt for at ophjælpe den. Ja, Kassen var 
virkelig saa tom, at da en Søofficers Enke paa denne 
Tid bad .om lidt af Mandens resterende Løn for at 
faa ham i Jorden, maatte Kongen erklære, at der »af 
vores til Søstaten tillagte Midler ingen findes«, og han 
maatte opfordre Kammerkollegiet til at betale hende 
»noget«. 








VII. 


Tronskiftet. " Den skaanske Krigs 
Udbrud 1675. 


Christian den Femte besteg nu den danske Trone 
knap 24 Aar gammel. Han var en godmodig og elsk- 
værdig Herre, personlig tapper, men daarligt oplært. 
Han havde den bedste Villie til at sætte sig ind i Re- 
geringsforretningerne, men manglede Ævner dertil, til- 
med var han forlystelsessyg og svag af Karakter. Der- 
imod havde han stor Interesse for sin Flaade, og paa 
dette Omraade kan man ikke sige andet, end at han 
skaffede Udvej for Pengene og fik Flaaden bragt op 
til en anselig Størrelse, hvilket ikke længe efter hans 
Regeringstiltrædelse viste sig at have været en gavnlig 
Foranstaltning. 

Niels Juel var bestandig Holmens Chef, foruden 
at han havde Sæde i Admiralitetet, hvor han jo ogsaa 
var den, der var bedst kendt med Skibene. Kampen 
mellem ham og Adelaer vedblev imidlertid ogsaa under 

denne Konge; der dannedes efterhaanden to Partier, 
det nationale og det hollandske, og det var først, efter 
at Niels Juels glimrende Heltebedrifter havde vist, at 
de Danske nok kunde staa paa egne Ben, at det na- 
tionale Parti fuldstændigt besejrede de fremmede Ele- 
menter. Imidlertid optraadte de i den danske Marine 
ansatte Hollændere med mere og mere Overmod og 





Niels Juels adelige Vaaben. 


Ufordragelighed, og dog blev det gentagne Gange klart, 
at de havde langt mere Interesse for deres eget Føde- 
land end for det Flag, under hvilket de nu tjente. 
Dette havde Niels Juel bestandig haft et aabent Øje 
for, og han var tillige en bestemt Modstander af den 
Maade, hvorpaa Hollænderne fragtede Skibe og Folk 
hos private til Orlogsbrug. Skønt han gentagne Gange 

fremsatte sine Besværinger for Kongen, talte han dog 
bestandig for døve Øren, og vi skulle i det følgende 
faa at se et sørgeligt Exempel herpaa, idet Niels Juel 
ved Kurt Adelaers Død atter fik en hollandsk Admiral 
over sig. 

I Begyndelsen af sin Regering lod Christian den 
Femte sig fuldstændig lede af Griffenfeldt, der den 
Gang slet og ret hed Peder Schumacher. Denne Mand 
steg i kort Tid.i Rang og Anseelse saa højt, som nogen 
dansk Mand nogen Sinde har gjort. 1 1671 blev han 
Geheimeraad, blev kort efter adlet under Navnet Griffen- 
feldt og hædret. med Storkorset. 1673 blev han Stor- 
kansler og Greve samtidig med, at han fik Elefant- 
ordenens blaa Baand. Han var Justitiarius i Højesteret, 
Patron for Københavns Universitet, Præsident i Kan- 
celliet og endelig Udénrigsminister, saa man kan sige, 
at der næppe fandtes den Anordning eller Foranstalt- 
ning her i Landet paa den Tid, som ikke hidrørte fra 
ham. Som Udenrigsminister havde han et klart Blik 
for, at Danmark og Sverige burde indgaa et Forbund 
og ikke føre Krig med hinanden, og denne Anskuelse 
foriægtede han ivrigt over for Kongen. 

"I disse Aar fandt kun een Gang en større Uiretige 
Sted, nemlig i 1672, da 8 danske Krigsskibe sejlede ud for 
at beskytte de hollandske Handelsskibe mod engelsk 
Overlast, og først. da Frankrigs Strid med Holland gav 
Anledning. til. vor blodige 4 Aars Krig med Sverige, 
blev hele Flaaden sat paa Krigsfod. Efter at England 
havde trukket sig tilbage fra den Krig, som det i For- 
ening med Frankrig førte med Hollænderne, formaaede 
Ludvig den Fjortende den unge Kong Karl den 
Ellevte af Sverige til at angribe de brandenburgske 
Stater, idet han garanterede Sverige Overholdelsen af 
Freden i København. Da imidlertid Danmark og 
Brandenburg i 1672 havde indgaaet en Forsvarsalliance, 

forlangte derfor Kurfyrsten Hjælp hos Christian den 
Femte, og denne var ogsaa villig til at yde den trods 
Griffenfeldts forstandige Advarsel. Men da Sverige 
havde afslaaet det af Danmark tilbudte væbnede Neu- 
tralitetsforbund, og det var klart, at vi ikke ene kunde 
modstaa et Angreb af Sverige og dets Forbundsfæller, 
saa maatte Danmark ganske naturligt slutte sig til 
Sveriges Fjender, »for ikke at komme til at sidde 
mellem to Stole«. Foreløbig lykkedes det dog Griffen- 
feldt at undgaa et aabent Brud med Sverige, saa at 
det Angreb, som Kongen i Forening med Kurfyrsten 
af Brandenburg 1675 foretog paa Pommern og Wismar 
fik Udseende af blot at være den Hjælp, Danmark 
ifølge Traktaten skyldte Brandenburg, uden dog derved 
at erklære Sverige Krig. 

For imidlertid at være forberedt paa alle Even- 
tualiteter, blev Flaaden udrustet, og Søfolk bleve ud- 
skrevne. For hver manglende Mand maatte der betales 
25 Specier. 

Den 13. August 1675 afsejlede Generaladmiral 
Adelaer til Østersøen med en forenet dansk-hollandsk 
Flaade, som bestod af 16 danske og 7 hollandske Skibe. 
Disse sidste kommanderedes af den hollandske Kom- 
mandør Bincks og vare leverede ifølge den mellem 
Danmark og Holland bestaaende Traktat. Flaaden var 
delt i 3 Eskadrer, nemlig Avantgarden eller højre 
Eskadre under Admiral Niels Juel, hvis Flag vajede 
fra Linieskibet »Sophie Amalie« paa 90 Kanoner med 
en Besætning af 680 Mand. Generaladmiralen førte selv 
»Corps de bataille« eller Hovedstyrken om Bord paa 
Linieskibet »Prins Georg« paa 78 Kanoner med 570 
Mand. Den tredie Eskadre førtes af Admiral Jens 
Rodsten. De hollandske Skibe udgjorde en fjerde 
Eskadre under Kommandør Bincks, der imidlertid var 
meget lidt fornøjet med denne Ordning og forlangte 

at faa Plads umiddelbart efter Generaladmiralen. Denne 
Fordring blev dog ikke tagen til Følge, men afgiver 
kun et yderligere Exempel paa Hollændernes Overmod. 
At man imidlertid i Admiralitetet i København ikke 
var saa ganske sikker paa Kommandør Bincks, viser 
en af Rigsadmiral Bjelke udstedt Ordre, hvoraf frem- 
gaar, at saafremt den hollandske Kommandør >»sig ej 
vil bekvemme at gaa for Wismar med alle sine inde- 
havende Skibe efter den Anordning, som nu gjort er, 
men sig erbyder en Del af sine Skibe at medgive, da 
haver Hr. Admiral Marquor Rodsten at tage, saa- 
mange han faar«. 

Flaaden havde Ordre til at opbringe alle svenske 
Skibe og Fartøjer uden dog at maatte foretage nogen 
direkte Fjendtlighed mod de Svenske, og det lykkedes 
endogsaa Griffenfeldt at forhale Krigen med Sverige 
til Trods for disse fjendtlige Foranstaltninger, ja han 
fik endog bevirket en Forlovelse mellem Karl den 
Ellevte og Christian den Femtes Søster Ulrikke Eleo- 
nora. Ogsaa Sverige havde sin Flaade ude under Rigsad- 
miral Greve Otto Stenbock, men heller ikke fra sverisk 
Side foretoges Fjendtligheder, da Adelaer, rimeligvis 
efter Griffenfeldts Foranstaltning, trak sig tilbage til 
Køge Bugt. Saavel den danske som den svenske 
Flaade led for øvrigt dette Efteraar meget af Storme, 
og mellem Mandskabet herskede der stor Sygelighed. 
Ifølge egne Opgivelser havde Svenskerne over 2600 
syge, og ifølge Adelaers Rapporter havde den danske 
Flaade næsten 1000. Endelig blev i Oktober Maaned 
den svenske Flaade saa ilde tilredt af Storm, at den 
maatte søge Havn, hvorfra den ikke mere kom ud i 
dette Aar. Adelaer selv maatte den 2. November gaa 
syg i Land. Han havde aabenbart Følelsen af, at hans 
sidste Time var kommen; thi han havde længe kæmpet 
med den Sygdom, han led af, og som rimeligvis var den 

samme, der grasserede paa Skibene. Den 30. Oktbr. 
lod han da Flaaden lette Anker og stod Nord paa til 
Dragør for at faa friske Folk om Bord. Men allerede 
den 2. November overmandede Sygdommen ham, hvor- 
paa han overdrog Kommandoen til Niels Juel, tog Af- 
sked med sine Officerer og lod sig bringe i Land. I 
sit Hjem fik han al den Pleje, det var muligt at skaffe, 
men han døde 2 Dage efter, den 5. November om 
Morgenen Kl. 8. I Frue Kirke rejstes et Monument 
over ham med latinsk reen der i Oversættelse 
lyder saaledes: 


»Tyrkerne en Skræk, Barbarerne en Rædsel, 
Kandia et Skjold, Venetianerne en Mur, 
Hollænderne en Hæder, Nordmændene en Ære, 
den danske Sømagt en Pryd, | 
Nordens Underværk.« 


Saaledes endte denne mærkelige Mands Liv. Han 
var 2 Gange gift, første Gang i Holland med en Enke, 
Engelke Sophronia, og anden Gang med Anna Pelt, 
der ligeledes var en hollandsk Dame. Paa Rosenborg 
Slot hænger et Billede af ham i Legemsstørrelse, iført 
venetiansk Dragt og holdende Kommandostaven 1 
Haanden. Som Staffage findes ni Guldkæder med 
store Skuepenge og 2 Ridderkors samt et Vaabenskjold, 
hvis Figurer hentyde til hans Kampe med Tyrkerne. 

Desværre formaaede Griffenfeldt ikke længe at al- 
vende den truende Krig. Han maatte give efter for 
det Pres, der rundt omkring lagdes paa ham af Enke- 
dronningen, et mægtigt Hofparti og endelig af Kongen 
selv foruden naturligvis af vore udenlandske allierede, 
og da endelig de anholdte, svenske Skibe i Begyndelsen 
af 1676 bleve erklærede for gode Priser, fulgte deraf 
nødvendigvis, at der den 28. Februar samme Aar blev 

udstedt en Krigserklæring mod Sverige. Det er be- 
kendt, at Griffenfeldt selv kort efter blev styrtet. 

Man har kaldt denne Krig den skaanske Krig, 
fordi man herhjemme i Danmark nu endelig haabede 
at genvinde de tabte Provinser, og fordi Krigen hoved- 
sagelig havde det Formaal at tilbageerobre Skaane. 
Paa den ene Side stod altsaa Danmark-Norge, Holland, 
Brandenburg, den tyske Kejser, Spanien, Braunschweig- 
Lineburg, Hessen Cassel og Biskoppen af Miinster, paa 
den anden Frankrig og Sverige. Det var Spanien og 
Hollands Opgave at holde den franske Sømagt fjernet 
fra de nordiske Farvande, men af de øvrige allierede 
var kun Danmark i Besiddelse af en Flaade, som, naar 
den blev. forstærket med enkelte, hollandske Skibe, 
kunde maale sig med den svenske og hindre den ind- 
byrdes Forbindelse til Søs mellem de ved Østersøen 
liggende, svenske Landsdele. Der blev nu sat fuld 
Kraft paa Holmen i København for at skaffe saa mange 
Skibe som muligt slagfærdige. 


G-3 





VIII. 


Niels Juel bliver Flaadens Øverst- 
kommanderende. 
Gullands Erobring 1676. 


Saa snart Farvandet var aabent, blev Niels Juel 
beordret til at overtage Kommandoen over den danske 
Flaade. Den Del af denne, som strax blev udsendt 
med Niels Juel som Øverstkommanderende, bestod af 
8 Linieskibe, 5 Fregatter samt nogle Brandere og 
mindre Skibe. Han afsejlede den 30. Marts fra Køben- 
havn til Østersøen og havde Ordre til at opbringe alle 
svenske og for svensk Regning fragtede Skibe, dog 
ikke engelske, naar disse ikke førte Krigskontrabande 
eller Folk til Sverige. Mødte han en overlegen Fjende, 
skulde han i Tide søge til Øresundet og ikke sætte de 
ham betroede Skibe i Fare. For øvrigt havde han en 
hemmelig Ordre med, som senere skulde aabnes i Skibs- 
chefernes Overværelse og derefter udføres. 

Niels Juels Flag vajede fra Linieskibet »Chur- 
prinsen« paa 76 Kanoner og omtrent 500 Mand. Under 





»CHARITAS" OG ,,CONSTANTIA" EROBRES 1676 

ham kommanderede Viceadmiral Christian Bjelke til 
Basnæs paa Linieskibet »Christianus Quartus«, der +» 
førte 56 Kanoner og 350 Mand. Endvidere tjente 
under ham Mænd, der senere skulde blive berømte i 
vor Søkrigshistorie, og hvis Navne vi gentagne Gange 
ville faa at høre, Navne som Peder Morsing, der 
dengang var Schoutbynacht (Kontreadmiral) samt Skibs- 
cheferne (Kaptajnerne) Floris Carstensen, Andreas 
Dreyer, Johan Behn og flere. 

Niels Juel holdt først med sin Eskadre over mod 
den svenske Kyst, hvor han gjorde to smaa Priser, 
dernæst stod han ned mod Rygen, hvor han traf to 
. fjendtlige Gallioter, der bleve opbrændte. Han land- 
satte nogle Folk paa Rygen, som ved Hattense bemæg- 
tigede sig en Del Kvæg, men de maatte dog hurtigt 
forlade Øen. Efter at have taget sine Soldater om 
Bord stod han nu til Søs igen og aabnede derpaa den 
hemmelige Ordre, som lød paa at generobre det ved 
Freden i Brømsebro afstaaede Gulland. 

Niels Juel satte strax Kursen efter denne Ø, og 
paa Vejen derhen opjagede hans Krydsere i Udhavnen 
.… Stenshamn de to svenske Fregatter »Constantia« paa 
48 Kanoner og »Charitas« paa 32 Stykker Skyts. Disse 
to Skibe varpede sig straks helt ind under Land bag 
Øen Utlången, hvor de store, danske Skibe ikke kunde 
følge dem. Niels Juel lod da Linieskibet »Gyldenløve« 
og Fregatten »Svenske Falk« lægge sig tæt uden for 
Utlången og befalede Kaptajn Johan Behn med Fre- 
gatterne »Hummeren«, »Havmanden« og »Spraglede 
Falk« at staa ind efter Svenskerne og angribe dem. 
De tre danske Fregatter beskød da Fjenden saa virk- 
somt fra Kl. 8 om Aftenen til Midnat, at Svenskerne 
stak Ild paa deres Skibe og flygtede i Land, da de 
saa de danske Matroser bemande Fartøjerne for at 
entre. Forinden de Danske naaede om Bord, havde 

A. Gutntelberg: Niels Juel. 5 

Ilden paa »Constantia« taget saa stor Overhaand, at 
Skibet ikke stod til at bjærge, medens Branden blev 
slukket paa »Charitas«, der blev besat og indlemmet i 
Eskadren. Dog blev største Delen af »>Constantias« 
Kanoner bjærgede. 

Efter denne Affære sejlede Juel videre og ankom 
den 28. April om Aftenen i et forrygende Vejr under 
Carlsøerne nogle Mil Syd for Visby. Han lod strax 
Kysten undersøge, og næste Morgen landsatte han 
2000 Mand Tropper under Oberst Martin Bertelsen 
ved Klintehafn, efter at først Fregatternes Kanoner 
havde fordrevet de svenske Soldater fra Stranden. 
Uden at miste en eneste Mand blev Tyskmærsker- 
skansen indtagen, hvorpaa Oberst Bertelsen marcherede 
mod Visby. Da nu Niels Juel lod bekendtgøre, at 
Indbyggerne intet ondt skulde vederfares, og at alt, 
hvad de leverede de Danske, vilde blive betalt kontant, 
bragte Gullænderne i Massevis Landgangskorpset alle 
Fornødenheder. De ytrede alle deres Hengivenhed 
for Danmark og stillede Heste og Vogne til Oberst 
Bertelsens Disposition for at bringe Tropperne med 
Artilleri og Ammunition ned til Visby. 

Denne By var stærkt befæstet og blev bestandig 
anset som en vigtig Plads paa Grund af sin fordel- 
agtige Beliggenhed. Dens Hovedkirke blev bygget 1097 
af Kong Erik Ejegod. Dengang var Byen en be- 
rømt Oplagsplads og den rigeste af alle Hansestæder, 
og man kan endnu dømme om dens Rigdom og Magt 
af dens Omkreds og Ruinerne af dens prægtige Byg- 
ninger. I sine Velmagtsdage havde den 10 Kirker og 
talte 12000 bevæbnede Borgere, og skønt den siden 
tabte meget i Magt, drev den dog endnu betydelig 
Handel. Kastellet eller Slottet var bygget af Erik af 
Pommern, som herfra satte hele Østersøen i Skræk 
med Sørøveri. Dette Kastel laa paa en høj Klippe og 

var omgivet med stærke Mure, saa det var ikke saa 
let at tage. Men Niels Juel lod, dækket af Mørket, 
Linieskibene Gyldenløve og Delmenhort samt Fregatten 
Hummeren ankre inden for Slottets Skudvidde, hvor- 
paa Skibene ved Daggry aabnede en velrettet Il 
mod dette. 

Medens dette foregik havde Oberst Bertelsen lejret 
sig neden for Slottet med Landgangskorpset, og da 
den svenske Guvernør, Greve Ozenstjerna, saa, at 
Tropperne rykkede frem til Storm, og Slottet samtidig 
havde lidt meget af Skibenes Ild, saa forlangte han at 
kapitulere. Dette bevilgede Niels Juel paa den Be- 
tingelse, at den svenske Besætning samme Aften skulde 
rømme Landporten og næste Morgen hele Kastellet”). 
De Svenske fik fri Overførsel til Sverige med deres 
Tøj og saa megen Proviant, som behøvedes til 
Overfarten. 

Efter at den svenske Besætning havde forladt 
Slottet, blev dette taget i Besiddelse af de Danske den 
1. Maj. Foruden Slottet faldt en Del Krigsforraad og 
Skyts i vore Hænder; men det vigtigste, der opnaaedes, 
var dog, at den rige Ø atter kom ind under Danmark, 
hvorfra den havde. været løsrevet i mange Aar. Niels 
Juel ansatte Major Bilenberg som Kommandant i Visby 
og gav ham som Besætning 100 Mand af Eskadren og 
400 Mand af de medbragte Soldater. Han lod strax 
Øen befæste paa de Steder, hvor der kunde ventes 


") Kapitulationen blev afsluttet med Slottets Kommandant, 
Michael Schultz, en Tysker, der havde forsvaret sig kækt 
efter at have ladet sig forlyde med, at han vilde kæmpe 
til sidste Mand; den bestod af 7 Punkter, som gik ud paa 
»at en af Portene endnu samme Aften skulde overgives til 
de belejrende, og at Besætningen maatte marchere ud, efter- 
ladende sig al den Krigs- og Mundprovision, som havdes 
paa Stedet« 

Landgang, og sørgede for, at Indbyggerne bleve be- 
væbnede og organiserede. Endvidere forsynede han 
Øen med de manglende Levnetsmidler og Salt, der 
navnlig skulde bruges til det vigtige Fiskeri, og for at 
erholde dette benyttede han sig af sin Tilladelse til at 
anholde alle de Skibe, han stødte paa — engelske dog 
undtagne — naar de vare ladede med Ting, der be- 
høvedes paa Gulland. Dog betalte han alt, hvad han 
tog fra de forbisejlende Skibe, med gullandske Pro- 
dukter som Tjære, Tømmer og Brædder, for at ingen 
Klage skulde indkomme fra de anholdte. Han ind- 
satte en Gullænder, Thomas Wallenstein, der var bo- 
sat i København, men som var fulgt med Eskadren, 
til Landsdommer, og alle de øvrige Embeder paa Øen 
besatte han med indfødte, hvilke Svenskerne bestandig 
havde udelukket derfra. Efter hans Raad nedsattes 
den høje Told, som de Svenske havde lagt paa alle 
Fornødenheder, og mange andre Forbedringer ind- 
førtes. 

I København ansaa man Gu/llands Erobring for 
at være af største Betydning, og ogsaa Niels Juel 
gjorde sig store Forventninger og haabede, at Visby 
skulde genvinde sin gamle Handelsmagt. Som Beløn- 
ning for hans udviste Tjeneste udnævnte Kongen ham 
til Guvernør eller Landshøvding over Øen, uden at 
han dog behøvede at være der til Stede. Endvidere 
blev alt det Fyrretømmer, der havde tilhørt den svenske 
Regering, skænket ham. Til Erindring om Erobringen 
lod Kongen slaa en Skuepenge med hans Brystbillede, 
omgivet af Sejerstegn, og paa Bagsiden Gullands 
Vaaben (et Lam der støtter sig til en Standard) med 
følgende Inskription: 

»AÅd dominum patriamque redit (Det vendte til- 
bage til sin Herré og Fædreland). 

Den iste Maj 1676.« 

Under hele den paafølgende Krig forblev Øen i 
dansk Besiddelse, men maatte desværre ved Freden i 
Lund atter tilbagegives Sverige. 

Om denne Krigsbedrift, som Niels Juel her ud- 
førte med en veludrustet og godt organiseret Eskadre, 
hedder det i et Digt, som findes paa Heltens Grav- 
minde i Holmens Kirkes Kapel: 


»Holdt Østersø og bliv et evigvarigt Minde 

For Kongens Vaaben, og kræv Gulland selv til Vidne, 
Hvor kæk og brav og from Du Herr Niels Juel fornam 
Den Tid han bejled til det amalonske Lam!?) 

De Kugler, som han til Din Fæstning overkasted' 

Med Luevinger var, kun som Soldat at haste 

Og blusse lidet for at faa Din Kærlighed; 

Men, der Du nægted' den, da blev han fyrig og vred. 
Og under Ild og Baal og Brag begyndt' at larme 

Imod de Svenske, som med Hjærte, Blod og Arme, 
Forfægte vilde Dig med Magt og Herreskjold. 

Det hjalp dog ej; thi Juel han tog Dig dog med Vold.« 


") Visbys Vaaben var, som omtalt, et Lam med en Standard. 
Det kaldes her »det amalonske« efter Amalo, Goternes 
Stamfader. Visbys Indbyggere vare stolte af at nedstamme 
fra Østgoterne. 


GE 





IX. 


Niels Juels Kampe under Bornholm 
den 25. og 26, Maj 1676. 


Ånerede den 4. Maj, altsaa kun 3 Dage efter at 
Gulland var erobret, havde Niels Juel tilendebragt de 
vigtigste af de Foranstaltninger, han ønskede trufne 
til Øens Forsvar. Han forlod derfor Visby med sin 
Eskadre, men maatte paa Grund af vedholdende storm- 
fuldt Vejr forblive til Ankers under Carlsøerne lige 
indtil den 16. Maj. Her modtog han en fra Kongen 
afsendt Ordre, som gik ud paa, at han skulde tage Sta- 
tion mellem Bornholm og Rygen og forhindre svenske 
Troppetransporter. 

Forinden han lettede for at staa til Søs, var han 
imidlertid bleven forstærket med 8 hollandske Skibe, 
førte af Schoutbynacht Philip Almonde, og desuden 
stødte den danske Admiral Jens Rodsten med 4 Linie- 
skibe til hans Eskadre. Skønt denne derved blev for- 
øget til en Flaade paa 36 Krigsskibe, vare dog Skibenes 

Besætninger betydeligt svækkede ved Bemandingen af 
»Charitas«, den afgivne Besætning til Visby og en Del 
syge og døde. Niels Juel besluttede derfor at ankre 
under Bornholm for at landsætte de farligt syge og 
afvente den begærede Forstærkning. 

Imidlertid fik han her den 23. Maj Signal fra sine 
Forpostskibe, at Fjenden var i Sigte. Niels Juel lod 
strax Flaaden lette Anker og stod Vester over, holdende 
sig mellem Ystad og Rygen til Luvart af Fjenden. 
Vinden var Nordvestlig, og skønt Forpostskibene jagede 
hverandre, saa Niels Juel dog intet til den svenske 
Hovedflaade hverken denne Dag eller den næste. Han 
var imidlertid saa heldig af en hollandsk Kaper »La 
Famille« paa 5 Kanoner at faa sikre Efterretninger 
om, at den svenske Flaade talte 25 Linieskibe og om- 
trent 30 Fregatter og mindre armerede Skibe samt 6 
Brandere. De førte i alt omtrent 2200 Kanoner og 
vare bemandede med 12000 Mand. Disse Talstørrelser 
ere tagne efter svenske Beretninger, men der er ingen 
Tvivl om, at Armeringen har været større; thi 2 af 
de svenske Fregatter, som optraadte under den følgende 
Affære, og som senere bleve erobrede af de Danske, 
viste sig at være armerede med langt flere Kanoner, 
end svenske Forfattere senere have opgivet. Den 
foran omtalte, hollandske Kaper havde den 23. Maj 
været inde under Flaaden og erobret en Galliot paa 6 
Kanoner »Anna' Margrethe«, som tilhørte General 
Wrangel, og gjort Jagt paa en Brander, hvis Besæt- 
ning for at undgaa Fangenskab reddede sig i en Baad. 
Branderen, hvis Navn ikke vides, blev stukken i Brand 
af de Svenske, inden de forlod den. 

Niels Juel var altsaa den svenske Flaade betyde- 
ligt underlegen. . Han havde kun 18, højst 19 Linie- 
skibe og 8 Fregatter og mindre Skibe, og tilmed vare 
hans Besætninger, som tidligere er anført, betydeligt 

svækkede, men han havde den Fordel fremfor 
Svenskerne, at han forstod med ualmindelig Dygtig- 
hed at manøvrere med en Flaade, medens den svenske 
Højstkommanderende, Rigsraad, Friherre Lorentz 
Creutz, der tillige var Præsident i Bjærgkollegiet, al- 
drig før havde tjent til Søs. Derimod var hans under- 
givne Admiraler Uggla, Bår, Bergenstjerna, Clerck 
og Wachtmeister anerkendte som dygtige og modige 
Sømænd. 

Den svenske Flaade var delt i 4 Eskadrer. Creutz 
kommanderede selv første Eskadre med Krone i Flaget 
fra Linieskibet »Stora Kronan«. Dette Skib havde 
126 Kanoner og 842 Mands Besætning foruden 250 
adelige Lærlinge. Desuden havde han 6 andre svære 
Linieskibe paa 44—72 Kanoner og 7 Fregatter og 
mindre Skibe foruden 2 Brandere. Den anden Eskadre, 
der førte gult Flag, kommanderedes af Admiral Claes 
Uggla fra Linieskibet »Svårdet« paa 86 Kanoner og 
650 Mand. Han havde 5 andre Linieskibe under sig, 
8 Fregatter og mindre Skibe og 2 Brandere. Tredie 
Eskadre med blaat Flag blev ført af Admiral Joh. Bår 
om Bord i Linieskibet »Nyckelen« paa 84 Kanoner og 
445 Mand. Til denne Eskadre hørte endvidere 6 andre 
svære Linieskine med 50—80 Kanoner og 7 Fregatter 
og mindre Skibe. Endelig kommanderede Joh. Bergen- 
stjerna den 4de Eskadre, der førte almindeligt svensk 
Flag, fra Linieskibet » Victoria« paa 76 Kanoner og 471 
Mand. Eskadren bestod desuden af 4 Linieskibe og 
8 Fregatter og mindre Skibe foruden 2 Brandere. 
Den øverstkommanderende Admiral var, som tidligere 
bemærket, aldeles ukendt med Søvæsenet, og det er 
ret betegnende for de svenske Skibschefer, at 7 af dem 
havde Titlen af Major. | g 

Først den 25de, da den dansk-hollandske Flaade 
var 21/3 Mil Nord for Rygens Nordostkyst Jasmund, 

fik Niels Juel den fjendtlige Flaade i Sigte. Den kom 
ned imod ham for en svag Nordostenvind, og skønt 
Niels Juel var betydeligt underlegen, og han i sin 
Instrux havde Ordre til at undgaa Slag med en over- 
legen Fjende, saa søgte han dog ikke ad Sundet til, 
men kneb tværtimod tæt til Vinden for at søge at 
vinde Luven fra Fjenden. Om Eftermiddagen trak 
Vinden sig til Øst, og den svenske Flaade bar da ned 
imod den dansk-hollandske. Klokken 9 om Aftenen 
var Niels Juel 1 Mil Øst for Jasmund, da lod han 
pludselig Flaaden vende og stod Nordnordost hen 
Fjenden i Møde. Kort efter kom det til Kamp, under 
hvilken Niels Juel gennembrød den fjendtlige Linie 
og afskar de 5 .agterste Skibe, men da det var tæt 
Mørke, slap disse bort, og der blev ikke udrettet 
noget afgørende. Efter at Kanonaden havde varet en 
Timestid, lod Creutz den svenske Flaade vende, og 
om Natten stod begge Flaaderne Nordnordost hen 
under Sejl. 

Næste Morgen, den 26. Maj, begyndte Kampen 
atter Kl.7. Vinden var imidlertid gaaet til Sydsydost, 
og begge Flaader holdt snart Øster paa, snart Sydvestover 
mødende hinanden paa de forskellige Bouge og kæm- 
pende med stor Heftighed Vesten for Bornholm. Nu 
forsøgte Niels Juel atter at bryde gennem Fjendens 
Linie, men Svenskerne vare blevne mere forsigtige og 
holdt denne tæt sluttet. Omtrent Kl. 2 om Efter- 
middagen holdt Niels Juel noget over ad Sundet til 
efter først at have sendt en Brander hen imod det 
svenske Admiralskib. Til Trods for den stærke Røg 
blev dog Branderen opdaget i Tide, og der blev fyret 
lystigt paa den, saa at den drev af. Dog anrettede 
den saa megen Forvirring i den svenske Flaade, at 
Fjenden blev liggende opbrast (med bakke Sejl), 
indtil den danske Flaade i sluttet Linie og med god 

Orden havde ankret inden for Falsterbo. Svenskerne 
gik derpaa til Ankers 1/, Mil uden for Trelleborg. 

Begge Parter tilegnede sig Sejren, og baade i 
Sverige og Danmark blev der endog afholdt kirkelige 
Takkefester for den. Egenilig var det nok os, der 
var de sejrende; thi, som der staar i en gammel Be- 
retning om Slaget: »Man kunde noksom se, at de 
Svenske ikke vår saa gesvindige og exercerede som de 
Danske. Niels Juel erobrede desuden en svensk 
Galliot »Kong David minor« paa 10 Kanoner og 29 
Mands Besætning, som hørte til Admiral Bergenstjernas 
Eskadre, og den danske Flaade havde under Kampen 
kun 50 døde og 15 saarede — Tabet paa svensk Side 
er ikke angivet, men har rimeligvis været betydeligt 
større, da flere af Skibene vare slemt tilredte, Saa- 
ledes mistede Orlogsskibet »Cæsar« sin Forstang og 
»Mars« sin Mesansmast. 

Desværre viste Hollænderne deres sædvanlige Ufor- 
dragelighed efter dette Slag. Schoutbynacht Almonde 
beskyldte den danske Admiral Jens Rodsten for ikke 
at have gjort sin Pligt i Slaget, men ved den af Rod- 
sten begærede Undersøgelse oplystes det, at Beskyld- 
ningen var ubeføjet, og Almonde maatte give Jens 
Rodsten en Æreserklæring, hvorefter de i Sagen op- 
tagne Forhørs- og andre Dokumenter bleve brændte. 
I dette Tilfælde viste altsaa Hollændernes Beskyld- 
ninger sig at være ugrundede. 

Det kan være ret interessant at meddele de svenske 
Historieskriveres Beretning om dette Slag, da de af- 
vige ikke saa lidt fra de danske. Tornquist skriver 
saaledes i sit »Utkast til svenske Flottans Sjåtåg« : 

»Om Morgenen den 26de Maj, da den svenske 
Flaade var passeret Nordhukken af Bornholm, saas 
den danske Flaade, ført af Admiral Niels Juel, be- 
staaende af 25 Rangskibe, dels danske, dels hollandske, 

foruden 11 Fregatter og andre Fartøjer. En laber 
Kuling, som den Dag indfaldt, hindrede begge Flaader 
fra at komme sammen førend Klokken 9 om Åftenen. 
Afstanden var dog, formedelst Fjendens Afholdning 
uden for Vatterpasskud, saa stor, at Kanonaden gjorde 
liden eller ingen Virkning; hertil bidrog ikke lidet den 
Uorden, hvori den svenske Flaade befandt sig, derved, 
at Admiral Creutz af Signalbogen havde udelukt Sig- 
nalerne for: at vende pr. Contramarch, Divisionsvis, 
og for: at gøre sit Bedste. De, som kunde gætte til 
Admiralens Skud med ukendte Signaler, havde endda 
Vanskelighed nok for ikke at stille sig blot formedelst 
uøvet Mandskab, som end ikke engang var exerceret 
paa Rheden; Kulingen tog imidlertid til, saa at underste 
.Batteris Porte maatte lukkes. 

Heraf hændtes, at intet var afgjort, da Ilden op- 
hørte ved Midnat. Begge Flaader vendte da fra 
Jasmund. 

Følgende Morgen vare de Svenske lige adspredte 
formedelst en uden Orden anstillet Jagen, saa at, da 
Vinden om Morgenen gik om til S.S.0., vare ikke flere 
svenske Skibe samlede end >» Venus«, >»Svårdet«, 
»Kronan«, >»Krono Solen«, »Jupiter«, >» Wrangel«, 
»Draken«, »Mars«, »Maria« og »Hieronymus«, hvilke 
formedelst en lykkelig Slagboug fik Fordelen af Vinden 
og tvang Fjenden til at begynde Ilden Klokken 7. 
Kanonaden forisattes nu og da med Heftighed, uden 
at de agterste, svenske Skibe kunde tage ret Del. deri. 
Man saa allerede beskadigede Skibe i begge Flaader, 
af hvilke de Svenske drev ned mod Fjendens Linie. 
Af disse havde »Cæsar« om Natten mistet sin For- 
stang og »>Mars« sin Mesansmast, uden at Fjenden 
derpaa viste Opmærksomhed; ikke destomindre gav 
det Admiral Creutz Anledning til at bryde igennem 
den fjendtlige Linie, endskønt den svenske Flaades 

adspredte Beliggenhed burde have givet ham kun lidt 
Haab om behørig Undsætning imod en aarvaagen og 
sluttet Fjende. Understøttet af »Draken« og »Jupiter«, 
"havde hans velmente Iver dog den Nytte, at Fjenden 
fortsatte sin Retræte med flere beskadigede Skibe, 
hvoriblandt i Særdeleshed det hollandske Admiralskib, 
som maatte holde af, efter at have mistet sin Storstang. 

Admiralerne Uggla og Wachtmeister tillige med 
Hans Clerck og Horn havde ikke mindre Fremgang 
paa deres Side mod andre danske Skibe, som havde 
faaet Luven fra en Del svenske. 

Blandt disse sidste var just Major Creutz, som 
under Røgen lagde om Bord med en dansk Brander. 
Admiral Creutz var den første, som blev var sin Søns 
Fare; uvis om Udfaldet, braste han sit Fore-Mersejl 
paa Stang, og delte saaledes sin Bestyrtning til de 
øvrige af Flaaden, som ikke kunde fatte Meningen af 
denne Manøvre, men maatte ifølge Signalbogen gøre 
samme Bevægelse. Admiral Uggla foer Klokken 3 
- som snarest om Bord til Rigsraaden, og nogle Timer 
efter begyndte man igen at forfølge Fjenden, som under 
en vel sluttet Rangering blev jaget til Falsterbo Rev, 
uden at nogen havde Fordel. At den svenske Brig 
»Konning David minor« paa 10 Kanoner blev tagen 
af et hollandsk 50 Kanonskib, gjorde ingen Fordel 
eller Forlis, end mindre var det nogen Heltedaad«. 

Til denne svenske Beretning kan imidlertid bl. a. 
bemærkes, at selv om man giver Tornquist Ret i, at 
Gallioten »Kong Davids« Erobring ingen Heltedaad 
var, saa er det dog større Heltedaad af en underlegen 
Flaade at gøre Erobringer fra den stærkere end for 
denne at miste selv det mindste Fartøj. For øvrigt var 
»Svenske Falk«, som erobrede Gallioten, ikke som 
Tornquist beretter, et hollandsk 50-Kanonskib, men et 

dansk 40-Kanonskib, der tilmed var erobret fra de 
Svenske paa Wismars Rhed. 

Endvidere kunde man bemærke, at det er en be- 
synderlig Maade at forfølge en Fjende paa, som Creutz 
her skal have brugt, nemlig at ligge 3 å 4 Timer op- 
brast, indtil den fjendtlige Flaade er 5 å 6 Mil borte 
og saa først sætte Kurs efter den. Det vidner i al 
Fald ikke om nogen høj Grad af Iver efter at jage 
Fjenden. 

Flere andre Unøjagtigheder kunne med Lethed 
paavises, men vi ville lade det bero ved ovenstaaende. 

Vi have nu hørt de svenske Beretninger; men 
Svenskerne lod alligevel ikke til at være saa fornøjede 
over Slagets Udfald. Det hedder saaledes i en samtidig 
Beretning om Slaget, »at Kongen af Sverige stod paa 
Skaane og saa den ganske Action. Hans Majestæt 
blev meget forundret, fordi hans store Flaade ikke 
anderledes tumlede de faa og smaa, danske Skibe .... 
Lørdagen den 27. Maj var Generaladmiral Creutz udi 
Land hos Kongen af Sverige og klagede, at Admiral 
Boye, Admiral Berg og andre Kaptajner ikke havde 
gjort deres Devoir. Hans Majestæt talte disse an- 
klagede haardeligen til, dog pardonnerede han dem 
denne Gang med Advarsel og Trusel, at de herefter 
skulde fægte bedre. Kongen befalede, at Admiralerne 
skulde om Mandagen den 29. Maj angribe Admiral 
Juel der, -som han laa lige udi deres Øjne. Admiral 
Uggla svarede Kongen og sagde: »Eders Majestæt! 
Fjenden ligger der udi sin største Fordel inden for de 
Sandbanker og venter uden Tvivl hastig Secours 
fra København; der ved de alle Kaasene lige som 
deres a, b, men vi vide ganske intet om dem. Mit 
Raad er«, sagde Uggla, »at vi gaa op under Sveriges 
Side og fortøver der Fjenden, og om saa var, at vi 
udi Slaget bleve ulykkelige, da kan vi jo retirere os 

inden for Skærene«. Dette Ugglas Raad blev for godt 
anset og efterfulgt«. | 

Niels Juel havde i denne Affære vist sig som en 
udmærket dygtig Anfører. Han holdt Fjenden Stangen 
uden at lade det komme til noget afgørende Slag, 
trak sig tilbage imod Sundet uden at flygte og dæk- 
kede de danske Øer med sin Flaade. At Hollændernes 
Misundelse paa Niels Juel steg i en betydelig Grad 
efter disse Dage, kan man ikke undre sig over, og 
man behøver blot at kaste et Blik paa de hollandske 
Beretninger om Slaget for strax at indse, at de have 
vendt op og ned paa Forholdene. ' 

Den svenske Konge overværede, som anført, Slaget 
som Tilskuer fra et Kirketaarn nær ved Ystad. Han 
skal have været meget vred over Udfaldet, men han 
tænkte ganske vist ikke den Gang paa, at hans stolte 
Flaade nogle Dage senere vilde blive jaget paa Flugt 
og adsplittet. 

Om Niels Juels Kampe under Bornholm hedder det: 


»Der Juel de Sejerssejl for Gullands Fæstning hidsed', 
Og dem i højen Raa til Kongens Ære tridsed', 

Strax Vinden ønskelig med Sejerspalmen gik, 

Indtil han ved Bornholm et Ankerstade fik. 

Men næste Dagskær fik han udi Syn og Sigte 

Den svenske Skibshær, fuld af Mænd, der lysted' figte, 
Igennem hvilke Juel sig tvende Gange slog, 
Endskjøndt de to for een med Magt imod ham drog. 
Paa begge Sider var der Manddom, Mod og. Hjærte, 
Hver for sin Konge stod blandt Lynild, Død og Smerte; 
Dog vilde Gud, at Juel Søkronen skulde faa 

Og ind til Køgebugt med Pris og Ære gaa.« 


pel 





ED, K$ 


Cornelis Tromp bliver dansk 
Generaladmiral. 


Ånterede i nogen Tid havde Niels Juel vidst, at 
den hollandske Admiral, Cornelis Tromp skulde have 
Overkommandoen over den danske Flaade. Det var 
allerede meddelt ham i et Brev den 17. Maj, hvori 
der stod: »Kongen forsikrer Admiral Niels Juel om 
bestandig kongelig Naade i Henseende til hans beviste 
tro Tjeneste, men tilmelder, at Generaladmiral Cornelis 
Tromp skal kommandere Flaaden i Østersøen en chef.« 

Skønt man i København længe havde vidst dette, 
maa dog Ffterretningen herom have grebet Niels Juel 
stærkt, og han er sikkert bleven bitter over den Skuf- 
felse, der atter var bleven ham beredt. For 13 Aar 
siden var han den næstøverste i Flaaden, saa viste 
Kurt Adelaer sig og sprang ham forbi. Nu var Kurt 
Adelaer død og Niels Juel atter den første efter Rigs- 
admiralen. Han havde paa forskellig Vis ladet se, at 

han forstod at føre en Flaade trods nogen, kommandere 
Landgangsexpeditioner og kæmpe bravt til Lands. Men 
nu kom Hollænderen Tromp og blev sat over ham. 
Det var i Sandhed haardt. Imidlertid var Niels Juel 
ikke alene den modige og dygtige Mand, men han var 
i høj Grad beskeden, og han havde langt mere Takt, 
end man var vant til at vente af Folk paa den Tid. 
Til Rigsadmiral Henrik Bjelke skrev han da følgende 
Brev, medens han laa til Ankers under Bornholm den 
22. Maj: 

»Som jeg ser af den Kopi, Eders Excellence mig 
haver tilskikket, at Hans Maj. allernaadigst haver an- 
taget Tromp for General Admiral og at kommandere 
Flaaden i Østersøen, saa vil jeg ikke ønske højere, 
end det kunde henstrække til Hans kongl. Maj. Tje- 
neste. Men jeg havde dog bleven i den Forhaabning, 
at jeg for en 20 Aars Tjeneste, som jeg nu haver været 
Admiral, havde været saa lykkelig at avancere noget. 
videre frem, eftersom Eders Excell. vel er vitterlig, at 
jeg aldrig haver skaanet min Hud til kong. Majst. 
Tjeneste, enten i Belejring, Udfald og anden Occasion 
i Søen, og alt det jeg haver gjort, haver været i Hen- 
seende til Hans Majst. Tjeneste og at erlange Ære 
mere end Penge; det Eders Excell. forsikrer mig udi 
Eders Skrivelse, at jeg haver en naadig Herre, saa 
maa Eders Excell. forlade sig til, hvis jeg ikke havde 
den Forhaabning, at Hans Majst. skulde være mig 
saa naadig, ogsaa engang at avancere mig, skulde jeg 
ikke begære at blive en Time, men forhaaber, at naar 
det kommer til Action engang, skal jeg lade se den 
Troskabs Pligt, som jeg er Hans Majst. skyldig, og 
gøre lige saa meget som en Anden, der vinder 10 
Gange saa mange Penge som jeg. Ellers formoder jeg, 
at Eders Excell. ville forsikre Hans Majst. om altid at 

have en tro Tjener i mig, der ikke skal spare Liv og 
Blod til Hans Majst. Tjeneste.« 

Hvem var da denne udmærkede Mand, som man 
nu foretrak til Højstkommanderende over den dansk- 
norske Flaade i Stedet for den brave, danske Sømand 
Niels Juel? 

Cornelis Tromp var Søn af den store, hollandske 
Admiral Martin Tromp, som vi tidligere have omtalt. 
Han var i sit Fædrelands Tjeneste avanceret til Kontre- 
admiral og havde i Middelhavet vist sig som en dygtig 
Skibschef. I 1665 avancerede han til Viceadmiral og 
deltog i Krigen mod England under Opdam. Da denne 
tilsatte Livet i et Slag, under hvilket hans Admiralskib 
sprang i Luften, blev Cornelis Tromp Løjtnant-Admiral 
og fik midlertidig Kommandoen; men da Ruyter kort 
efter kom hjem, blev denne sat over ham. Tromp, 
der var en ærekær, men temmelig hidsig Mand, vilde 
ikke finde sig heri, men forlangte sin Afsked. Dog 
lykkedes det foreløbig at stille ham tilfreds, og han 
fik derpaa Kommandoen over en Del af Flaaden under 
Ruyter. Imidlertid varede det ikke længe, før Uenig- 
heden atter brød løs, og de to Admiraler beskyldte 
hinanden gensidig for ikke at have ydet den tilbørlige 
Understøttelse i Slaget. Men nu var det forbi med 
Generalstaternes Taalmodighed, de afskedigede Tromp, 
hvem Kongen af Frankrig derpaa søgte at vinde for 
sin Flaade. Imidlertid forsonede Tromp sig nogle Aar 
senere atter med Ruyter og blev i 1673 genindsat 1 sin 
Stilling som hollandsk Løjtnant-Admiral. Han var 
altsaa aabenbart en overordentlig vanskelig Mand at 
omgaas, han var stolt og opfarende og raa og plump 
i sin Fremtræden. Men han var en modig og dygtig 
Mand, som var sin Post voxen og blev beundret af 
sine Matroser. En af Grundene, hvorfor han ikke kom 
i fransk Tjeneste, skal netop have været den, at hele 

A. Gintelberg: Niels Juel. 6 

hans Optræden var lige det modsatte af en Fransk- 
mands. 

Hvorfor blev nu denne Mand sat i Spidsen for 
den dansk-norske Flaade? Ja, Grunden hertil maa 
nærmest søges i den Omstændighed, at Tromp var en 
europæisk berømt Mand, og at man ved at sætte ham 
i Spidsen for den danske Flaade havde mere Udsigt 
til, at Hollænderne og Danmarks øvrige allierede ved- 
bleve at betale Subsidierne; thi der vilde da være større 
Sandsynlighed for, at der blev udrettet noget til Søs, 
end om Niels Juel, der var en i Europa ubekendt Ad- 
. miral, blev Flaadens Højstkommanderende.  Tromp 
var en Mand, der havde indhøstet stor Erfaring gennem 
mange store Søslag, Niels Juel havde ganske vist ogsaa 
vist sig som en erfaren og dygtig Anfører; men hans 
væsentligste Uddannelse var dog den, han havde faaet 
som Ådmiral paa et Orlogsværft, hvor ban havde gjort 
god Fyldest, men ikke vundet nogen europæisk Be- 
rømmelse. Kort sagt, Grunden til, at Christian den 
Femte, eller rettere Griffenfeldt, bestemte sig til at 
vælge den fremmede, hollandske Admiral som Øverst- 
kommanderende, var en ren politisk. 

For 21 Aar siden havde Tromp været i Køben- 
havn. Han var i 1655 bleven »caresseret og trakteret og 
regaleret« her. Man havde foranstaltet Turneringer til 
Søs for hans Skyld samt Sælhunde- og Bjørnejagter og 
andet mere, og nu i 1676, da han kom til København, 
blev han modtagen som en Konge. Hele Flaaden sa- 
luterede til Ære for ham, Matroserne paa Fartøjerne 
roede med blottede Hoveder, og der var saadant Opløb 
for at se den fremmede, at han nær aldrig var naaet 
op til Slottet. Her blev han modtagen med stor Pragt, 
han blev udnævnt til Generaladmiral og fik Sæde i 
Admiralitetet næst efter Henrik Bjelke. Hans Gage 
bestemtes til 8000 Rdlr. om Aaret foruden 500 Rdlr. 

maanedlig i Kostpenge. Niels Juels Gage var paa den 
Tid kun 2250 Rdlr., og han havde 300 Rdlr. maaned- 
lig i Kostpenge. 

Efter at Niels Juel havde modtaget den kongelige 
Meddelelse om, at Tromp skulde overtage Kommandoen 
over den danske Flaade, skrev han følgende Brev den 
29. Maj: 

»Hvad og Eders Kongl. Majst. allernaadigst har 
behaget at formelde om den med Hr. General Admiral 
Tromp allernaadigst gjorte Anordning, saa forsikrer 
jeg Eders kongl. Majst. allerunderdanigst, at som mit 
eneste Øjemærke og Henseende altid haver været, og 
herefter uforanderlig til min Død være skal til Eders 
kongl. Majst. Tjenestes Befordring, saa skal jeg ej 
aleneste derudi, men og udi Alt andet med skyldigste 
Underdanighed og Respekt vide Eders kongl. Majst. 
allernaadigste Befaling at efterleve. Ønsker alene den 
gode Gud, som hidindtil saa underlig Eders kongl. 
Majst. retfærdige Vaaben haver velsignet, os fremdeles 
vil bistaa, saa haaber jeg næst Guds Hjælp i Gjer- 
ningen at vise, at mig til Eders Majst. Tjeneste hverken 
paa Mod eller Villie skal fattes.« 

Hollænderen Cornelis Tromp var nu altsaa bleven 
dansk Generaladmiral, og det er klart, at det hollandske 
Parti i Marinen ved denne Udnævnelse fik en farlig 
Tilvæxt. 

stedte, og endelig den 30. Maj lettede hele Flaaden ved 


Daggry. 


åg 


1. 
2. 
3.  — 
4 


Den forenede dansk-hollandske Flaade bestod af: 


Avantgarden. 


Lskb. Churprindsen 


Christianus Qvartus 
Gyldenløve 
Anna Sophia 


Delmenhorst 
Nellebladet 


Kjøbenhavn 
Lindormen 


9. Fregat Antonette 


10. 
11. 


Hummeren 
Svenske Charitas 


Brander Stokfisken 


Abrahams Offer 


76 Kan., Adm. Niels Juel. 


56 
56 
56 


46 
54 


50 
50 


34 
37 


— 39 


Viceadm. Chr. Bjelke. 
Scoutbyn. Peder Morsing. 
Kaptn. Hans Harden- 
brock. 
— Jan Elers. 
— Floris Car- 
stensen. 
— Søren Orning. 
— Cornelius de 
Witt. 
— Jens Jensen. 
— Johan Behn. 
— Jan Fock van 
Embden. 


Kommand. Hans Heldorn. 


Peder Andersen. 


Snauen De fire kronede Lillier Ltn. Niels L. Barfod. 


18. 
14. 


15. 
16. 
17. 


emner 


Corps de bataille. 
12. Lskb. Christianus Qvintus 86 Kan. Genadm. C. Tromp. 


Tre Løver 
Ostergo" 


Charlotte Amalie 
Enighed 
Fredericus Tertius 
Svenske Falk 
Christiania 
Campen 


. Fregat Frisia” 


Havmanden 
Havfruen 


60 
60 


54 
62 
60 
40 
54 


36 
34 
24 


Adm. J. Rodsten. 
Viceadm. Berent de 
Vries. 
Schoutbyn. Mathias Phil. 
Kapt. Jacob Hoeck. 
— Jan Encoert. 
— Johan Schinckel. 
—… Andreas Dreyer. 
— Hans Hartwig. 
—  Croon. - 
Peder Madsen. 
—… Cornelius M. 
Boomfeldt. 


86 


24. Fregat Spraglede Falk 16 Kan. Kapt. Peder Carlsen 
Wleugel. 
1 Kreiert Åå —- 
Brander Louys”" Kommand. Peder Besancon. 
—  T'Hoen” — Willem Willemsen. 
Galliot Komp. Gerritz," 
—  KRokke"” 
Arrieregarden. 
25. Lskb. Delft" 62 Kan. Adm. Philip Almonde. 
26. —  swWaesdorp” 68 — Viceadmiral van der 
Heuvel. 
27. — Dortrecht" 45 — Schoutbynacht van der 
Poort 
28. —  Ackerboom” 60 — Kapt. Daniel Elsevier. 
29. — Gideon” 60 —  —  VKAbraham van Zill. 
80. — Justina” 64 — — Wynbergen. 
81. — KNortholland” 44 — — Dekker, 
32. — Caleb" 40 —  — Jan Croock. 
33. Fregat Uttrecht" 38 —  — KBarent Rees. 
34. — Hvide Falk 28 —  — Cort Muller, 
835. — Lossen 28 —  — BKJan Hugo Barner. 
Brander Leonora" »… — Kommand. Peder 
Bockkes. 
Snauen Perle” 8 — — Jan Steen. 
Galliot” Thimotheus Altri. 


I alt 25 Linieskibe, 10 Fregatter, 5 Brandere og 6 
Smaafartøjer armerede med tilsammen 1727 Kanoner. 
De med ” betegnede Skibe ere hollandske. 

Som tidligere nævnet bestod den svenske Flaade, 
anført af Baron Lorentz Creutz af 25 Linieskibe og 30 
Fregatter og mindre Skibe med tilsammen mindst 2200 
Kanoner (ifølge en samtidig Opgivelse 2510 Stykker) 
og 12000 Mands Besætning. Ifølge svenske Opgivelser 
bestod den svenske Flaade i alt af følgende Skibe, ind- 
delte paa følgende Maade: 

Første Eskadre med Krone i Flaget: 
126 Kan. 1100 Md. Rigsrd. Creutz. 


1. Lskb. 


2. 


vøondsm ge 


End 


Stora Kronan 
Krono Solen 


Wrangel 
Draken 
Hercules 


Neptunus 
Maria 


. Fregat Sundswall 


Phoenix 


10. Brig Enhårning 


11. 
12. 
13. 
14. 
Branderne Jacobus og Svanen. 


Arm. Skib Perlan 


Trebråder 
Mjøhunden 
Sj&-Håsten 


72 
60 


64 
54 
44 
44: 
32 


32 
16 
18 
12 
10 

8 


465 — Adm.-Ltn. 
Hans Clerck. 
481 — Major Gustaf 


Horn. 
326 — Major Gustaf 
Sparre. 
254 — Kapt.Edenberg. 
208 — — Grønwald. 
189 — 
148 —  — Qvikelberg. 
144 — 
50 — 
90 — 
85 — 
82 — 
2686 — 


Anden Eskadre med gult Flag. 
86 Kan. 650 Md. Adm. Claes 


15. Lskb. Svårdet 


16. 
17. 


18. 
19. 
20. 
21. 
22. 
28. 
24. 


25 


26. 
27. 
28. 


Branderne Drufvan og Roklitan 15 


Brig Jårnvågen 


Mars 72 
Mercurius 66 
Hieronimus 70 
Svenska Lejonet 46 
Goåtheborg 18 
Fregat Frederica Amalia 82 
Uttern 28 

16 

Ekorn 6 

. Arm. Skib Flygande Wargen 36 
Charitags 8 
Råbåcken 8 
Posthornet 8 


Eamed 


Md. 


Uggla. 
416 — Major Fr, Taube. 
424 —  — Johan 
Creutz. 
410 — Kmd. Dynkarck. 
223 — — Coijet. 
218 — Kapt. Fr. Lou. 
171 —  — Rosenfeldt. 
190 — 
173 — 
29 — 
216 — 
81 — 
12 — 
22 — 


30. 
81. 


32 


38. 


34. 
35. 


36. 
37. 
. Brig Leoparden 

Tredie Eskadre med blaat Flag. 
29. Lskb. Nyckelen 


—  Åbhlet 
—  KSaturnus 


— Cæsar 
— Wismar 


—… Riga 
— Compagnie Solen 


Fregat Hjorten 
— KPostillon 


— Gripen 
— Sjømannen 


. Arm. Skib Salvador 


— Constantia 


84 Kan. 445 Md. 
80 — 473 — 
64 — 876 — 
56 — 247 — 
54 — 222 — 
54 — 2922 — 
50 — 193 — 
52 — 143 — 
20 — 92 — 
12 — 63 — 
6 — 24 — 
4 — 16 — 
32 — 144 — 
30 — 137 — 


Adm. Joh. Bår. 
Adm. Ltn. Boye. 
Major Joh. 
Clerck. 
Kmd. Eric 
Person. 
Kapt. Appel- 
boom. 
— Grønwall. 
— John Bau- 
mann. 


Fjerde Eskadre med almindeligt svensk Flag. 
76 Kan. 471 Md. Adm. Joh. Ber- 


Lskb. Victoria 
—  BVenus 
— Jupiter 


— Carl XI. 
—  Spes 


. Fregat Abraham 


—  Nordstjernan 
—  mTrumslagaren 


. Brig Elisabeth 


— Fortuna 


. År. Skib Konung David 


62 


68 


56 
48 
36 
32 
32 
12 
12 
26 


—  Konung David min. 10 


— Anna Margareta 


6 


Branderne Diedrich og Jågaren 23 


408 — 


396 — 


347 — 


22b — 
146 — 
145 — 
129 — 
106 — 
58 — 
142 — 
99 — 
22 — 


genstjerna. 
Adm. Ltnot. 
Wachtmeister. 
Major Werner v. 
Rosenfelt. 
Major Olof Berg. 
Kapt. N. Taube. 





EPISODE AF SØSLAGET VED ØLAND DEN 1. JUNI 1676 


SVÆRDET" SPRINGER I LUFTEN 


EFTER MALERI AF CHR. BLACHE 


COHENS BOGTRYKKERIER 

I alt 25 Linieskibe, 9 Fregatter, 21 Brigger og ar- 
merede Skibe samt 6 Brandere, hvilket altsaa passer 
godt med de foran angivne Oplysninger, idet dog nu 
erindres, at Gallioten Kong David minor paa 10 Ka- 
noner var erobret af Niels Juel under Pornholm. 
Den svenske Flaade var os saaledes ikke blot over 
legen i Kanonantal og en hel Del mindre, armerede 
Skibe, men tillige derved, at dens Linieskibe vare langt 
større end vore, idet Admiralskibet førte 126 Kanoner 
og havde i alt 1100 Mand om Bord, 7 andre svenske 
Skibe havde 70—86 Stykker Skyts, medens vort største 
Skib, Linieskibet Christianus Quintus, kun var armeret 
med 86, og foruden det var kun et eneste af vore 
Linieskibe, nemlig Niels Juels Flagskib Churprindsen 
paa over 70 Kanoner. 
É Efter at den danske Flaade havde passeret Falsterbo, 

fik man Fjenden i Sigte. Svenskerne sejlede Øster paa, 
det var ikke muligt at indhente dem, og den 31. Maj 
om Morgenen vare de ude af Sigte. Flaaden havde 
nemlig faaet Ordre af Karl den Ellevte til at undgaa 
Slag, indtil den var saa nær Skærgaarden, at den kunde 
. søge Tilflugt der. Tromp lod da 7 Fregatter formere 
Linie paa en bestemt Kompasstreg og jage Svenskerne, 
og det lykkedes da ogsaa at faa Underretning om, hvor 
de vare, saa at den danske Flaade ved Middagstid 
atter fik dem i Sigte. Generaladmiralen gav da Signal 
til, at enhver skulde forfølge efter bedste Evne, og nu 
begyndte en voldsom Jagt Øster efter under forceret 
Sejlføring. Vinden var da vestlig, meget stiv Kuling 
og svære Byger. Jagten gik hen imod Ølands Østkyst 
under et saa stærkt Pres af Sejl, at flere Skibe sejlede 
Stænger og Merseræer over Bord. 

Den 1. Juni om Morgenen vare Svenskerne ved 
Sydenden af Øland, og Tromp selv var da med sit 
velsejlende Flagskib >»Christianus Quintus« sammen 

med enkelte andre Danske kommen den fjendtlige 
Flaade saa nær, at Ilden kunde aabnes. De Danske 
kneb tæt under Øen, og Admiral Uggla, som nu troede 
at kunne afskære nogle af vore Skibe, begærede derfor 
Tilladelse til at vende. Admiral Creutz gav da hele 
sin Flaade Ordre til at vende og gjorde selv Begyndelsen 
med sit Skib »Stora Kronan«. Men i Stedet for først 
at mindske Sejl, drejede han til Vinden med alt til, 
hvad trække kunde, og Admiralskibet hev derfor vold- 
somt over for Vindens Pres. Skibet var tilmed meget 
rankt og saa let ballastet, at det efter de svenske Be- 
retninger laa 7 Fod lettere paa Vandet end det fore- 
gaaende Aar (dette turde dog være noget overdrevent), 
tilmed fik det en stiv Byge, under hvilken Vandet 
strømmede ind ad de læ Kanonporte, som man havde 
glemt at lukke. Derved kulsejlede det store Skib tværs 
af Hultersta Kirke. Der kom Ild om Bord, som ud- 
bredte sig til Krudtmagasinet, og »Stora Kronan« sprang 
kort efter i Luften. Kun 40 Mand bleve reddede, Ad- 
miral Creutz og hans Søn sprang over Bord og druk- 
nede, og alle de 250 unge, adelige Mænd, som tjente 
om Bord som frivillige, druknede ligeledes. Ifølge en 
samtidig Beretning skal en af Grundene til Ulykken 
have været den, at Kanonerne ikke vare surrede, da 
Skibet drejede til Vinden, saa at de slog sig løs og 
rullede ned i Læ, samtidig skal der være kommet Ild 
i Skibet ved, at en tændt Lunte faldt ned i noget 
Krudt, som derved antændtes. Skibet siges at have 
ført 134 Metalkanoner, »som alle vare Trophæer, tagne 
med Sværdet fra andre Fyrster og Potentater.« 

" »Stora Kronans« Kuldsejling og paafølgende Brand 
bragte stor Uorden i den svenske Flaade. Uggla, der 
nu var den Øverstkommanderende, maatte vende for 
Vinden, og ban holdt modig Stand; men de fleste af 
de øvrige svenske Skibe satte Øster efter med alt, hvad 

trække kunde. Tromp lagde sig med »>Christianus 
Quintus« paa den ene Side af Ugglas Admiralskib 
»Svårdet«, der førte 86 Kanoner og havde 650 Mands 
Besætning, og Niels Juel, som imidlertid var kommen 
til med »Churprindsen«, lagde sig paa den anden Side. 
I halvanden Time sloges »Svårdet« og dets Sekundant 
med Niels Juel; da faldt »Svårdets« Stormast, og den 
tapre Admiral Uggla maatte stryge og begære Kvarter. 
I samme Øjeblik nærmede den hollandske Brander 
»T' Hoen«, der førtes af den hollandske Kommandør 
Willem Willemsen, sig. Skønt begge Admiralerne 
søgte at forhindre det, og der blev signaliseret og raabt 
til Branderen, at Svårdet havde strøget, lagde den dog 
paa Siden af Skibet og sprængte det i Luften. Uggla 
sprang i Søen for at frelse sig, men han druknede, 
skønt der skal være gjort Forsøg paa at redde ham af 
en dansk Baad; men umiddelbart førend han strøg 
sit Flag, skal han have udraabt: »Naar saa man nogen 
Sinde en Ugle blive tagen ved højlys Dag?« Kun 52 
Mand bleve reddede, men inde fra Land saa man til 
langt ud paa Natten Genskinnet af Luerne. Da vare 
mindst 7 store Skibe ødelagte, og Resten af Flaaden 
paa vild Flugt. Foruden »Svårdet« holdt 3 Skibe 
længe ud, det ene undkom, men de 2 andre erobredes. 
Endvidere bleve 2 andre Orlogsskibe erobrede under 
Flugten, og et stort Linieskib paa 80 Kanoner »Aplet« 
forliste under Indsejlingen til den svenske Skærgaard. 

Niels Juel angiver i sin Rapport Fjendens Tab til 
7 Skibe foruden Jagter og Gallioter, derimod findes 
ingen Opgivelse af det Antal døde og saarede, vor 
Flaade havde under dette Slag. Admiral Tromp har 
meddelt, at han havde 100 døde og saarede om Bord 
paa »Christianus Quintus«, og er dette rigtigt, maa 
han have bestaaet en frygtelig Kamp. Det er dog 
rimeligere at antage, at Tallet er sat for højt. Tabet 

af Mandskab paa svensk Side har næppe været under 
3000 Mand, 3 svenske Admiraler tilsatte Livet, og der 
blev gjort 600 Fanger. 

I en Rapport til Rigsadmiral Henrik Bjelke be- 
klager Niels Juel, at han paa Grund af Proviantmangel 
og daarligt Vejr ikke har kunnet komme ind i de 
svenske Skær for at opsøge Resten af Flaaden, og han 
fortsætter: »Det er ikke min Skyld, at vi jo gærne 
skulde været i Skærene, eftersom jeg fastelig tror, at 
vi skulde have jaget de Svenske en saadan Feber paa 
Hals, at alle de Doctores i Stockholm ikke skulde været 
gode for at kurere dem i Aar og Dag igen. Vi faar 
saa have Patience, efterdi det ikke er sket. Jeg haver 
ligget en 4 Dages Tid ved Sengen, men dog Gud være 
lovet er nu op igen, og det intet andet end af Vider- 
værdighed og Fortræd, saa en ærlig Mand maa fortære 
sit Blod i sit Liv, at man maa se, at vores gode Konges 
Tjeneste er gaaen i dette sidste Slag saa slet til. Hvad 
Skibe de Svenske have mist, kan jeg ikke fuldkommen 
skrive, eftersom Flaaden siden ikke haver været samlet; 
igaar var en Engelskmand her ombord, som for 4 Dage 
var sejlet ud af Skærene, som beretter, at han haver 
set 22 Skibe indkommen, og at det Skib »Rigens Æble« 
i Indløbet var falden omkuld paa en Klippe, saa det 
er en ond Omen, at de paa en Tid haver mist Kronen 
Sværdet og Æblet, og haver han set en hel stor Skib 
og 2 Gallioter med en Skude staaet under Øland, som 
nok skal være den Vice-Admiral jeg sidsten skrev, 
hvilket er et Skib paa 80 Stykker«. 

Naturligvis indsendte ogsaa Admiral Tromp en 
Rapport om Slaget, og denne udmærker sig ved, at 
han kun omtaler sig selv og sine hollandske Skibe og 
Officerer; kun paa Slutningen af Rapporten, der na- 
turligvis er skrevet paa Hollandsk, nævner han Nlels 

Juels Navn og omtaler ham paa følgende Maade — i 
Oversættelse lyder det saaledes: 

»— — — Dengang havde vi ogsaa taget en Fregat 
paa 16 Kanoner og en Jagt paa 6 Kanoner foruden 
det, som Admiral Niels Juel, der med sin Eskadre ikke 
har været samlet med os siden sidste Bataille, kan 
have taget. — -— —.« 

Det var ikke saa underligt, at Niels Juel ikke 
havde været samlet med de andre; thi det var ham, 
som med sin Eskadre forfulgte Fjenden, medens Tromp 
søgte tilbage til Køgebugt for at reparere. Han blev 
imidlertid nødt til paa Grund af stormende Vejr at 
holde krydsende Østen for Bornholm, og først den 8. 
Juni kom Niels Juel tilbage med sin Eskadre og stødte 
til ham under Godske Sand. Angaaende de Svenskes 
Forlis i dette Slag er der nogen Uoverensstemmelse. 
Nogle svenske Forfattere angive 12 Skibe, Niels Juel 
siger 7. I alt Fald mistedes følgende Skibe: 


Kronan 126 Kan. 1100 Mand. Sank i Slaget. 
Svårdet 86 — 650 — Erobret og opbrændt. 
Åplet 80 — 4738  — Sank efter Slaget. 
Neptunus 44 — 208  — Erobret. 

Jernvågen 44 — 173  — Erobret. 
Enhjørningen 16 — 50 — Erobret. 

Ekhornet 6 — 29 — Erobret. 


Hertil komme endnu de landsatte Skibe, af hvilke 
nogle forliste. Et blev opbrændt af Svenskerne selv. 

Desværre brød Misundelsen mellem Danske og 
Hollændere ud i lyse Luer efter dette Slag. Hverken 
Niels Juel eller Tromp vare tilfredse med Chefernes 
Optræden og beskyldte hinanden for ikke gensidig at 
have ydet tilstrækkelig Understøttelse under Kampen. 
Den hollandske Branderkaptajn, som var Skyld i, at 
»Svårdet« sprang i Luften, blev strax sat i Bolt og 

Jærn om Bord paa Admiralskibet og skal være død 
nogle Dage senere, og flere andre Officerer bleve 
arresterede for ikke at have gjort deres Pligt. Men 
Sejren var fuldstændig, selv Fjenden maatte indrømme 
det, der blev holdt Takkefester i Danmark, og en Skue- 
penge blev præget, paa hvilken man ser »Stora Kronan« 
kæntre, med følgende Indskrift: Pietas et Justitia Vic- 
toriam coronant (Fromhed og Retfærdighed krone Sejren) 
1676. Paa den anden Side findes Kongens Brystbillede. 

Medaille, præget i Anledning af Slaget ved Øland. 


Den svenske Konge bar Ulykken som en Mand. 
Han skrev kort efter: »Vi erkende med Ydmyghed 
Guds Tilskikkelser i den Modgang, vi og vore Vaaben 
have prøvet i disse Dage. De komme fra den Al- 
mægtiges Haand, og han kan forandre dem lige saa 
hurtigt, som han har sendt os dem. Gid vort Mod og 
vore Hænder i Tillid til den Højeste og til Retfærdig- 
heden af vor Sag ikke maa slappes«. 

Resultatet af Slaget var altsaa det, at Svenskerne 
ikke mere turde vove sig ud, og at der blev erobret 
nogle Skibe. Af disse blev et Linieskib »Neptunus« 

taget af Niels Juel, men inden han fik Lejlighed til at 
besætte det, havde et hollandsk Skib bemægtiget sig 
det. Nogle af de erobrede Skibe bleve indlemmede i 
den danske Flaade, andre bleve solgte. Et Skib »Jern- 
vågen« blev saaledes vurderet til 5000 Rdlr., men ind- 
bragte ikke nær saa meget ved Auktionen. Admiralerne 
fik naturligvis de fleste Prisepenge og derefter aftog 
Fordelingen nedefter. Men størst Betydning havde 
det dog, at nu kunde den danske Hær endelig gøre 
Landgang i Skaane, efter at Flaaden fuldstændig havde 
ryddet Farvandene og tilkæmpet sig Overmagten paa 
Søen. 

Søslaget ved Øland og den derved vundne Sejr 
er en af de smukkeste Kampe, som den danske Flaade 
har at opvise. Det hedder herom i et af Digtene paa 
Niels Juels Mindesmærke: 


»Du mindes Øland! der at Søen om Dig brændte, 

Og Nordens Flaader Du vel fra hinanden kendte, 

Da Tromp og Juel og Creutz og Uggla sammen brød, 
Saa Himlens Tordenild kom ud af deres Skød, 

Da Skibet Kronan sprang med Creutz i Luft og Lue 
Med mer end tusind Mand. Dog lod ej Uggla kue 
Sin Tapperhed, men bandt med Tromp frimodigt an; 
Men Juel stod ærligt bi, som han var altid van, 

Til Uggla saa sit Sværd, det store Skib, at brænde 
Og fire andre gaa den danske Flok til Hænde; 

Saa rømte han udaf den blodiblandte Strand, 

Og Juel han holdt sig her som en fuldkommen Mand. « 


Kong Christian den Femte var meget fornøjet med 
Udfaldet af Slaget. Han skrev Breve saavel til Tromp 
som til Niels Juel, hvori han roste deres Tapperhed 
og Troskab og forsikrede dem om sin kongelige Be- 
vaagenhed. 


ga 





XTI. 


Ystad erobres. Hæren gør Landgang 
1 Skaane, 


Efter at den dansk-hollandske Flaade havde fore- 
taget de nødvendige Reparationer paa de Skibe, der 
havde lidt mest i Slaget ved Øland, blev der atter 
krydset i den østlige Del af Østersøen; men Svenskerne 
vovede sig ikke mere ud, ja der l:erskede endog stor 
Forstyrrelse i Fjendens Land. I et Brev fra Stock- 
holm hedder det den 7de Juni: »at hasardere en Ba- 
taille før Flaaden er bleven renset for de letfærdige 
Kommandører og Officerer vilde ikke være tilraadeligt 
for os. Alt er blottet, der er ikke sørget for noget, 
ingen Ordrer, ingen Methode. Gaar Fjenden i Land 
med 3000 Mand, er der Fare for, at alle, høje og 
lave, flyr.« 

Endelig samledes den 20. Juni hele den allierede 
Flaade paa Køge Bugt, hvor Kong Christian den Femte 
var om Bord i Admiralskibet, og hvor Planerne om 

Flaadens Optræden for at støtte Hærens paafølgende 
Landgang aftaltes. Det var først Ystad, der skulde 
indtages. Beboerne her og i Omegnen vare sikkert 
de Danske hengivne, ja et af Regimenterne, det saa- 
kaldte grønne Regiment, havde endog skikket Bud til 
de Danske, at det gerne vilde have dem til Herrer 
igen. Bønderne i Omegnen fik Krudt og Kugler af 
de Danske og hjalp paa bedste Vis med til Indtagelsen. 
Hovedangrebet mod Ystad blev ført den 27. Juni. 
Aftenen i Forvejen havde Niels Juel sendt en Løjtnant 
ind mod Land" for at opmaale Farvandet. Han gik 
derefter om Morgenen om Bord til Tromp for at af- 
lægge Rapport, hvorefter Planen for Foretagendet blev 
udkastet. De lettere Fregatter nærmede sig paa Fal- 
konetskuds Afstand, Skydningen begyndte, og om Efter- 
middagen landsattes Mandskab. Svenskerne havde 150 
Mand Fodfolk og 700 Dragoner at stille op mod den 
danske Flaades Landgangstropper. De svenske Ryttere 
angreb, men bleve hurtigt slaaede tilbage og mistede 
150 Mand, og kort efter blev Byen tagen. 

Niels Juel var personlig med ved denne Lejlighed, 
og han skriver i den Anledning til Rigsadmiral Henrik 
Bjelke: »Det er ikke raadeligt at slaa sine Børn ihjel; 
thi man ved ej, hvad deraf kunde blive. For 8 Dage 
var jeg Admiral, og nu er jeg en Adjutant, Proviant- 
forvalter og Ingeniør, saå at jeg kan prætendere af 
H. Majst. Gager for 3 eller 4 Charger . ... Kanske 
jeg bliver og en Oberst over et Par hundrede Dragoner 
at oprette, saa at jeg kan faa adskillige Tjenester her«. 
Det er tydeligt, at Niels Juel ikke har været ike 
over Tromps Overkommando. 

Da den svenske Flaade stadig ikke viste sig, blev 
Landgangen i Skaane besluttet. Den 29. Juni 1676 
steg den danske Hovedstyrke i Land ved Fiskerlejet 
Rå i Nærheden af Helsingborg efter at være overført 

A. Gintelberg: Niels Juel. 7 

af Admiral Marquor Rodsten. Mandskabet i Fartøjerne 
tøvede et Øjeblik med at lande af Frygt for, at 
Svenskerne skulde ligge i Baghold inden for Stranden; 
men da kom en Kvinde løbende ned til Kysten og 
vinkede ad dem, idet hun raabte: »Kom her hen, 
kom her hen! Her er ingen Fare. Svenskerne ere 
alle dragne ad Ystad til.< En af Heltene fra Køben- 
havns Belejring, Niels Rosenkrands, var en af de 
første, der steg i Land, og Dagen efter var hele Hæren, 
16000 Mand stærk, udskibet. Nu gik det rask fremad 
med Skaanes Erobring, og det varede ikke længe, 
inden hele denne gamle Landsdel atter var i vore 
Hænder. Den 3. Juli overgav Helsingborg By sig, 
ved hvilken Lejlighed Niels Rosenkrands faldt, da han 
steg op paa et Brystværn for at overse Omegnen. 
Han blev ramt i Hovedet af et Skud og udaandede 
kort efter. »Han var en tapper Kriger og en Hæders- 
mand, en Hader af Falskhed og Forstillelse, trofast og 
godgørende, Fædreland og Konge særdeles hengiven«. 
Maanedsdagen efter faldt Landskrona og den 15. August 
Christiansstad. ; 

Imidlertid havde man atter i den danske Flaade 
været misfornøjet med Hollændernes Optræden. De 
sidste to Skibe af den hollandske Hjælpeflaade ankom 
nemlig i Juli Maaned, førte af den hollandske Vice- 
admiral Cornelis Evertsen. Denne Mand skulde af- 
løse Admiral Almonde og gjorde naturligvis strax For- 
dring påa at faa Rang over Niels Juel. Dette vilde 
denne sidste ikke finde sig i og skrev strax derom til 
Kongen og Henrik Bjelke, hvorefter Tromp fik Ordre 
til, at Evertsen skulde rangere under Niels Juel; men 
dette gav naturligvis atter Anledning til Bitterhed og 
Rivninger mellem Danske og Hollændere. Ja det gik 
endog saa vidt, at Niels Juel i August 1676 indgav en 
Del Besværinger over Tromp, og blandt disse frem- 

hævedes: »at de hollandske Skibe holdt sig tilbage og 
lod de danske komme under den hæftigste Ild, fordi 
de hollandske Skibschefer havde en vis, aarlig Sum 
som fast Akkord, og for den skulde de vedligeholde 
Skibene med Sejl og Gods. De hollandske Orlogsskibe 
tilfredsstillede aldeles ikke de Fordringer, man burde 
stille til et Orlogsskib, de vare ogsaa kun midlertidig 
indskrevne som saadanne, desuden var Kosten om 
Bord slet, og Matroserne pralede bestandig af deres 
lange Sørejser, som de Danske ikke havde været paa.« 

I September Maaned foretog Flaaden en Ex- 
pedition mod Christianopel. Tromp havde af al Magt 
modsat sig denne, »han turde ikke udsætte Skibene 
ved en saadan Expedition under en klippefuld Kyst 
og paa nærværende, ustadige Aarstid«. Mean Kongen 
fastholdt sin Bestemmelse, og Byen blev tagen af 
Flaadens Mandskab under Niels Juel med 10 Rang- 
skibe og Fregatter. Ligeledes blev Carlshamn ind- 
taget af Admiral J. Rodsten. Ved disse forskellige 
Lejligheder var det kun danske Skibe, som vare til 
Stede, selv Tromp kan ikke i sine Rapporter nævne 
et eneste hollandsk Skib, der deltog i Expeditionerne. 
Sidst i September gik da Admiral Evertsen med de 
hollandske Hjælpeskibe til København, hvorefter han 
vendte tilbage til Holland. Niels Juel vedblev at krydse 
med de danske Linieskibe og Fregatter for at »bringe 
den forvirrede Fjende i mere Uorden« og forsyne Gu- 
land med, hvad det manglede, samt forhindre Troppe- 
overførsler fra Finland til Sverige. Da der imidlertid 
ikke var mere for Flaaden at gøre, blev den henad 
Vinteren oplagt i København, og Tromp tilførte der- 
efter Lejren i Skaane en Kongen meget velkommen 
Forstærkning paa 3000 Matroser fra Skibene, be- 
væbnede hver med en Sabel, en Morgenstjerne og 
Pistoler. Disse Søfolk gjorde god Tjeneste i Slaget 

ved Lund den 4. December, dog var Admiral Tromp 
ikke personlig til Stede. 

Imidlertid havde Kongen udnævnt Generaladmiral 
Tromp til Greve af Sølvitsborg og hædret ham med 
Elefantordenen. Dette gav naturligvis atter Hollænderne 
Vind i Sejlene og ikke mindst, da omtrent samtidig en 
lille, dansk Eskadre under Admiral Marquor Rodsten 
gjorde et mislykket Forsøg paa at blokere Gøteborg 
for at understøtte Gyldenløves Indfald i Sverige. For 
ikke at komme under dobbelt Ild maatte Rodsten nem- 
lig sætte sit Admiralskib »København« paa Grund og 
opbrænde det der. I den Anledning blev Rodsten ar- 
resteret og stillet for en Krigsret, men han maa være 
bleven sat paa fri Fod igen; thi det paafølgende Aar 
kommanderede han Avantgarden i Slaget i Køgebugt. 
Den ovennævnte, uheldige Begivenhed fandt Sted, inden 
Hollænderne forlod de danske Farvande, og de for- 
sømte ikke Lejligheden til strax at rapportere det fore- 
faldne hjemme. 

For dette Aars Vedkommende skulle vi endnu kun 
med et Par Ord minde om Hærens Foretagender i 
Skaane. Man kan ikke sige, at den havde Held med 
sig. Eiter at den svenske Konge atter havde rejst sig 
efter det knusende Slag, der var bibragt ham ved Ind- 
tagelsen af de ovennævnte Byer, fattede han hurtigt 
sin Beslutning og mødte de Danske med en Hær paa 
7000 Mand, førte af Mænd som Holmfeld, Ascheberg, 
Erik Dahlberg, Niels Bjelke og flere andre, og efter en 
Ilmarch, der ikke saa lidt mindede om hans Faders 
hurtige Bevægelser, vandt han en fuldstændig Sejr over 
de Danske ved Halmstad, hvor blandt andet Liztzow 
faldt efter at have nedlagt ikke mindre end 17 Svenskere; 
en Mindestøtte fortæller endnu den Dag i Dag om 
denne tapre Mands Død. Det lykkedes kun nogle faa 

hundrede Mand af den danske Hær at undslippe, 
Resten faldt eller fangedes. 

Den 3. December 1676 var Niels Juel hos Kong 
Christian i Skaane og rejste umiddelbart efter tilbage 
tl Flaaden. Paa denne Rejse var han nær bleven 
fangen, da han ubevæbnet kørte paa en Bondevogn til 
Landskrona og her i Nærheden mødte to svenske Ryttere. 
Heldigvis vare disse brave Mænd saa optagne af at 
udplynåre en af dem dræbt Dansk, at Admiralen 
fik Lov til at passere uantastet. Dagen efter, den 4. 
December, stod det store Slag ved Lund, hvor begge 
Konger selv anførte deres Krigshære. Enhver ved, at 
dette Slag er en af de blodigste Kampe i den nordiske 
Krigshistorie. De Danske mistede omtrent 9000 Mand, 
de Svenske 6000, men tillige gik omtrent Halvdelen 
af det danske Artilleri og hele den velforsynede, danske 
Lejr tabt. Dog maa man ikke glemme, at der paa 
begge Sider blev udført store Bedrifter, saaledes af den 
danske Sigfred Bibow, der var Livregimentets Fører 
og af den svenske Hestgardes Øverste Niels Bjelke, 
som allerede havde udmærket sig ved Halmstad ved 
at kaste de Danske tilbage »paa fransk Vis« d. v. s. 
med Sværdet i Haand uden at løsne et Skud, altsaa 
en højst ridderlig Kamp. | 

Slutningen af Aaret 1676 forløb altsaa meget uhel- 
digt for Hæren. Tilmed tilbageerobrede nu Svenskerne 
Helsingborg, Christianopel og Carlshamn, og i Løbet 
af næste Aar led Hæren et stort Nederlag ved Malmø. 

Det var altsaa paa Tide, at der blev udrettet noget 
alvorligt til Søs, og vil man overhovedet tale om helte- 
modige Bedrifter i vor Krigshistorie, saa maa Aaret 
1677 staa øverst 1 Rækken og med det den tapre Niels 
Juels Navn. 


cæ9 





XIII. 


Tromp afrejser til Holland. Søkrigen 
fortsættes. Niels Juel sejrer i Kampen 
under Møen den 1. Juni 1677. 


Da der næppe kunde være nogen Tvivl om, at 
Svenskerne af al Magt vilde søge at faa en stor, mæg- 
tig Flaade udrustet — hvilken Formodning ogsaa viste 
sig at være rigtig, blev der i Løbet af Vinteren 1676—77 
arbejdet ivrigt paa Holmen. Her var Niels Juel atter 
den ledende Mand, og under ham bestyrede Vice- 
admiral Henrik Span den daglige Tjeneste; thi Niels 
Juel havde ogsaa den vigtige Opgave at løse, at del- 
tage 1 Admiralitetets Forhandlinger, hvor han nu 
maatte siges at være den Mand, der havde den største 
Indsigt og udrettede mest. Rigsadmiral Henrik Bjelke 
var jo gammel og svag og tog ikke megen virksom 
Del i Forretningerne, og Tromp blev allerede de første 
Dage i Januar Maaned sendt til Holland for at paa- 
skynde Udrustningen af de Skibe, som General- 

staterne havde lovet at hjælpe os med, han skulde 
tillige hverve Matroser til den danske Flaade. Den 8. 
Januar afrejste Tromp fra København. Han blev be- 
fordret til Hamborg i en af Kongens egne Karosser 
med 6 Heste for, og han opholdt sig en Tid i denne 
By for at hverve Søfolk. Senere begav han sig til 
Holland og har her aabenbart været noget i Tvivl, 
om han skulde vende tilbage til Danmark igen eller 
modtage den Post, der blev ham tilbudt som Løjtnant- 
Admiral-General for Holland efter de Ruyters Død; 
denne Søhelt var nemlig forrige Aar (1676) falden i et 
- Søslag ved Sicilien. Tromp synes i al Fald ikke at 
have haft Hastværk med at komme tilbage til Dan- 
mark, og det blev derfor Niels Juel, der kom til at 
lede dette berømte Aars vigtigste Begivenheder. 

Der blev. altsaa sat fuld Kraft paa Udrustningen 
af den danske Flaade. Allerede den 7. Maj fik Schout- 
bynacht Peder Morsing Ordre til med 3 Linieskibe at 
afgaa til Gulland for at erkyndige sig om Landets og 
den svenske Flaades Tilstand. Derefter skulde han 
støde til Niels Juels Eskadre, som omtrent samtidig 


. blev udrustet. 


Niels Juel. overtog altsaa Overkommandoen over 
de udrustede, danske Skibe. Den 28. Maj lettede han 
og stod Syd efter og forenede sig allerede 25. Maj med 
Morsings Eskadre. Imidlertid var der fra Orlogsværftet 
i Gøteborg afsendt en Del svenske Krigsskibe under 
Admiral Erik Sjøblad med Ordre til at sejle til Øster- 
søen gennem Storebælt for der at forhindre Over- 
førselen af 4000 Mand miinsterske Tropper, som vare 
hvervede til dansk Tjeneste, og som Niels Juel havde 
Ordre til at overføre fra Kiel til Landskrona, hvor de 
skulde forene sig med den danske Hær. Den 283. 
Maj ankrede Sjøblad mellem Knudshoved og Sprogø, 
plyndrede og opbrændte nogle Huse i Land og bort- 

førte nogle Fanger. Blandt disse var Jægermester 
Hans Arenfeldt, som imidlertid frikøbte sig, rejste 
till København og meldte Fjendens Ankomst til Store- 
bælt. Der blev hurtigst muligt sendt en Galliot med 
denne Efterretning til Niels Juel; denne traf bam 
ogsaa, efter at han havde afsendt to af sine Krigsskibe 
som Konvoy for de miinsterske Tropper, hvilke lykke- 
ligt bleve eskorterede til Landskrona. Samtidig havde 
han afsendt et Par af sine Fregatter til Rigen for at 
indhente Kundskab om Tilstanden der. Disse Fre- 
gatter erobrede en stralsundsk Kaper paa 6 Kanoner 
»Den lille Jæger«; der blev derefter gjort Landgang 
ved Tornebusken, og Landet blev allarmeret, hvorefter 
de vendte tilbage til Eskadren igen. 

Niels Juel besluttede strax at opsøge Erik Sjøblad. 
Han tildelte Skibscheferne deres Poster og opmuntrede 
enhver til at gøre sin Pligt efter bedste Evne. Imid- 
lertid fik han først Sjøblads Eskadre i Sigte den 30. 
Maj paa Grund af Stille og Modvind; men den om- 
talte Dag kom Fjenden fra Femern staaende for en 
svag Vind Øst efter. Svenskerne. gik strax til Ankers 
omtrent 2 Mil Nord for Rostock, da de fik de danske 
Skibe i Sigte, Niels Juel vedblev derimod at krydse 
med sin Eskadre. e 


Niels Juels Eskadre bestod af: 


1. Lskb. Christianus Quintus 86 Kan, Admiral Niels Juel. 

2... —  Churprindsen 74 —  Viceadm, Chr, Bjelke. 

38. — Gyldenløve 56 — — Peder Morsing. 

4... — Enighed 62 — Kaptajn Andreas Dreyer, 

5. —  Christianus Quartus 54 — — Corn. H. Boom- 
feldt, 

6... — Christiania 54 — — Jacob Hoeck. 

7... —  Nellebladet 52 — — Jan Pype. 

8.  —  SKLindormen 50 — — Cornel,. de Witt. 

9. 


—  Neptunus 42  —— — Jan de Vogel. 

10. Lskb. Christianssand 40 Kan. Kaptajn Jan Falck. 

11. Fregat Hummeren 87 — — Johan Lund. 

12... —  Havmanden 34 — — Zachar. H. Bang. 

13. — sHavfruen 30 — — Winand de 
Meurs. 


I alt 13 Skibe med 671 Kanoner, 2 Brandere og 1 Galliot. 


Den svenske Eskadre bestod af: 


1. Lskb. Amarant 60 Kan. Admiral Erik Sjøblad. 
2... —  sCalmar Castell 74 — Kaptajn Corn. Tiessen. 
3. — Engel Gabriel 50 — — Joh. Brandt. 
4... — Andromeda 50 — — Porath. 

5... —  Haffruen 44 — — Petter Hasselberg. 
6. — Wrangels Pallats44 — — S—  Banckert. 

7. — Rosen 44. — Major Rothkirk. 

8. Fregat Gustafvus 86 ./— 

9. —  KGripen 12 - 

10. Jagt Diana 6 — 

11. — Venus 4 — 


I alt 11 Skibe med 424 Kanoner og 1 Brander. 


Den 31. Maj gik Vinden om til Sydvest. Juel 
gjorde strax Signal til sin Eskadre, at enhver skulde 
gøre sit Bedste med at jage Fjenden, og da denne 
saa, at de Danske stod ned imod ham, lettede han og 
stod Nord efter. Begge Eskadrer stod en Tid lang 
Nord i under Pres af Sejl; men saa blev det stille, og 
begge Eskadrer maatte bugseres frem med Fartøjerne. 
De Svenske søgte at undkomme, de Danske at ind- 
hente dem. Om Eftermiddagen kom de forreste, danske 
Skibe saa nær, at de med underste Batteris Kanoner 
kunde række Fjenden, hvorfor de begyndte at fyre 
og vedbleve hermed indtil Midnat. Svenskerne svarede 
ogsaa, men Åfstanden var for stor til, at Skydningen 
kunde have nogen afgørende Virkning. Dog lykkedes 
det Kaptajn Andreas Dreyer med sit velsejlende Skib 
»Enighed« at komme op paa Siden af »Wrangels 

Pallats«, og efter en voldsom Kamp tvang han Kl. 10 
om Aftenen Kaptajn Banckert til at stryge. Dette 
Skib førte 44 Kanoner og var bemandet med 300 Mand. 
Det blev strax besat af Dreyer med Mandskab fra 
»Enighed«. I Løbet af Natten bleve begge Eskadrer 
bugserede fremad, og den 1. Juni i Dagbrækningen 
eller Kl. 2"/, om Morgenen begyndte Slaget igen. 

Det var Aarsdagen efter Slaget ved Øland. Juel 
jagede nu atter de svenske Skibe ligesom Aaret forhen; 
den Gang maatte han dele Æren med Tromp, men nu 
var han Højstkommanderende og viste, at hån ikke 
behøvede Hollændernes Hjælp til at sejre. Man var 
nu ret Syd for Møen kommen Fjenden paa Skud, og 
de forreste, danske Skibe vare da Juel paa »Christianus 
Quintus« og de Witt med »Lindormen«. Sammen 
med dem var >»Nellebladet«, der førtes af den hol- 
landske Kaptajn Jan Pype, ogsaa kommen op, men 
mærkelig nok lod denne Skibschef sine Mærsejl brase 
bak og laa paa denne Maade en lang Tid stille agten 
for Flagskibet uden at tage Del i Slaget, og først da 
»Gyldenløve« kom »Lindormen« til Hjælp, begyndte 
Jan Pype at skyde paa lang Afstand. Omtrent Kl. 5 
maatte »Haffruen« overgive sig til de Witt, og sam- 
tidig kom den tapre Viceadmiral Christian Bjelke med 
sit Skib »Churprindsen« op paa Siden af det største, 
svenske Linieskib »Calmar Castell«. Bjelke, som det 
forrige Aar havde udmærket sig i Slagene ved Born- 
holm og under Øland, sloges tappert med Kaptajn 
Cornelius Tiessen og blev understøttet af de danske 
Skibe »Christianus Quartus«, »Christiania« og Fre- 
gatten »Havfruen«. Efter en tapper Modstand maatte 
dog »Calmar Castell« stryge, men Tiessen gjorde For- 
søg paa at ødelægge Skibet ved fra Dækket at skyde 
med Kanoner gennem Lugerne, hvorved det blev såa 
læk, at det maatte landsættes paa Falster. I den An- 

ledning blev den fangne Kaptajn Tiessen efter Slaget 
anklagen for imod Krigsbrug at have ødelagt sit Skib 
efter at have strøget, og der blev nedsat en Krigsret 
over ham. Af Skibet blev kun Skytset, Inventariet, 
Sejlene og Takkelagen senere bjærgede. 

Efter nogle Timers Forløb saa Niels Juel, at flere 
af de svenske Skibe gjorde Forsøg paa at undkomme 
ved Hjælp af Krudtrøgen og Taagen, der satte ind. 
Han gjorde derfor strax Jagt paa de flygtende med 
»Christianus Quintus« og havde det Held at indhente 
Admiralskibet »Amarant« under Møen, hvilket Skib 
blev tvunget til at overgive sig efter en haard Kamp, 
skønt det blev hjulpet af de svenske Skibe »Andromeda«, 
»Engel Gabriel» og »Gripen«. Forgæves gjorde Juel 
Signal til nogle af sine Skibe om at komme sig til 
Hjælp, han blev nødt til at slaas alene i 2 Timer med 
de ovennævnte, svenske Skibe, og først da Forstangen 
var nedskudt paa »Amarant«, strøg denne, hvorefter 
Niels Juel med nogle velrettede Lag ogsaa tvang 
»Engel Gabriel« til at stryge. Den svenske Admiral 
Erik Sjøblad blev altsaa fangen af Niels Juel efter en 
tapper Modstand, som havde varet lige fra Morgen- 
stunden; »men om Middagen blev han min Gæst paa 
mit Skib«, skriver Niels Juel. 

Af de danske Skibe gjorde »Enighed« et hæderligt 
Forsøg paa at komme sin Admiral til Hjælp, men 
dette Skibs Besætning var bleven saa svækket ved at 
bemande sin Prise »Wrangels Pallats«, at den ikke 
kunde hjælpe stort. De to hollandske Skibschefer Jan 
Pype med »Nellebladet« og Jan de Vogel med »Nep- 
tunus« laa langt borte og bestandig med Sejlene bakke, 
og flere af de andre Skibschefer gjorde sig ikke til- 
strækkelig Umage for at naa op til Svenskerne med 
deres Skibe. Det lykkedes saaledes «Andromeda«, 
»Gripen«, »Rosen« og »Gustafvus« at undkomme i 

Taagen. »>Rosen« løb i det disige Vejr gennem Sundet 
under engelsk Flag og undkom derved skønt ilde til- 
redt, medens »Diana« og »Venus«, der gjorde Forsøg 
paa det samme, kun naaede til ud for Landskrona, 
hvor Kaptajn Johan Schinkel laa til Ankers med den 
danske Fregat »Svenske Falk«, som havde konvoyeret 
de muinsterske Tropper til Landskrona. Han fattede 
Mistanke til de to Skibe, løb ud og erobrede dem. Den 
svenske Brander »St. Peder« blev tagen af et Par 
danske Baade paa Malmø Rhed. 

I Slaget under Øland havde Sverige i det mindste 
mistet 7 Orlogsskibe, hvoraf dog kun 4 kom i dansk 
Magt; men i det ovennævnte Slag under Møen øde- 
lagdes Linieskibet »Calmar Castell« paa 74 Kanoner, 
og Danmarks Flaade blev forøget med 7 Skibe, nemlig: 


Linieskibet Amarant 60 Kanoner. 
— Engel Gabriel 50 — 
— Wrangels Pallats 44 — 


SE Haffruen MA == 
Advis-Jagten Diana 6 ER 

— Venus Ås sæ 
Branderen St. Peder. TR 


Slaget havde varet den sidste Dag fra Kl. 2/3 om 
Morgenen til Kl. 11, og over 1500 Mand vare blevne 
fangne, nemlig, foruden den kommanderende Admiral, 
7 Skibschefer, 2 Søkaptajner, 10 Søløjtnanter og 1 Oberst- 
løjtnant, 1 Major, 1 Kaptajnløjtnant, 5 Løjtnanter og 
en Fændrik af Landetaten. Tabet paa dansk Side var 
nogle og halvfjerdsinstyve Mand, men ikke et Skib, 
end ikke en Baad mistede Niels Juel. Det svenske 
Tab af døde og saarede er ikke angivet, men da 
Skibene vare meget forskudte, har det sikkert været 
betydeligt. 

Niels Juels Karakter var præget af en Mildhed og 
Humanitet, der gav sig til Kende ved enhver Lejlig- 
hed. Dette viste han ikke mindst ved de Lejligheder, 
hvor Krigslykken havde begunstiget ham, og saaledes 
ogsaa her. Da han Dagen efter Slaget saa, at den 
fangne Admiral var meget nedslaaet og erfarede, at 
Grunden hertil var, at han havde mistet en betydelig 
Sum i Guld, som han havde baaret hos sig, lod han 
denne strax eftersøge, og han var saa heldig at skaffe 
Sjøblad den tilbage igen. 

Men lige saa mild og human, som Niels Juel var, 
"lige saa streng var han, naar det gjaldt om pligttro 
at udføre en given Ordre. Selv var han pligttro og 
ærekær til det yderste, men han forlangte det samme 
af sine Underordnede. Hvor meget det end maa have 
smertet ham, saa lod han dog nogle af sine Skibs- 
chefer sætte under Anklage for ikke at have gjort 
deres Pligt under Slaget. Han havde jo selv maattet 
kæmpe to Gange alene med flere Fjender, medens ad: 
skillige, danske Skibe bleve liggende ved enkelte svenske, 
og skønt han sendte Fartøjer til dem, ja endog ved 
Skud opfordrede dem til at tage virksommere Del i 
Slaget, holdt de sig dog borte. Den nedsatte Krigs- 
ret dømte 3 af Skibscheferne til Pengebøder, fordi de 
havde sendt Fartøjer om Bord i Skibe, der vare erob- 
rede af andre og misforstaaet Niels Juels Signaler; 
men det gik mere ud over de to i dansk Tjeneste 
antagne, hollandske Skibschefer fra »Nellebladet« og 
>»Neptunus«. Kaptajn Jan Pype blev dømt fra sin Charge 
uden Pas og Afsked, at betale til Fiskalen 3 Maaneders 
Gage og have sin tilgodehavende Gage forbrudt; men 
Kaptajn Jan de Vogel, hvis Forhold havde været langt 
værre, idet han havde holdt sig helt uden for Slaget, 
begærede og fik en. Dags Udsættelse for at føre flere 
Vidner. Denne Udsættelse benyttede han sig af til om 

Natten at flygte med Skibets Chalup til Wismar, hvår 
han lod Chaluppen ligge og selv tog Vejen videre 
bort. Niels Juel lod ham ved Trommeslag indkalde 
inden 8 Dage at møde i Flaaden eller lide Dom efter 
Artiklerne. Fiskalens Paastand gik ud paa Livs og 
Æres Fortabelse, men Jan de Vogel udeblev klogelig 
og undgik saaledes sin vel fortjente Straf. Dette være 
en passende Illustration af de udmærkede, hollandske 
Skibschefers Optræden. 

Det var ikke noget ringe Resultat, der opnaaedes 
ved Niels Juels Sejr. Ikke alene var vort Overherre- 
dømme i Østersøen bestandig sikret, saaledes at svenske 
Troppetransporter ikke kunde foregaa, men foruden 
de Troppeoverførsler, som den danske Flaade allerede 
havde sørget for fandt Sted, blev der nu yderligere 
overført 2000 Mand kejserlige og hessiske Hjælpetropper 
til Skaane, hvor den danske Hær efter sine stadige 
Nederlag vistnok var glad ved denne Forstærkning. 
Men tillige havde Niels Juel i dette Slag vist sig per- 
sonlig som en tapper og dygtig Admiral, han havde 
absolut selv udrettet det meste. 

Efter Slaget gik Niels Juel med Eskadren og de 
tagne, svenske Skibe op paa Køge Bugt og ankrede 
ikke langt fra Stevns. Priserne og de svenske Fanger 
bleve sendte til København, medens Kong Christian 
den Femte selv begav sig ned til Køge Bugt og gik 
om Bord i Eskadren. Kongen var meget naadig over for 
Niels Juel og bifaldt de Planer om Flaadens Optræden, 
som Niels Juel forelagde ham. Overalt jublede Folket 
over Sejren; der blev anstillet Takkefester i Kirkerne, og 
paa hans Gravminde findes følgende Ord om dette Slag: 


»Den kække Juel fik og Hr. Sjøblad digt i Knibe, 
Der han med elleve søprægtig' Orlogsskibe 

Fra Gothenborg vil med Vindens Yndest gaa 
Igennem Belt, hvor Juel med ti ham passed' paa 

Og undfik hannem med kartoverfulde Skaale 
, Af Død- og Dræbe-Ild. Men Sjøblad stod at maale 
. Ham Skaalen fuld igen med Magt og al Forstand ; 
" Men Juel bemestrer ham dog i det stolte Vand. 
Selv Sjøblad med sit Skib, der brav han havde fegtet, 
Blev fangen; fem dertil af Flaaden sig bemægted' 
Hr. Juel og bragte dem ind i Monarkens Havn 
Til hans Søvaabens Ros, sig selv til evigt Navn. 


Imidlertid var man ingenlunde ledig paa Holmen 
i København. Admiral Henrik Span, der under Niels 
Juels Fraværelse besørgede Forretningerne som Holmens 
Chef, arbejdede ivrigt paa at udruste Skibe for at for- 
stærke Eskadren paa Køge Bugt, og det ene vel- 
udrustede Skib efter det andet afgik da ogsaa for at 
stilles under Juels Kommando. Denne var heller ikke 
ledig; ved stadige Øvelser og Evolutioner holdt han 
sine Skibe kampberedte, og ved at udsende Forpost- 
skibe og Krydsere opnaaede han bestandig at have 
Underretning om den svenske Flaades Opholdssted og 
Styrke. Det var ikke mindst ved Hjælp af den Øvelse, 
som Niels Juels Mandskaber fik om Bord i Skibene 
og i Chalupperne, der var Skyld i, at han kort efter 
vandt den største og mest fuldstændige Sejr, som den 
dansk-norske Søkrigshistorie kan opvise — og det uden 
Hollændernes Hjælp — nemlig Sejren i Køgebugt. 


kvd 





XIV. 


Slaget 1 Køgebugt den 1. Juli 1677. 


Efterhaanden fik altsaa Niels Juel samlet Største- 
delen af den danske Flaade under sin Kommando i 
Køgebugt. Han havde allerede umiddelbart efter Sejren 
over Sjøblad skrevet til Kongen og foreslaaet ham, at 
samle alt, hvad den danske Flaade ejede af Skibe, i 
Østersøen og inddrage Ekadren i Kattegat, hvor der 
for Tiden ingen Fjende var at frygte; thi »saa var vi 
desto stærkere at staa imod Fjenden, om de fremmede 
skulde ville se til, som forgangen Aar skete.«< Med 
»de fremmede« mente Niels Juel naturligvis den hol- 
landske Hjælpeflaade. | 

Der blev ogsaa taget Hensyn til Niels Juels An- 
modninger, men da det jo var øjensynligt, at Sven- 
skerne havde en stor Flaade i Søen, som vilde gøre 
alt, hvad der stod i dens Magt for at angribe de danske 
Øer, og som efter de Meddelelser, man havde om den, 
var betydelig stærkere end den danske Flaade, fik 
Niels Juel den bestemte Ordre ikke at indlade sig i 

noget afgørende Slag med en overlegen Fjende for 
ikke at blive afskaaren fra København, hvilket jo vilde 
forhindre den danske og hollandske Flaades Forening. 
I øvrigt skulde han høre Krigsraadets Mening, »og 
dersom du formener at være Resten af Fjendens Flaade 
mægtig nok og finder din Fordel, haver du den med 
Guds kraftige Bistand at angribe«, saaledes skriver 
Christian den Femte til Niels Juel. 

Den hollandske Hjælpefiaade viste sig stadigvæk 
ikke, og det var klart, at det snart maatte komme til 
et afgørende Slag. Den svenske Flaade var allerede 
løbet ud, og den 21. Juni fik Juel Efterretning om, at 
den var set under Bornholm. Forbisejlende Koffardi- 
mænd bragte Niels Juel Bud fra den svenske Admiral, 
at nu var Hævnens Dag kommen, og at de svenske 
Krigsskibe agtede at angribe ham, om de saa skulde 
søge ham helt oppe under Dragør. 

:” Imidlertid var den Flaade samlet, hvormed Niels 
Juel udførte sin sejrrige Bedrift den 1. Juli. Den be- 
stod af følgende Skibe: 


'1ste:Eskadre eller Avantgarden, som skulde føre 
Vimpelen fra Krydstoppen. 


1. Lskb. Lindormen 50 Kan. 212 Md. Kapt. Corn. de 
Witt. 
2... — Norske Løve 86 — 568 — Viceadm. Henrik 
Span. 
3... —  Fredericus Tertius 52 — 260 — Kapt. Iver Hoppe. 
4... — Anna Sophia 58 — 360 — Adm. Marquor 
Rodsten. 
5. —… Christianus Quartus d4 — 274 -—  Kapt. Corn. 
Boomfeldt. 
6. Fregat Hummeren 37 — 152 — Kapt. Joh. Lund. 
7. Lskb Delmenhorst 500 — 200 — Schbyn. Jan 
Elers. 


A. Giåntelberg: Niels Juel. 8 


8. Fregat Havmanden 


Branderen Grønne Jæger. 


Norske Løve. 

30 Kan. 154 Md. Kapt. Zach. H. 
Bang. 
Gallioterne Bonne Adventure og 


&len Eskadre eller Corps de Bataille, som skulde 
føre Vimpelen fra Fortoppen. 


9. Lskb. Christianssand 


10. — VvChurprindsen 

11. — Enighed 

12... —  Christianus Quintus 
13. —  KNeptunus 


14. Fregat Maria 
15. Lskb. Tre Løver 


16. Fregat Postillonen 


Branderen Forgyldte Fisk, 


Venus. 


40 Kan. 174 Md. Kapt. Jan Falck. 
74 — 454 — Viceadm. Chr. 
Bjelke. 
62 — 260 — Kapt. Andr. 
i - Dreyer. 
84 — 367 — Adm. Niels Juel. 
P., Beesemacher, 
Skibschef og 
Flagkaptajn. 
42 — 180 — Kapt. Frederik 
Gedde. 
30 — 120 — Kapt. Hans 
Lazarusen. 
58 — 286 — Schbyn. Floris 
Carstensen. 
18 — 50 — Kapt. Arendt v. 
Flieringen. 
Gallioten Kong David og Jagten 


3die Eskadre eller Årrieregarden, som skulde føre 
Vimpelen fra Stortoppen. 


17. Lskb. Svanen 
18.  — Gyldenløve 
19. Fregat Lossen 
20. Lskb. Christiania 


21. — Trekroner 


58 Kan. 340 Md. Kapt. Isak T. v. 
i Anten. 
56 -— 268 — Viceadm. Peder 
Morsing. 

30 — 84 — Kapt. P. Th, 
Linneberg. 

54 — 230 — Kapt. Jacob 

Hoeck. 

68 — 420 — Admiral Jens 
Rodsten. 


22, — Nellebladet 52 — 267 — Kapt. Gisbert 
i Jansen. 
23. — Charlotte Amalia 54 — 322 — Schtbyn. Math. 
" Pibl. 
24. Fregat Hvide Falk 28 — 102 — Kapt. Joh. Behn. 
25. Lskb. Svenske Falk 44 — 203 — — Johan 
| Schinckel. 


Branderen St. Peder, Gallioterne Unge Prinds, Lille Jæger 
og St. Johannes samt Jagten Diana. 


I alt bestod den danske Flaade altsaa af 25 Skibe 
med 1267 Kanoner og 6500 Mands Besætning, 3 Brandere 
samt 8 Gallioter og Jagter. Den ovenfor anførte Slag- 
orden var Niels Juels egen. Man vil af den se, at de 
kommanderende Admiraler vare i Midten af deres 
Eskadrer for bedre at kunne overse disse, og at Ski- 
bene vare ordnede systematisk foran og agten for Ad- 
miralerne. Samtidig udstedte Niels Juel Signalbreve 
og sendte stadig Meddelelser til Kongen, der var i 
Skaane, og til Regeringen i København uden dog at 
modtage nogen absolut Tilladelse til at angribe; Kongen 
lod det saaledes i sine Ordrer bestandig bero ved, at 
han stolede paa Niels Juels Konduite. 

Imidlertid var man kommen til Slutningen af 
Maaneden. Omtrent 3 Uger forinden havde den gamle 
Rigsadmiral Bjelke i en Memorial til Kongen udtrykt 
sig saaledes: »At de.hollandske Skibe saa længe blive 
ude, er beklageligt, men kommer mig ej underligt for, 
eftersom Eders kongelige Majestæt sig vel ved at 
erindre, at jeg det altid haver præsumeret, og tror jeg, 
at de gærne undte Eders kgl. Majestæts Flaade et. 
Knæk, førend de ankomme, og i Henseende af, hvis 
de Eders kgl. Majestæts salige Hr. Farfader og Hr. 
Fader højlovlig Ihukommelse i forrige Tider har gjort, 
frygter jeg, at de deres egen Nytte for Ære præferere.« 

8x+ 

Den gamle Rigsadmiral fik Ret: Hollænderno ude- 
bleve fra Slaget. 

Den 30. Juni krydsede den danske Flaade med 
Sydvestvind mellem Stevns og Falsterbo ud imod 
Fjenden, som samme Morgen var ankret under Møen, 
og om Eftermiddagen Kl. 5 kom den i Møde. Sven- 
skerne sendte en Viceadmiral med to Skibe forud mod 
de Danske og gentog paa den Maade de Udfordringer, 
som de allerede tidligere havde sendt; men da Niels 
Juel sendte dem to af sine Skibe i Møde, vendte de 
strax om og søgte tilbage til den svenske Flaade. 
Denne blev kommanderet af Rigsraad, Feltmarskal, 
Baron Evert Henrik Horn og bestod af følgende Skibe: 


iste Eskadre. 


1. Lskb. Wictoria 84 Kan. Feltmarskal E. H. Horn. 

Skibschef Kmdr. A. 
Hemman. 

2. — BKWrangel 60. — Viceadm. Gustaf Horn. 

3... —  Saturnus 64. — Schbnt. J. Clerck. 

4. — Mars TA — — M. Dunkårk. 

5. —  Carolus 56. — KKmådr. A,. Appelbom. 

6.  —  BKWismar 52 — Kapt. H. Appelbom. 

7... —  xFlygande Wargen 56 — — CC. Wils. 

8. — Riga 46 — —  D. Gråonwald. 

9, Fregat Hjorten 84 —  — J. Skotte. 

10. —  Friderica Amalia 32 —  …—  KC. Wering. 

li.  —  Uttern 24 —  — C. Beij. 

12... — Elisabeth 18 —  — J. v. Gertten, 

13... —  KTrumslagaren 18 —  =—  KC. Brandt. 


Branderne St. Jacobus og Drufvan; Gallioterne Hafhunden, 
Ekhornet, Raabocken og St. Johannes. 


2den Eskadre. 


14. Lskb. Crone Solen 72 Kan. Adm. H, Clerck. 
15. —  SWenus 64 — KViceadm, G. Sparre, 
16... —  Mercurius 66 — Major M, Ankarhjelm. 

17, T.skb. Westervik 60 Kan. Kmdr. L. Pettersen. 

18. — Hercules 94 — Major O. Borg (Stjernborg). 
ly, — KSpes 46 — Kmdr. A. Jacobsen. 

20. — Svenska Leyonet 52 — Kapt. Fr. Coyet. 

21. — Laxen 50 — — SP. Quikelberg. 

22. Fregat Phoenix 34 — —  J. Ekeberg. 

23... — Kong David (major) 32 — —  H. Printz. 

24. — KPerlan 1Ss — —  H. Pheiffer. 


Branderne St. Johannes og Bi&rnen; Gallioterne Laurentius 
Fortuna, Gripen og Lund. 


3die Eskadre. 


25. Lskhb. Nyckelen 88 Kan. Adm. Baron H. Wauacht- 
meister. 

26. — Jupiter 68 — vViceadm, W.v. Rosenfeldt. 

27... —  KDraken 64 — Major F., Taube. 

28. —  Hieronimns 72 — KKapt. E, Taube. 

29, — Cæsar 60 — —  E. Pettersen. 

30. — -Calmar 66 — —  J. Bogmann. 

31, — BKGåtheborg 50 — — SW. Lee. 

32. — Maria 55 — — SE. Beij. 

33... — Abraham 44 — — GG. Spinreph. 

34. Fregat Nordstjernan 32 — — CC. Melander, 

35... — Sole 22 — —  AÅA. Hysing. 

36. — Salvador 22 — —  M. Olsen. 


Branderne Fortuna og Falcken, Gallioterne Lampetten, Grønne 
Draken, Danske Svanen og Hafmanden. 
I alt 36 Skibe med 1804 Kanoner, 6 Brandere og 12 Gallioter. 


Vi have allerede omtalt, at Niels Juel i god Tid 
havde udstedt Signal- og Rangerbreve til sin Flaade; 
han havde ogsaa inspiceret de enkelte Skibe og fundet, 
at alle vare ved godt Mod og kun ønskede at komme 
til at binde an med Svenskerne, selv om de vare be- 
tydeligt overlegne, naar det blot kunde ske inden Hol- 
lændernes Ankomst. Og nu indtraf oven i Købet hans 
højt begavede og dygtige Broder, Gehejmeraad Jens 
Juel, der var hidsendt af Regeringen i København for 

at staa Niels Juel bi med Raad og Daad, saafremt 
Fjenden skulde angribe. Ifølge nogle Beretninger skal 
Niels Juel have sendt en Officer til Kongen i Skaane, 
for at bede om Tilladelse til at maatte angribe Fjenden, 
og denne skal derefter have sendt ham Geheime- 
raad Jens Juel med Bemyndigelse til at handle efter 
Omstændighederne. Dette er dog næppe rimeligt, da 
Niels Juel den 30. Juni holdt Krigsraad, og da der i 
Krigsraadsprotokollen aldeles intet findes om, at Niels 
Juel har afsendt nogen Officer. 

Paa begge Sider var man nu altsaa klar til Slag. 
Om Natten søgte begge Flaaderne for smaa Sejl at 
vinde Luven fra hinanden, og henad Morgenen blæste 
det stift af Sydsydvest. Af ovenstaaende Flaadelister 
vil det fremgaa, at Fjenden havde 11 Skibe med 537 
Kanoner flere end vi. Den svenske Flaade maa mindst 
have haft 9000 Mand om Bord foruden 3000 Soldater, 
"der vare bestemte til at gøre Landgang paa Møen og 
Sjælland, naar de Svenske vare blevne Herrer over 
Farvandene. Den svenske Generaladmiral Evert Horn 
var en Mand, der var aldeles ukendt med Søvæsenet, 
og Svenskerne fulgte. altsaa ved denne Lejlighed atter 
den mærkværdige Tradition, som de havde haft siden 
Krigens Begyndelse. 

Søndag den iste Juli 1677 sejlede begge Flaader 
jævnsides i to Linier omtrent en Fjerdingvej fra hin- 
anden ind mod Stevns Klint. De Svenske vare syd- 
ligst i Farvandet, altsaa til Luvart; de havde altsaa 
Fordel af Vinden, desuden vare i Løbet af Natten nogle 
af de danske Skibe paa Grund af Vind og Strøm 
drevne en halv Mil i Læ. For ikke at give det Ud- 
seende af Flugt vilde Niels Juel imidlertid ikke holde 
ned til disse Skibe, men blev ved at staa ind mod 
Stevns, idet han kneb Vinden saa tæt som muligt. 
Tillige skød han det danske Løsen, 3 Skud, for derved 

. at til Kende give Fjenden, at han var klar til at modtage 
Angrebet... Baron Jens Juel traadte paa dette  Tids- 
punkt over paa Jagten »Diana« for at staa sin Broder 
bi under Slaget ved at sejle omkring mellem de Skibe, 
som Admiralen paa Grund af Krudtrøgen ikke kunde 
overse, og opmuntre enhver til at gøre sin Pligt. Mellem 
KI. 5 og 6 angreb Svenskerne og holdt sig derved den 
Ordre, de havde faaet af Karl den Ellevte, efterrettelig, 
nemlig at angribe Fjenden, hvor som helst han blev 
truffen. Strax efter at Bataillen var begyndt, afsendte 
Horn tre af sine Brandere, der, begunstigede af Krudt- 
røgen, skulde angribe det danske Admiralskib. Disse 
Brandere bleve dog opdagede i Tide og bugserede bort 
ved Hjælp af Fartøjer, og Juel holdt bestandig sin 
Linie godt sluttet. 

Man var nu kommen tæt ind under Stevns. Her 
vidste Niels Juel, var et meget farligt Farvand, som 
Svenskerne ikke kendte, og for ikke at bortgive noget 
af Luven holdt Fjenden saa tæt ind til Landgrunden, 
at Draken, et Linieskib paa 64 Kanoner, kom paa 
Grund. Admiral Horn beordrede strax >» Mercurius«, 
» Hieronymus«, »Calmar«, »Mars«, »Cæsar« og »Fly- 
gande Wargen« at slutte sig til »Draken« for at hjælpe 
den af Grunden, og selv vendte han med hele Flaaden 
udefter. I dette Øjeblik viste Niels Juel sig som den 
geniale Flaadefører. Han kunde med Lethed have an- 
grebet og overmandet disse Skibe; men hans Planer 
fløj langt videre, og skønt han var Fjenden betydelig 
underlegen, vendte han ogsaa og fortsatte Slaget efter 
at have beordret de i Læ drevne Skibe under Marquor 
Rodsten og Henrik Span til at angribe »Draken« og 
dens Sekundanter. Efter en voldsom Modstand blev 
»Draken« nødt til at stryge og besattes ved Hjælp af 
Strandvagten paa Stevns, medens de andre svenske 
Skibe tog Flugten. Under denne blev »Cæsar« erobret 

af »Churprindsen«, Viceadmiral Cnr. Bjelke, og Schout- . 
bynacht Floris Carstensen indhentede med Linieskibet. 
»Tre Løver« det svenske Skib »Mars«, som maatte 
overgive sig. »>Flygande Wargen« løb paa Falsterbo- 
Rev og blev den følgende Nat erobret af den danske 
Fregat »Charitas«, som tillige med to andre danske Skibe 
var sendt Niels Juel til Forstærkning, men som paa 
Grund af Modvind ikke ankom til Flaaden før efter 
Slaget. 

Da »Drakens« øvrige Sekundanter >» Mercurius«, 
»Hieronymus« og »Calmar« ikke kunde klare Falsterbo- 
Rev, bleve de nødte til at holde Nord i og forsøgte da. 
at undslippe gennem Flinterenden. Her kom imidlertid 
det ene af Skibene paa Grund, og de to andre land- 
satte sig under Malmø Kanoner for at undgaa den 
hollandske Hjælpeeskadre, som endelig var under Op- 
sejling i Øresund. »Mercurius« og »Hieronymus« bleve 
imidlertid Dagen efter i Christian den Femtes Paasyn 
erobrede af to af de hollandske Skibe — en ikke særlig 
vanskelig Sejr — medens »Calmar« blev forladt af sin 
Besætning, der stak Skibet i Brand, forinden den flyg- 
tede i Land. 

Det var en ypperlig, taktisk Manøvre, Niels Juel 
her foretog. Ikke alene forstod han at benytte sig af 
sine i Læ drevne Skibe til at bemægtige sig eller i al 
Fald være den indirekte Aarsag til, at syv af de svenske 
Skibe bleve erobrede; men med sit Kendskab til Vind- 
forholdene i de danske Farvande har han -sikkert for- 
udset, at Vinden vilde trække sig vestligere, hvorved 
de føromtalte, danske Skibe let vilde kunne forene sig 
med Hovedstyrken. Dette skete da ogsaa, og Niels 
Juel fik paa den Maade sin Flaade samlet. 

Han havde imidlertid haft en haard Kamp at be- 
staa. Ikke alene havde han maattet kæmpe med 6 
fjendtlige Skibe paa een Gang; men hans Admiralskib 

Efter Maleri af C. Neumann, 


Slaget i Køgebugt. 

»Christianus Quintus« begyndte stærkt at trække Vand. 
Han "udførte nu en ånden Manøvre, som ikke mindst 
bidrog til at skaffe ham Sejren i Hænde, og som han 
allerede tidligere havde lært sine Skibschefer og ind- 
øvet under Bornholm. Han benyttede sig nemlig af 
den føromtalte Vindforandring til at gennembryde 
Fjendens Linie, hvorved 16 Skibe, deriblandt 7 Linie- 
skibe under Admiral Sparre bleve skilte fra de øvrige. 
Alle disse svenske Skibe maatte søge deres Frelse i 
Flugten; men nu flokkede Fjenden sig dobbelt ivrigt 
omkring Niels Juels Admiralskib, og skønt hans to Se- 
kundanter »Enighed« og »Neptunus« stod ham bi efter 
bedste Evne, maatte han dog forlade Linien med sit 
forskudte Admiralskib, der nu havde 5 Fod Vand 
i Lasten, og hvis Takkelage var meget medtaget. 
Niels Juel gik da strax over paa Linieskibet »Fre- 
dericus Tertius«, der førtes af Kaptajn 7Zcer Hoppe, 
og paa dette Skib hejste han sit Flag og sørgede 
strax for at vedligeholde en god Slagorden, medens 
Fjenden efter Gennembruddet fægtede i fuldstændig 
Uorden. 

Efter Middag trak Vinden sig til Nordvest, og 
dette benyttede den svenske Flaade sig af til at flygte 
ad Bornholm til. Imidlertid var det ikke gaaet »Fre- 
dericus Tertius« bedre end Niels Juels forrige Admiral- 
skib; med forskudt Takkelage og flere Grundskud 
maatte Niels Juel atter trække sig ud af Linien, og nu 
flyttede han sit Flag over paa »Charlotte Amalia«, med 
hvilket Skib han forfulgte Fjenden. Jagten blev snart 
almindelig og fortsattes til Kl. 8 næste Morgen, da de 
Svenske vare ude af Sigte. Paa Jagten erobredes 
»Svenska Leyonet« paa 52 Kanoner af Andreas Dreyer 
med »Enighed«, endvidere bleve et Par mindre Skibe 
»Den grønne Draken« paa 8 Kanoner og »Den Stral- 
sundske Pucinelle« paa 4 Kanoner, foruden en Skude 

med 54 Soldater erobrede af en dansk Kaper, ført af 
Kaptajn Bagge Knudsen. 
Skønt Niels Juel ved gentagne Gange at løsne 
Skud paa Skud søgte at bevæge Svenskerne til at 
holde Stand, var dette imidlertid umuligt. Admiralen 
gjorde da Signal til at ophæve Jagten og søgte med 
Flaaden tilbage til Køge Bugt, hvor han ankom den 
4. Juli. 
I dette stolte Søslag erobredes saaledes: 
Linieskibet »Draken« paa 54 Kanoner, der kom paa 
Grund underStevns, hvor det af de danske Skibe 
blev tvunget til at stryge og siden taget i Be- 
siddelse af den danske Strandvagt. 

Linieskibet »Cæsar« paa 60 Kanoner, der blev taget af 
»Churprindsen« (Viceadm. Chr. Bjelke). 

Linieskibet »Mars« paa 74 Kanoner, der erobredes af 
»Tre Løver« (Schoutbn. Floris Carstensen). 

Linieskibet »Flygande Wargen« paa 56 Kan., der blev 
taget ved Skanør af Fregatten »Charitas«. 

Linieskibet »Svenska Leyonet« paa 52 Kan., der blev 
taget paa Flugten af mapE Andreas Dréyer med 
»Enighed«. 

»Den grønne Drage« paa 8 Kanoner. Den tilhørte 
Grev Pontus de la Gardie. 

>»Den Stralsundske Pucinelle« paa 4 Kan. og 

En Skude med 54 Soldater om Bord. Disse Skibe 
erobredes af Kapt. Bagge Knudsen. 

Endvidere bleve erobrede: 

Linieskibet »Hieronymus« paa 72 Kan. og 

Linieskibet »Mercurius« paa 66 Kan., der om Natten 
bleve tagne af den hollandske Hjælpeflaade. 

3 Proviantskuder erobredes ligeledes. 

I Slaget opbrændtes eller sank: 

Linieskibet »Calmar« paa 66 Kan. Dette var et ganske 
nyt Skib, lige løbet af Stabelen; det blev op- 
brændt under Malmø. 

Linieskibet »Saturnus« paa 64 Kanoner sprang i Luften. 

Linieskibet »Jupiter« paa 58 Kanoner sank i eller efter 
Slaget. 

»Gripen«, en Jagt paa 8 Kanoner, satte sig selv paa 
Land under Malmø. 

En anden Jagt, hvorpaa Sekretæren, der skulde op- 
tegne, hvad der var foregaaet i Slaget, opholdt 
sig, blev skudt i Sænk. 

3 Brandere opbrændte uden Nyttevirkning. 

Svenskerne mistede altsaa i alt 10 Linieskibe, 3 
Brandere og 7 mindre Fartøjer. Ganske vist benægte 
Svenskerne, at Linieskibet »Jupiter« sank i Slaget; men 
ifølge andre Beretninger skal endnu eet svensk Skib 
være sunket. Den øvrige Del af den svenske Flaade 
led saa meget, at den ikke mere kunde komme til Søs 
dette Aar, ja, den kunde i denne Krig aldeles ikke 
tænke paa mere at maale sig med den danske. 

Paa dansk Side mistedes intet Skib, ja, ikke en 
Baad; men naturligvis vare enkelte af Skibene meget 
medtagne. Disse bleve da ogsaa opsendte til Køben- 
havn for at repareres, medens Niels Juel i de tre føl- 
gende Dage efter Slaget vedblev at krydse til Søs med 
Resten af Flaaden, som alisaa var fuldtud sødygtig. 
Allerede midt i Maaneden vare for øvrigt alle Skibene 
reparerede. Ifølge en med Juels Rapport om Slaget 
indsendt Liste, var Tabet paa vor Side 76 døde og 
211 saarede; men hertil maa føjes »Churprindsens« og 
»Norske Løves« Tab, som ikke ere angivne af Niels 
Juel, da disse Skibe forinden Rapportens Affattelse 
allerede vare sendte til København. 

Paa svensk Side var derimod Mandefaldet betydeligt 
større. Alene paa de erobrede Skibe angives et Antal 
af henved 500 døde, saa det er sandsynligt, at de 
danske Angivelser af 1200—2000 døde og saarede 
ikke ere overdrevne. Endvidere blev følgende Antal 

Svenskere fanget: 2 Schoutbynachter, 1 Oberstløjtnant, 
7 Skibschefer, 20 Søløjtnanter, 2 Landkaptajner, 4 
Landløjtnanter, 4 Skibspræster, 16 Skippere, 16 Styr- 
mænd og 2—3000 menige. De svenske Priser bleve 
strax opsendte til København og der reparerede, hvor- 
efter nogle af dem bleve indlemmede i den danske 
Flaade. | 

Selve Slagdagen skal trindtom i Landet have været 
en fuldstændig ' Højtidsdag Overalt hvor man vidste 
eller hvor Kanontordenen selv meldte, at et stort Søslag 





Medaille til Minde om Slaget i Køgebugt. 


nu fandt Sted, forsamledes Folket i Kirkerne, og Bønner 
for Sejren bleve opsendte, og da endelig Slagets beldige 
Udfald blev bekendt, foranstaltedes Takkefester overalt 
i Danmark og Norge. Ikke uden Grund fløj Niels 
Juels Navn Europa rundt, og da han efter Slaget kom 
til København, blev han modtagen med Begejstring af 
det forsamlede Folk og af Kongen. Forrige Gang, 
han var i København, var kort efter Sejren over Sjø-. 
blad, da blev han modtagen ned den Hyldest og Kær- 
lighed, han fortjente; men nu kendte Begejstringen 
ingen Grænser. Kongen udnævnte ham til General 
admiral-Løjtnant; der blev præget en Medaille saavel 

i Guld som i Sølv med Niels Juels Brystbillede og 
Navn, og enhver Officer, der havde deltaget i Slaget, 
fik Ordre til at bære denne paa Brystet. Paa denne 
Medailles anden Side findes en Afbildning af Slaget med 
følgende, latinske Indskrift: »Slaget mellem Christian 
den Femtes og Carl den Ellevtes Flaader under Niels 
Juels og Henrik Horns Anførsel.« Desuden blev der 
slaaet endnu en Medaille i Sølv med Niels Juels Bryst- 
billede tillige med en Afbildning af, som det synes, 
Slaget i Køgebugt, men uden Indskrift om dette. End- 
videre bleve flere Skuepenge prægede, en af disse har 
endog en usædvanlig Størrelse — det er den største, 
der nogen Sinde er bleven præget i Danmark, og har i 
Guld en Værdi af 200 Speciesdukater — ja nogle 
enkelte Exemplarer ere af endnu større Værdi. I Sølv 
vejer den mere end 27 Specier. Paa den ene Side ses 
til venstre en fra Skyerne udrakt Haand med den 
latinske Overskrift »Frelsens Dag«, medens 8 Børn lige 
overfor danse med Palmegrene i Hænderne, over hvilke 
er skrevet: »De skulle fortælle Efterkommerne det«. 
Endvidere findes paa samme Side følgende, latinske 
Indskrift: »Ved. Guds Naade og under den lykkelige 
Regering af den bedste og stormægtigste Fyrste og 
Herre Christian den Femte, Konge til Danmark og 
Norge 0.s.v. 0.8.v. (her følger Kongens hele Titel) blev 
den fjendtlige Flaade slaaet 3 Gange, nemlig 1) under 
Øland, 2) nær ved Langeland (hermed menes Sejren 
over Sjøblad), 3) i Køgebugt, og 11 Krigsskibe af iste 
Rang bleve erobrede med al deres Udrustning, hvorved 
denne Skibskrone (her er en saadan afbildet) er er- 
hvervet.« Paa den anden Side findes en Afbildning 
af Slaget i Køgebugt med de Ord: »Saaledes maa man 
stille Uroligheder i Østersøen. Den 1. Juli 1677.« Paa 
denne Side af Medaillen ses det danske Linieskib »Chri- 
stianus Quintus« kendeligt paa, at Kongens Billede til 

Hest ses paa Agterspejlet, i Kamp med et svensk 
Linieskib, der stryger Flaget. Alle disse Medailler og 
Skuepenge findes endnu i den kongelige Mønt- og 
Medaillesamling. 

Følgerne af dette Slag vare svoret se store. 
For det første for vort Land; thi den svenske Flaade, 
der jo var vor betydelig ågerleren, havde bestemt 
Ordre til at gaa løs paa den danske og undsætte Malmø, 
hvad det saa end skulde koste. At Faren har været 
stor, viser ogsaa et Brev fra den gamle Rigsadmiral 
Henrik Bjelke til Kongen, hvori han skriver: »Den 
svenske Admirals Ordre har været totaliter at ruinere 
Eders Majestæts Flaade og lægge sig her for Køben- 
havn hindrende Eders Majestæt al Kommunikation 
herfra, hvilket alt dem haver mislykket, hvorfor vi maa 
takke Gud, som jeg haaber fast og fremdeles maa be- 
vare Eders Majestæt og conservere Eders Majestæts 
Armé, saa alt vil gaa vel, og god Fred formodes kan, 
dog ej for hastig«. 

Endvidere er det fastslaaet som sikkert, at Sjøblad 
og Horn havde Ordre til at hærge de danske Øer og 
Kyster med Ild og Sværd ved Hjælp af de om Bord 
værende Landtropper. Man kan derfor ikke et Øjeblik 
være i Tvivl om, hvilken Ulykke, der havde ramt 
Landet, saafremt Niels Juel ikke havde sejret. Ikke 
blot vilde Krigens Rædsler have hjemsøgt Landet, men 
den danske Hær i Skaane var bleven afskaaret, og en 
Del af de senere Foretagender, som bleve udførte, 
vilde umuligt have kunnet finde Sted. 

Men endnu eet maa anføres som Resultat af dette 
Slag. Den danske Aand og det nationale Sindelag, 
som altid har været stærkt repræsenteret i Flaaden, 
havde med det samme vundet en betydelig Sejr over 
»de fremmedes« Indflydelse. Vi havde sejret uden 

Hollændernes Hjælp, og deres Magt var da ogsaa 
fra nu af knækket, da man saa, de kunde undværes. 

At disse Niels Juels Sejre ikke fik den Indflydelse 
paa den endelige Fred, som man kunde have ventet, 
var sørgeligt, men laa simpelthen i, at Danmarks 

Skuepenge, præget i Anled- 


allierede faldt fra, saa at vi til sidst stod ene og nødtes 
til at slutte en efter Omstændighederne ufordelagtig Fred. 

Men ogsaa uden for Danmark blev Sejren i Køge- 
bugt bekendt. Geheimeraad Markus Giøe til Brahes- 
borg, der holdt Sørgetalen over Niels Juel i hans Hjem, 
formdeniden egentlige Ligbegængelse fandt Sted, var 

den Gang Afsending hos Kong Karl den Zden af 
England. Han udtaler i denne Sørgetale:  ” 

»Hans Majestæt blev af mig informeret om be- 
meldte Søslags samt Juels Particulariteter, hvorledes 
den salig Herre havde taget sin Fordel af Vindene og 





ning af Slaget i Køgebugt. 


separeret Fjendens Flaade o.s. v. Hans Majestæt selv, 

en stor Kender i Sømandskab og diskuterende derover 

til langt ud paa Natten i Hertugen af Yorck,nu Kong 

Jakob (den 2den), og i hans største Admiralers, som 

var Sir Edward Sprag og Sir Robert Holmes Nær- 

værelse, sluttede med denne besynderlige Lykønskning 
' A. Gintelberg: Niels Juel. 9 

til Håns Majestæt, vores allernaadigste Arvekonge… og 
Herre, at han (Niels Juel) var den største Admiral, som 
nu var i Europa«. 

'Samme Markus Giøe beretter for øvrigt: jeg maa 
ejheller glemme her det velfortjente Vidnesbyrd og den 
Reparation, som Fjenden gav Hans Majestæts Matroser 
efter Bataillen, at de vare gesvindige som Aber, fordi 
de før Bataillen havde dømt ringe om Hans Majestæts 
Flaade og kaldte hans Skibe Baade, men saadan Gud 
er vor Gud.« 

Markus Giøe udtaler disse Ord umiddelbart efter 
at have omtalt Niels Juels tapre Officerer, blandt hvilke 
han da først nævner Admiralerne Æodsten samt Chri- 
stian Bjelke, Peder Morsing og Henrik Span, og 
han tilføjer, at Christian Bfelke og Henrik Span beggé 
bleve Admiraler og Riddere af Dannebroge, hvilket: 
uden Tvivl ejheller vilde bave fejlet Peder Morsing) 
.dercom hans Død ikke havde forekommet hans Avance- 
ment. 

Derimod ramtes den svenske Konge af en stor 
Sorg ved Flaadens Ulykke, men dog lod han sig ikke 
kue. Kort efter Slaget skrev han: »Vi maa lade Guds 
Disposition os behage, nærende det utvivlsomme Haab, 
at den samme gode Gud dog vil tage sig af vor ret- 
færdige Sag og erstatte ogs dette Tab ved en anden 
Fordel«. 14 Dage senere fik han nogen Oprejsning, 
idet de Danske i Slaget ved Landskrona den 14. Juli 
maatte efterlade Halvdelen af deres Artilleri paa Val- 
pladsen. Det er bekendt, at den danske Hær i Skaane 
efterhaanden tabte næsten alt, hvad der var erobret. 
Derimod vare de Danske fuldstændig Herrer til Søs 
under Resten af Krigen. ak 

Paa Niels Juels Gravminde i Holmens Kirkes 
Kapel findes følgende Vers om Slaget i Køgebugt: .. 

"»En Maaned løb kun om, fra Sjøblad han blev tagen, 
Før Horn, en Sø-Guds-Helt, af Juel blev ogsaa slagen. 
I Kjøgebugt, endog han heftigt slog igen, 

Som Hovedamiral og Sverrigs fuldtro Ven, 

Juel paa tre Skibe blev forpligtet til at stige, 

Gud styrked' hannem for Monarken og hans Rige; 
Saa lyned' han med Ild og Tordenkuglers Tvang, 

At femten Skibe Horn forlored' af sin Rang, 

Tre tusind Fanger med tolv hundred' Død” og Qvæsted'. 
Ja uden Skibs Forlis Juel dette Søslag vandt, 

Guds Finger til hans uven selv Sejerskransen bandt,« 


Kong Christian den Femte havde selv været Vidne 
til Slaget i Køgebugt. Da han om Morgenen den 1. 
Juli hørte Kanontordenen i sin Teltlejr ved Malmø og 
fik Underretning om, hvad der foregik, red han ned 
til Skanør med et stort Følge, og derfra saa han de 
kæmpende Skibe komme ud af den tætte Krudtrøg. 
Det var jo imidlertid ikke saa let fra Land at slutte 
sig til Udfaldet; men en af Følget — efter Sigende 
Livlægen Foss — skal dog have haft saa meget Over- 
blik over Situationen, at han gjorde Kongen opmærksom 
paa, at da Kanontordenen trak Øster efter, maatte det 
være Svenskerne, der flygtede, og altsaa den danske 
Flaade, der havde sejret. Kongen selv skriver ogsaa 
til Niels Juel den 4. Juli fra Teltlejren for Malmø: 

»Vor Gunst tilforn. Som vi. det den iste hujus 
imellem Skanør og Stevns begyndte Sø-Kombat selv 
have anset og dets lykkelige Udgang af Fjendens Re- 
tirade lettelig mærket, saa ere vi derom af din aller- 
underdanigste, med din Broder Os tilsendte Relation 
videre forstandiget, og priser Gud, som os saadan herlig 
Viktorie uden stor Skade paa vore Skibe og uden 
megen Forlis paa Folk, givet haver. Vi ere med din 
herudi beteede Konduite vel tilfreds, og have dig 
derfor for vores AÅdmiral-General- Lieutenant deklareret, 
ville og din Gage allernaadigst forbedre, og haver du 

(så 

alle andre Officerer, som deres Troskab og Tapperhed 
bevist haver, om Vores Zongélige Naade og Belønning 
at forsikre. … . .« 

Men tres den vundne Sejr, hvorved den svenske 
Flaades Hovedopgave: At undsætte Malmø blev tilintet- 
gjort, blev dog mærkelig nok nogle Dage efter Slaget 
Belejringen af denne By hævet, da den svenske Hær 
nærmede sig. 

Ogsaa fra norsk Side var der, som sædvanlig, 
gjort Indfald i Sverige; men uagtet den tapre General- 
Major Løvenhjelm ved Uddevalla havde tilføjet en 
dobbelt saa stor, svensk Hær et betydeligt Nederlag, 
førte heller ikke dette til noget Resultat paa Grund af 
den Maade, hvorpaa Krigen blev ført i Skaane. 








XV. 


Krigens Fortsættelse. 


Flaadens Landgangsexpeditioner påa de svenske 
Kyster. 


Samme Aften, paa hvilken det berømte Slag havde 
fundet Sted, altsaa den 1. Juli, ankom den længe 
ventede, hollandske Hjælpeeskadre. Den var kom- 
manderet af Løjtnant-Admiral William Bastianz og 
bestod af 10 Linieskibe og nogle mindre Fartøjer, i alt 
armeret med 606 Kanoner og med en Besætning paa 
2600 Mand. Generaladmiral, Greve, Tromp, var om 
Bord i Eskadren; han havde Vinteren over været i 
Holland for at paaskynde Hjælpeflaadens Udrustning 
og hverve Søfolk, og da nu Eskadren skulde afgaa 
til København, ønskede han selv at overtage Kom- 
mandoen. Dette blev imidlertid nægtet ham; i Hol- 
land blev han betragtet som dansk Generaladmiral, og 
han kunde som Følge deraf ikke faa Kommandoen, 
men maatte følge med som Passager. Det maa natur- 
ligvis bave ærgret ham meget, at han kom for sent 

til at deltage i Slaget i Køgebugt, hvor Niels Juel blev 
Sejrherre, og denne Omstændighed førte ikke For- 
holdet mellem Danske og Hollændere ind i noget 
bedre Spor. Tværtimod, da Bastianz ankom til Køben- 
havn, forlangte han strax Rang over Niels Juel, næg- 
tede at forevise sine Instruktioner og stillede i det 
hele taget en hel Del andre Fordringer. Da General- 
admiral Tromp naturligvis skulde have Overkomman- 
doen over den danske Flaade nu, vilde altsaa dennes 
to øverste Admiraler være Hollændere, men dette satte 
dog Kong Christian den Femte sig imod. Bastianz fik 
Rang efter Niels Juel, men fik Plads og Stemme i 
Krigsraadet. Samtidig klagede Niels Juel til Kongen 
over Generaladmiral Tromp, der »ved sin Kommando 
imod al Raison haver mine Officerer og Folk befalet 
at aftræde fra min Prise »Grønne Drage« og den igen 
med sine Officerer og Folk ladet besætte« — til Trods 
for, at den Kommanderende kun havde overgivet sig 
til Niels Juel »som hans skriftlige Attest og skal ud- 
vise». Der var altsaa det samme spændte Forhold 
mellem Danske og Hollændere som hidtil. 

Imidlertid blev der udstedt Ordre til den danske 
Flaade, og denne var kun simpel Gengæld for de 
Ordrer, man havde fundet hos Sjøblad og Horn, som 
ovenfor ere omtalte. Den danske Flaade skulde be- 
nytte sig af Sejren, gøre Angreb paa forskellige Punkter 
af Sveriges Kyst og til sidst paa Øland; man skulde 
»brænde og skænde, brandskatte, plyndre, omkomme 
eller bortføre Folk, for at Fjenden maatte tænke, at 
det var Alvor at gæste ham«. Til Slut skulde Flaaden 
holde krydsende i Østersøen mellem Ystad og Rygen. 
Niels Juel fik særlig Ordre til at forsøge paa at øde- 
lægge den svenske Flaade i Kalmarsund ved Brandere, 
men i øvrigt skulde han følge Tromps Ordre. Da der 
i en Rapport fra Brødrene Jens og Niels Juel. til 

Kongen var forekommen følgende Udtalelse: »Hol- 
landske Residenten haver gjort os en Raisonnement, 
at: Dronning Christina havde til Herrenstaterne recom- 
menderet, at Øland intet maatte ruineres, fordi det 
var hendes Livgeding«, saa blev der udtrykkelig givet 
Niels Juel Ordre til, at Øland ikke maatte skaanegs, 
eg Brødrene Juel havde da ogsaa været fornuftige nok 
til, som det hedder i Slutningen af ovennævnte Rap- 
port ikke at svare et Ord dertil, men vi »lod det gaa 
ind ad det ene Øre og ud af.det andet«. 

Stemningen mod Hollænderne var altsaa i det hele 
ikke god. Brødrene Juel skrive saaledes til Kongen: 

»Til Hollænderne kommendes skal vi søge med 
alle mulige Maader dem at gaa under Øjnene, medens 
dersom det imod Formodning ikke skulde kunne hjælpe, 
saa søge med Eders Majst.'s Flaade at udrette efter 
Mulighed, hvad til Eders Majst.'s største Tjeneste kan 
eragtes. Bliver Generaladmiral Tromp fra Flaaden, 
vil vi endnu formode noget til Eders Majst.'s Tjeneste 
skal kunne forrettes, men hvis han kommer, saa kan 
vi ret lidet Haab have, thi vi nok forudser, at han 
tilligemed Hollænderne skal gøre alting difficil og 
tror vel, man finder en eller anden Maade at trainere; 
siden han haver faaet hans Ordre ved hartad enhver 
i København om des Contenu at raisonnere. « 

Endelig var da den danske og hollandske Flaade 
forenet. Brødrene Juel meldte til Kongen, at den hol- 
landske Flaade var ankommen den 22. Juli: >»Igaar 
vare de først om Bord, deres Admiral og Viceadmiral, 
hvor de bleve til Maaltid; vi gjorde dem al den Ære 
og gode Villie, vi kunde, de lod sig mærke at ville 
gøre godt, — — —.« 

Den forenede Flaade lettede nu, og Juel satte 
Kursen mod Kalmar for at udføre den ene Del af 
sin Konges Ordre. . Hans Broder fulgte bestandig med 

Flaaden, og de havde begge meddelt Kongen, at en 
Del af den svenske Flaade — 12 Orlogsskibe stærk — 
var flygtet ind i Kalmarsund under Admiral Wacht- 
meister. De havde beskrevet Indsejlingen til Kalmar 
for Kongen og paavist, hvilke Vanskeligheder, der 
var ved at komme ind til den svenske Flaade, idet 
man først skulde forbi Kastellet, hvorfra Indløbet kunde 
bestryges og dernæst forbi et andet Fort, der laa paa 
en Holm ved Navn Heimskeer. Herfra var der endda 
et meget krumt Sejlløb, inden man kunde komme ind 
til de svenske Skibe. Imidlertid blev der dog gjort 
et Forsøg paa at angribe Svenskerne der. Først be- 
kendtgjorde Niels Juel for Indbyggerne den Ordre, 
han havde faaet af Kongen og forestillede dem de 
Ulykker, der vilde komme over dem, hvis han blev 
nødt til at gøre Landgang. Da de imidlertid saavel 
her som paa Øland med Haan afviste hans Forslag at 
betale Brandskat, maatte Ordren udføres. Dette fandt 
dog først Sted, efter at Generaladmiral Tromp med 2 
Linieskibe og 1 Fregat var stødt til Flaaden. 

Greve Tromps Flag vajede fra Linieskibet »Prinds 
Georg«, medens Niels Juel var om Bord i sit gamle 
Admiralskib »Christianus Quintus«. Den samlede Flaade 
i Østersøen var nu paa 26 Linieskibe og en Snes 
mindre Skibe, og den 3. August overtog Tromp Kom- 
mandoen over hele Flaaden. Der blev strax landsat 
Folk saavel paa Øland som paa Smålands Kyst. Flere 
Herregaarde og Landsbyer bleve ødelagte, Byen 
Moønsterås og Forstaden til selve Kalmar bleve plyn- 
drede,. og de Danske tilintetgjorde en Del Tømmer, 
Tjære, og andre Skibsinaterialier. Under Angrebet 
paa Kalmars Forstad vendte først de landsatte Tropper 
tilbage med uforrettet Sag; men da Niels Juel saa 
dette, satte han sig personlig i Spidsen for sine Sø- 
folk og ledede Angrebet saa vel, at 150 Huse og 11 

Vejrmøller ifølge hans Rapport gik op i lyse Luer. 
Tromp var ogsaa personlig til Stede og havde natur- 
ligvis Overkommandoen, ligesom Jens Juel, hvem Tromp 
havde gjort alt for at faa hjemsendt, ligeledes var til 
Stede under Angrebet. 

Under stor, personlig Fare undersøgte derpaa 
Brødrene Juel Farvandene ind til den svenske Flaade. 
Baron Juel var særlig godt kendt her, da han tid- 
ligere havde opholdt sig i Kalmar, og til Trods for 
en stærk Kanonild fra Fjenden lykkedes det dog at 
afmærke Indløbet, hvor man fandt en Del Skibe ned- 
sænkede. Da det vilde være forbunden med stor Fare 
at bringe de store, danske Orlogsskibe gennem dette 
Farvand, og de Svenske desuden vare godt forsynede 
med Landbatterier, besluttede Tromp, efter selv at 
have foretaget et Rekognosceringstogt, foreløbig at op- 
give Forsøget, og man vendte sig da mod Øland, hvor 
Tromp og begge Juelerne med 2500 Matroser gjorde 
Landgang den 8. August. Efter en voldsom Kamp, 
hvorunder Admiral Span skal have mistet et Øje, blev 
en lige over for Kalmar liggende, stærk Skanse erobret 
af de Danske og sløjfet. Ved denne Lejlighed for- 
tæller man, at en Del af Skansens Besætning skal 
have skjult sig i underjordiske Hvælvinger for at bryde 
frem, naar den fra Kalmar ventede Undsætning kom; 
de bleve imidlertid opdagede og nedsablede, og da 
endelig Undsætningen ankom fra Kalmar, blev denne 
med stort Tab slaaet tilbage og forfulgt af Fartøjer 
fra Flaaden, ved hvilken Lejlighed baade Niels Juel 
og hans Broder personlig udsatte sig for stor Fare. 
Ifølge paalidelige Beretninger kom de endog tilbage til 
deres Skibe overstænkede med Blod. i 

Da Hæren bestandig intet kunde udrette i Skaane, 
bestemte Kong Christian den Femte sig til kun at 
holde Christiansstad og Landskrona besatte og at be- 

nytte sig af det Overherredømme i Østersøen, som 
Niels Juel havde forskaffet ham, til at overføre en Del 
Tropper af Hæren til Brandenburg for at hjælpe sin 
allierede, Kurfyrsten, i Krigen mod de Svenske i 
Tyskland. Greve Tromp forlod derfor Flaaden den 26. 
August under Øland med 6 danske Linieskibe samt 
hele den hollandske Eskadre og nogle danske Smaa- 
skibe og gik til København, hvorfra Kongen og Prins 
Jørgen med en Del indskibede Tropper afsejlede den 
6. September til Rygen. Her gjorde Tromp Landgang, 
men det lykkedes ham ikke at erobre Øen, og Kongen 
og Prins Jørgen vendte da tilbage midt i Oktober med 
Linieskibet »Fredericus Tertius« som kommanderedes 
af Viceadmiral Zver Hoppe. Paa denne, Rejse var 
Linieskibet med Kongen om Bord i Fare for at for- 
lise. I stormfuldt Vejr, og efter at Skibet var drevet 
ned mod de bornholmske Klipper for sine Ankre, som 
ikke vilde holde, udkastede man som sidste Rednings- 
middel et lille Varpanker. Dette Anker greb saa fast 
1 Grunden, at det stoppede Linieskibet fra at drive 
længere og altsaa frelste det fra at strande. Dette 
Anker blev senere forgyldt og opbevaredes først paa 
Kunstkamret og dernæst paa Rosenborg Slot, hvor 
det endnu findes med følgende Indskrift af Kingo: 


>CGud holdt paa mig, og jeg holdt Christian den Femte, 
Da en fortvivlet Storm i Østersø ham klemte. 

To Rigers Liv og Død paa to Jernhager laa, 

Jeg derfor evigt her skal til et Minde staa.« 


Da Generaladmiral Tromp altsaa ikke kunde ind- 
tage Rygen, forlod han med sin Eskadre dette Sted 
og udførte ikke mere i dette Aar. 

Niels Juel havde imidlertid Kommandoen ved de 
smålandske Kyster, og han benyttede Tiden godt. 
Hist og her gjordes Landgang, hvorved Fjenden til- 

føjedes stor Skade, ja han opbrændte endog Pakhusene, 
der vare byggede tæt op til Kalmar, og hvor der var 
samlet Skibsmaterialier til den Flaade, der var under 
Udrustning i Stockholm. Han gjorde flere Priser og 
tog 2000 Stykker Kvæg til Bytte. Endelig henvendte 
han sin Opmærksomhed paa Staden Vestervik Nord 
for Kalmar, som den Gang var en meget betyde- 
lig By. S ” 
Her havde Fjenden et Orlogsværft, hvor der selv- 
følgelig vare mange Skibsmaterialier samlede. Juel be 
ordrede Viceadmiral Peder Morsing til at overtage 
Kommandoen over 6 Fregatter og nogle Smaafartøjer 
for at erobre Byen. Angrebet blev da udført af 
Skibene, og under en voldsom Kanonild navnlig fra 
Fregatterne »Hummeren« og >Spraglede Falk«, der 
under Kommando af den tapre Kaptajn Andreas Dreyer 
lagde sig ind i Indløbet til Vestervik, blev et Land- 
gangskorps paa 1000 Matroser .og Soldater, anført af 
Schoutbynacht Floris Carstensen og Oberst Møller, 
landsat fra Skibene. Disse Folk erobrede først to 
Skanser, som forsvarede Byen, og derefter gik hele 
Eskadren ind i Havnen. Efter en voldsom Kanonild 
fra Skibene og en heftig Modstand fra Byens Side, 
blev denne stormet og erobret. Byen og Slottet bleve 
brændte, og det derværende Orlogsværft tillige med to 
store, nye Krigsskibe ødelagte. Kirken blev skaanet, 
men en Mængde Bytte og navnlig en Del Kanoner 
blev taget om Bord, alt det øvrige opbrændtes. 
Derefter sejlede Niels Juel til Gulland, over hvilken 
Ø han jo selv var Guvernør eller Landshøvding, og 
han havde den Glæde at finde Indbyggerne tilfredse 
med det danske Herredømme. Herfra udsendte han 
mindre Expeditioner mod de svenske Kyster, ja han 
foruroligede endogsaa selve Stockholm. Først i Ok- 
tober forlod han de fjendtlige Kyster, efter at have 

afløst Besætningen paa Gulland med friske Folk og 
sejlede derefter med sin samlede Styrke til København. 

I Slutningen af Oktober Maaned sejlede den hol- 
landske Flaade hjem, og deres Deltagelse i Krigsførelsen 
var dermed afsluttet. De hollandske Admiraler modtog 
store Gunstbevisninger af Kongen; Admiral Bastianz 
blev optagen i den danske Adelsstand og blev Ridder 
af Dannebroge, de øvrige fik Kongens Brystbillede be- 
sat med Diamanter, og Skibscheferne fik andre Naades- 
.bevisninger; ja endogsaa de menige bleve belønnede 
med en stor Sum Penge, der blev fordelt imellem dem, 
og alt det til Trods for, at den hollandske Hjælpe- 
flaade intet havde udrettet af Betydning. Den danske 
Flaade blev derefter oplagt i København, og kun to 
smaa Eskadrer under Viceadmiral Christian Bjelke og 
Peder Morsings Kommando bleve i Søen, saa længe Far- 
vandet var aabent. 

I Løbet af Vinteren blev der arbejdet stærkt paa 
Holmen. Man maatte nemlig antage, at Svenskerne 
næste Åar vilde komme i Søen med en betydelig 
Flaade, og her i Danmark kunde vi næppe vente mere 
Hjælp tra Holland, fordi Generalstaterne ivrigt søgte 
Fred med Frankrig. Der blev imidlertid sat fuld Kraft 
paa herhjemme, i Admiralitetet arbejdede den gamle 
Rigsadmiral Henrik Bjelke og under ham Greve Tromp 
og Niels Juel foruden Admiralerne Rodsten. Paa Holmen 
varetog Henrik Span Forretningerne, og efter den of- 
ficielle Liste bestod Flaaden ved Foraarstid 1678 af 
84 Skibe med 2388 Kanoner. Til Skibenes Bemanding 
udfordredes 12,000 Mand, og der var derfor nok at 
gøre for de Officerer, der bleve udsendte som Udskriv- 
ningschefer til Rigets forskellige Dele. 

Niels Juel havde saaledes meget at gøre og fik 
endnu mere ved, at han i April 1678 blev udnævnt 
til virkelig Geheimeraad; thi nu fik han Sæde og 

Stemme i Geheimestatsraadet og udøvede her en stor 
Indflydelse paa at faa Flaaden udrustet saa godt som 
muligt. Allerede i Februar Maaned blev der udsendt 
smaa Eskadrer, og efterhaanden som de øvrige Skibe 
bleve udrustede, bleve de samlede paa Køgebugt. Her 
bleve Skibene organiserede og Mandskaberne ind- 
exercerede, medens Krydsere rundt om i Farvandene 
afløste hverandre bl: a. for at. blokere Gøteborg og holde 
Øje med den indespærrede, svenske Flaade. 
Generaladmiral Tromp skulde naturligvis nu have 
haft Kommandoen over hele Flaaden; men han havde 
1 Mellemtiden stillet saa store Fordringer, at Kongen 
ikke vilde gaa ind derpaa. Da det desuden stod klart, 
at Holland dette Aar ikke vilde sende hverken Skibe 
eller Subsidier, saa havde man strengt taget ikke mere 
Brug for Tromp; det var jo bevist, at der fandtes 
danske Admiraler, som kunde tage Overkommandoen 
over deres egen Flaade. Tromps Optræden var des- 
uden efterhaanden bleven saa anmassende, at man 
ikke kunde finde sig deri, og da han ikke vilde slaa 
af paa sine Fordringer — han vilde saaledes ikke 
holde Krigsraad med de andre Admiraler — gav 
Kongen Ordre til, at hans Admiralflag, der allerede 
var hejst om Bord i »Norske Løve«, skulde nedhales. 
Greve Tromp var altsaa ikke mere dansk General- 
admiral. Den 25. April mødte han for sidste Gang i 
Admiralitet, hans Ansøgning om Afsked blev modtagen 
af Kongen, men for øvrigt skiltes man ad i al Ven- 
skab og Høflighed. Hen paa Sommeren forlod Tromp 
København og rejste til sin Velynder Kurfyrsten af 
Brandenburg, hvor han forblev hele Aaret. I December 
rejste han videre til Holland, efter at have modtaget 
store Naadesbevisninger af Kurfyrsten, ligesom hans 
Følge fik store Gaver. Da han nogle Maaneder senere 
drog ind i Amsterdam, skal hans Følge have bestaaet 

af 36 Personer, 6 Karosser og 10 Rustvogne med 
Bagagen. 

Niels Juel havde nu atter faaet den Post, der 
ganske naturligt tilkom ham som FZaadens virkelige 
Øverstkommanderende. Han hejste sit Flag den 29. 
Maj paa Linieskibet »Christianus Quintus«, og Kom- 
mandoen var nu atter i de rette Hænder. Kongen 
og Dronningen vare et Par Dage senere om Bord i 
Flaaden paa Køgebugt, og denne, som bestod af 31 
Linieskibe, 9 Fregatter, 3 Brandere samt 10 Jagter og 
Proviantfartøjer, lettede da kort efter og gik til Søs. 
Flaaden var i alt armeret med 2006 Kanoner og havde 
en Besætning af 10614 Mand. | 





Medaille præget til Ære for Niels Juel. 


Det var en stolt Flaade, over hvilken Niels Juels 
Admiralflag vajede, men den Opgave, den havde at 
løse, var ogsaa betydelig. Først og fremmest skulde 
al Tilførsel til Skaane forhindres, de fjendtlige Kyster 
skulde foruroliges og brandskattes, og endelig skulde 
de brandenburgske Foretagender i Pommern og paa 
Rygen støttes. Hans Broder, Jens Juel, fulgte ogsaa 
dette Aar med Flaaden. 

Først blev Ystad indtaget. Her havde Fjenden 
samlet en Del Provint til den svenske Hær, hvorfor 

nogle hundrede Soldater bleve landsatte fra Flaaden. 
Ved denne Lejlighed vistø Niels Juel, som sædvanlig, 
at han forstod at vedligeholde en god Mandstugt. 
Han tillod aldrig sine Folk at begaa nogen Uretfærdig- 
hed, selv mod Fjenden, og han havde udtrykkelig for- 
budt at tilføje de fredelige Indbyggere nogen Over 
last. Alligevel gjorde dog nogle af Landgangskorpset 
sig skyldige i Plyndring; men da Niels Juel erfarede 
dette, bleve de skyldige strengt straffede, og alt, hvad 
de havde taget, blev tilbagegivet. 

Nu gjaldt det om at faa fat i de svenske Skibe, 
der bestandig under Admiral Wachtmeister laa inde 
i Kalmar Havn. Nogle af Skibene vare nemlig løbne 
ud; men saa snart de danske Krydsere kom i Sigte, 
flygtede de strax tilbage til Kalmar, hvor de laa sik- 
kert bag det stærkt befæstede Indløb. Samtidig her- 
med tænkte Niels Juel stærkt paa at gøre Landgang 
paa Rygen, hvilket jo totalt var mislykket for Admiral 
Tromp det foregaaende Aar. Den 22. Juni skriver 
han saaledes til Kongen, omtrent som følger: 

»Fjenden ligger i Kalmarsund, i alt 30 Sejl, der- 
iblandt 19 gode Skibe, Resten smaat Fartøj. Flaaden 
bestaar af to Eskadrer, lumpent Folk, mangler Pro- 
viant, de berette sig end vente 4 Skibe. Vi blive 
daglig confirmerede i vor Mening, at omendskønt de 
prale meget om at ville komme ud, saa er det deres 
Tanker, at der vil de ligge og give "os Jalousi, at hele 
Aaret skal vi intet kunne forrette, men det tror vi, 
at skal Planen med Rygen gaa for sig, saa holder vi 
os rede til at forrette den uden nogen Hensende paa 
dem. Kommer de imidlertid, saa slaas vi sammen, 
gør de ikke, saa forretter vi Planen. Vil Eders Majst. 
vi skal føre .Proviantskibene til Aahus saa præsen- 
terer vi os omtrent for dem, og detacherer et Par. 
smaa Fregatter til at convoyere Proviantskibene til. 

Aahus, kommer han ud, saa slaas vi med ham, hvis 
ikke, saa fuldfører vi vor Plan. Vil og Eders Majst., 
vi skal gaa ind i Kalmar Sund, saa kan det og ske, 
men deri har han den Fordel, han har begge Landene, 
og deraf vore Skibe, som blev beskadiget, havde 
besværlig Retræte, til med er der inde adskilligt 
blinde ek og da behøvede vi flere Brandere. Var 

Niels Juels Operationsfarvande. 


og saa nær, at Eders Majst. havde Folk nok til at 
gaa til Stockholm med, gjorde vi os, næst Guds Hjælp, 
ingen Betænkning at føre dem did; thi enten skulde 
han lide det eller følge os, fulgte han os, som er 
apparent, mener vi altid efter Vejr og Vinds Be- 
skaffenhed at kunne salvere Folket enten til Bornholm 
eller Gulland, mens vi slaas, og næst Guds Bistand 
er han os ikke bestand. Det kan vi Eders Majestæt 

forsikre, at aldrig havde Eders Majestæts Forfædre 
bedre Flaade, naar den er samlet, aldrig var der bedre 
Helbred og aldrig bedre Samdrægtighed, og hidindtil 
er ikke udkommanderet en Krydser uden Admiralernes 
Videnskab — — —.« 

Denne Rapport viser jo tydeligt, at der herskede 
god Aand og Samdrægtighed paa Flaaden, men den 
viser ogsaa, at Niels Juel havde opfattet sin Ordre 
med Alvor og med sin sædvanlige Iver vilde gøre alt, 
hvad der stod i hans Magt for at udføre Planen mod 
Rygen, hvorved altsaa maa forstaas, at den danske 
Flaade skulde gøre Landgang og angribe Rygen fra 
Søen, medens Kurfyrsten af Brandenburg satte over 
det Stræde, som skiller Øen frå Fastlandet og angreb 
Øen fra Landsiden. Imidlertid maatte Niels Juel dog 
først foretage nogle Landgange paa de svenske Kyster, 
dette skete i Juli Maaned, og under disse udmærkede 
Kaptajn Andreas Dreyer sig ved at erobre nogle Far- 
tøjer. En Del af Staden Car/shamn blev opbrændt 
under en af disse Landgange; men skønt Niels Juel 
i August Maaned holdt helt ind i Kalmarsund for 
at binde an med den svenske Flaade, kunde han dog 
ikke komme Skibene nær nok. Det var nu saa be- 
skikket, at han først næste Åar skulde faa Ram paa 
dem derinde, og imidlertid foretog han da den befalede . 
Expedition til Rygen. 


A. Gintelberg: Niels Juel. 10 





XVI. 


Rygens Erobring, 


Vi maa først kaste et Blik paa Skaane og se, 
hvorledes Hærens Tilstand der var. Her havde de 
Danske af faste Punkter endnu Helsingborg, Lands- 
krona og Christiansstad inde. Helsingborg var atter 
kommen i de Danskes Magt ved, at Byens Komman- 
dant ved en falsk Ordre fra Karl den Ellevte havde 
ladet sig lokke til at overgive Fæstningen; men Sven- 
skerne fik Oprejsning, idet det stærke Christiansstad i 
August 1678 maatte overgive sig. I10 Maaneder havde 
Byens tapre Kommandant von Osten holdt Stand mod 
den svenske Belejring; men endelig maatte han sende 
Bud til Christian den Femte, at hvis han ikke fik 
Hjælp inden 8 Dage, maatte han overgive sig. Til Trods 
for dette Budskab varede det over 1 Maaned, inden 
Kong Christian satte sig i Bevægelse med Hæren, 
13000 Mand stærk, og han kom ikke længere end til 
en Mil fra Christiansstad, skønt Osten ved at skyde 
Nødskud og ved dristige Svømmere, som sneg sig forbi 

den svenske Lejr, gav ham Underretning om, at Hæren 
maatte skynde sig. Ahrensdorf, der kommanderede 
Hæren, fraraadede et Slag, og Kongen fulgte hans 
Raad. Osten blev da ogsaa nødt til at overgive Byen 
den 4. August, efter at Besætningen var svunden ind 
fra 2600 til 1100 Mand, og efter at alt, hvad der kunde 
fortæres, var sluppet op, baade Heste, Hunde og Katte, 
samtidig med at Sygdom havde hærget Besætningen 
frygteligt. Den lille, tapre Rest af Soldater fik Lov 
til frit at drage bort, og to Dage senere brød den danske 
Hær op, skjulende sit vanærende Tilbagetog i Nattens 
Mulm og Mørke. Lidet hjalp det, at Ahrensdorf blev 
dømt til at miste Ære, Liv og Gods — han blev na- 
turligvis et Par Aar efter tagen til. Naade igen, og 
Ulykken var jo desuden sket. 

Efter at Christiansstad var falden, og Nordmæn- 
denes Indfald i Sverige drevet tilbage, var det endelig 
muligt for Niels Juel at faa overladt nogle Folk af 
Hæren til Hjælp ved Landgangsexpeditionen paa Rygen. 
Baron Jens Juel sejlede derfor til København, hvor 
han hentede 4 norske Regimenter under Generalmajor 
Løvenhjelm. Den 2. September ankom disse til Flaaden, 
og da Niels Juel ikke hørte til dem, der opsatte sine 
Planer længe, traf han hurtigt Aftale med Kurfyrsten 
af Brandenburg om at foretage det længe omtalte An- 
greb paa Øen. 

Aaret havde været meget stormfuldt. Under et 
Uvejr var saaledes, medens Niels Juel laa under Rygen, 
et Linieskibs Master gaaede over Bord, og et andet 
havde mistet Fokkemasten og Bugsprydet, saa at de 
maatte sendes hjem for at reparere. Her døde ogsaa 
en af de Skibschefer, som havde deltaget i flere af 
Niels Juels Sejre, nemlig Viceadmiral Peder Morsing: 
Forholdene havde altsaa ikke været særlig heldige, 
men såa snart Landgangsexpeditionens Plan var fast- 

slaaet, blev denne udført med stort Held. Landgangen 
maatte naturligvis foregaa med Fartøjer, og til den 
Ende havde Kurfyrsten da ogsaa samlet en Del Skibe 
og Baade for at kunne sætte sine Tropper over det 
smalle Vand, som skiller Rygen fra Fastlandet. 

Niels Juel -havde imidlertid ankret sin Flaade op 
i Trompervig paa Nordostkysten af Rygen, og alle 
Flaadens Fartøjer bleve da ordnede i 3 Delinger under 
Anførsel, den første af Admiral M. Rodsten, den anden 
under hans egen, personlige Kommando og den tredie 
under Admiral J. Rodsten. Paa disse Fartøjer bleve 
Løvenhjelms Korps og Flaadens Soldater foruden alle 
de til Landgangen bestemte Matroser indskibede. Det 
nødvendige Artilleri og alt det øvrige Tilbehør, som 
skal til under en Landgang, som tomme Tønder, 
»spanske Ryttere« og alle Slags Skanseredskaber med- 
gaves Fartøjerne, og i Landgangen deltog tillige 250 
brandenburgske Ryttere. 

Den 12. September Kl. 6 om Morgenen nærmede 
Landgangsexpeditionen sig Strandbredden. Det var 
som sædvanligt uheldigt Vejr, frisk Paalandskuling og 
stærk Strøm langs Landet. Da Fartøjerne kom ind i 
Strømmen bleve de drevne Nord i hen imod en høj 
Klint og bort fra det Sted, man havde udset til Lan- 
dingsplads. Imidloartid opdagede Niels Juel hurtigt en 
lille Dal med nogle Huse inde i Landet, og for ikke 
at give Fjenden Tid til at samle sig, lod han alle Far- 
tøjerne sætte lige ind her og befalede Mandskabet at 
gaa i Land. I det Øjeblik, det første Fartøj var 
kommet ind paa lavt Vand, sprang Oberst 7rop, fulgt 
af 8 Mand, i Land og overmandede en svensk Post 
paa 50 Mand. Han fik hurtigt Hjælp af andre Sol- 
dater og snart var den største Del af Løvenhjelms to 
Regimenter i Land foruden Matroserne. Men nu kom 
Svenskerne til og angreb Løvenhjelm med 400 Dra- 

goner og 150 Mand Fodfolk, der medførte 12 Kanoner. 
Løvenhjelm forsvarede sig kækt, og da Resten af hans 
Tropper og de brandenburgske Ryttere vare komme 





Baron Jens Juel. 


i Land, blev Fjenden efter 3 Timers voldsom Kamp 
dreven tilbage. 
Umiddelbart herefter bleve de tomme Tønder fyldte 

med Jord, hvorved man dannede Forskansninger, og 
to fuldstændige Skanser anlagdes, hvori det medbragte 
Artilleri opplantedes, saa at man nu var klar til at 
modtage et alvorligt Angreb af Fjefiden. Imidlertid 
kom mange af Indbyggerne til og bad Niels Juel om 
Skaansel. for Plyndring, hvilket ogsaa blev dem lovet, 
hvis de vilde holde sig i Ro. Endvidere deserterede 
en Del tyske Soldater, som vare blevne tvungne til 
Krigstjeneste af Svenskerne, og af disse lod Niels Juel 
oprette nogle Kompagnier under Løvenhjelms Kom- 
mando. 

Brødrene Juels Rapport om Landgangen paa Rygen 
lyder saaledes: 

Eders kongelige Majestæt ! 

Ved dette Brev give vi Deres kongl. Majestæt den 
allerunderdanigste Efterretning, at jeg, Jens Juel, kom 
igaar her til Flaaden fra Hans churfyrstelige Højhed i 
Brandenborg. Da vi saa, at D. K. M.s Flaade nær- 
mede sig til Rygen, holdt vi strax Krigsraad og be- 
sluttede Dagen derpaa ved Dagbrækningen at ville 
gøre Landgang i Bugten mellem Jasmund og Wittau, 
men da Vinden om Natten vendte sig til Sydvest, var 
det ej muligt at følge vores første Udkast. Vi for- 
andrede derfor vort Forsæt og angreb Wittau, for der 
at sætte vore Tropper i Land, som og lykkeligen gik 
an i følgende Orden. Der forsikrede vi os en liden 
Dal, hvor der var 2 eller 3 Huse, og der fandt vi en 
Løjtnant med 30 Heste og 3 halve Kompagnier Fod- 
folk; Rytterne toge Flugten efter nogen Modstand, og 
vi gjorde 3 Fodgængere tilligemed nogle Bønder til 
Krigsfanger. Ved at gaa i Land, maatte vore Folk 
gaa i Vand til midt paa Livet; Officererne og de Ge- 
mene have alle holdt sig vel. Førend de sidste vare 
satte i Land, bleve de af Fjenden angrebne med 6 
Eskadroner og 150 Fodfolk under Anførsel af Oberst 

Lieve, som to Gange blev afslaaet. Da han saa, at 
vort Fodfolk nærmede sig, at det havde gjort nogle 
Fanger, og at det blev forsvaret af 2 Kanoner, som 
vare satte i Land tillige med nogle spanske Ryttere, 
drog han sig tilbage med sit Artilleri, og strax be- 
mægtigede vore Folk sig Pladsen. Vi have givet dem 
tomme Tønder at fylde med Sand, da fornemmelig 
Jorden her ej er god. De blev strax forskandsede med 
mange spanske Ryttere og Kanoner samt forstærkede 
med det brandenborgske Rytteri, som endnu ej var 
sat i Land, men saa snart det var kommet paa Landet, 
forfulgte vi Fjenden, som strax tog Flugten og mistede 
2 Mand, der bleve gjorte til Fanger. Mange af vore 
Dragoner have faaet Heste. Vi have selv været paa 
Øen, begge Admiralerne Rodsten, begge Viceadmiralerne 
og Schoutbynachterne have holdt sig vel. Ved Land- 
gangen viste Generalmajor Løvenhjelm en udmærket 
Hurtighed; ligesaa gjorde Oberst Trop og alle andre 
Officerer, saa at vi ej kan sige andet om nogen. Vi 
have omtrent 60 Døde og Saarede. — — — 

Det var en Fornøjelse at se, hvorledes Deres kgl. 
Majst. Fodfolk forsvarede sig mod det fjendtlige Rytteri 
og betjente sig af Tønder, som vare fyldte med Sand, 
for at avancere frem. Det lader som det nok kan for- 
svare sig i denne Post. Nu skikke vi dem 500 Matroser 
til Hjælp, at de desto hastigere kan forskandse sig. 
Hvad mig angaar, vil jeg strax rejse hen til Hans 
churfyrstelige Højhed; efter den Aftale, vi have gjort, 
skulle hans Tropper i Dag sættes i Land; og som vi 
have hørt en stor Allarm med Kanonskud, tro vi, at 
de alt have gjort Landgang. « 

To Dage senere skrev Admiral Niels Juel følgende 
Brev til Kongen: | 

»Herved lader jeg Deres kgl. Majst. allerunder- 
danigst vide, at jeg i Nat fik Brev fra min Broder, at 

Churfyrsten af Brandenborg har gjort Landgang paa 
Rygen mellem 11 og 12 om Middagen uden at have 
mistet mange Folk. Man ved ej endnu for vist, hvor 
Kånigsmark, som er Statholder paa Øen, befinder sig, 
men jeg haaber snart at faa det at vide. Min Broder 
bliver endnu nogle Dage hos Hans churfyrstelige Højhed. 
Midlertid ville vi gøre vort bedste og forsøge at erobre 
Jasmund, hvilket med Herrens Hjælp vel skal gaa for 
sig — — —«. 

Den brandenburgske Expedition havde imidlertid 

ikke skyndt sig saa meget. Kurfyrstens Tropper skulde 
jo have foretaget Angreb paa Øen Syd fra, og den sam- 
lede Flotille havde ogsaa sat sig i Bevægelse paa samme 
Tid som den danske. Men hele Dagen gik hen, uden 
at der blev gjort Landgang, og først da Baron Jens 
Juel var ilet til Kurfyrsten, lykkedes det ham at paa- 
skynde Angrebet, saa at Brandenburgerne kom i Land, 
dog ikke før næste Middag. Da Grev Kånigsmark, 
der havde Kommandoen paa Rygen, nu blev truet fra 
begge Sider, forlod han Øen og trak sig tilbage til 
Stralsund. 
.… De Danske tog nu Øen i Besiddelse, Baron Jens 
Juel blev udnævnt til Guvernør og Løvenhjelm til 
Kommandant. Da denne Erobring jo var af stor Vig- 
tighed, blev der strax anordnet kirkelige Takkefester, 
og Skuepenge bleve slaaede. Paa vor Side faldt 57 
Mand og 53 bleve saarede. 

Greve Tromp var med ved Rygens Erobring. Han 
var i Kurfyrstens Følge og hjalp denne under Land- 
gangsexpeditionen. Heraf have Hollænderne taget An- 
ledning til at tilskrive Tromp Æren for Rygens Erob- 
ring. Vi have nu set, at denne tilkommer i første 
Linie Niels Juel som den Øverstkommanderende, og 
Begivenheden er da ogsaa omtalt paa hans Gravminde 
med følgende Ord: 

»Den sejrrige Juel endnu med Flaaden sejled', 

Og til flux mer Triumf han for Monarken bejled'; 

Den fjendtlig Flaade han dog ej i Sigte faar, 

Den var fast reddeløs og bødte sine Saar. 

Til Rygen imidlertid paa Ordre ved Guds Øje, 

Som saa hans Sinds Kompas og redelige Møje, 

Han vender Kaasen hen, hvor under Ild og Damp 
Blev Landgang gjort med en saa brav og blodig Kamp. 
De Danske ved Guds Haand og Juels dødfulde Torden 
Behjertede gik løs, slog Fjenden til Uorden 

Og Flugt, saa Rygen da tilhænde Kongen gik, 

Og Juel sin Palme der med Held og Ære fik.« 


Efter at Rygen nu var erobret, forlod Niels Juel 
sidst i September de pommerske Kyster, idet han dog 
detacherede en Del af sine mindre Skibe for at hjælpe 
Kurfyrsten med Belejringen af Stralsund. Denne By 
maatte kapitulere den 15. Oktober, Besætningen fik vel 
fri Overfart til Sverige; men under denne indtraf et 
frygteligt Uheld, idet den største Del forliste paa Born- 
holm, hvorved 2000 Mand druknede, og de medførte 
86 Feltkanoner og 2 Morterer gik tabte. Herefter var 
Greifswalde det eneste Sted i Pommern, som de 
Svenske endnu havde i Besiddelse; men ogsaa denne 
Stad maatte i Slutningen af Oktober overgive sig, og 
dermed vare de svensk-tyske Provinser fuldstændig 
. erobrede. Sverige havde anvendt 40,000 Mand til at 
forsvare disse Lande; men af dem kom kun nogle faa 
Tusinde tilbage til Fædrelandet. 

I Oktober Maaned gik Niels Juel til København. 
Største Parten af Flaaden blev da oplagt for Vinteren, 
og kun nogle enkelte, smaa Eskadrer holdt, som sæd- 
vanlig, Søen saa længe som muligt. 


SØ 





XVII. 


Flaadens Foretagender 1 1679, 
Kampene 1 Kalmarsund, 


I Løbet af Aaret 1678 vare Fredsunderhandlingerne, 
som i flere Aar vare førte i Nijmwegen, blevne fort- 
satte. Hollænderne og Spanierne havde allerede sluttet 
Fred, den tyske Kejser fulgte efter i Begyndelsen af 
1679, og til sidst kom Hertugerne af Braunschweig og 
den nye Biskop af Miinster. Danmark og Branden- 
burg stod saaledes alene over for Sverige og dettes 
mægtige allierede, Frankrig, og Ludvig den Fjortende 
gentog endog sit Løfte til Sverige om ikke at ville 
slutte Fred med Christian den Femte og Kurfyrsten, 
uden at disse vilde give alle de erobrede Lande tilbage. 
Da Fordringerne vare i høj Grad ubillige, vilde ingen af 
Monarkerne gaa ind derpaa, og den danske Konge be- 
søgte derpaa Kurfyrsten under dennes Sygdom i Dob- 
beran, ved hvilken Lejlighed Forbundet mellem de to 
Lande blev yderligere befæstet. 

Der blev naturligvis strax drevet paa Flaadens 
Udrustning, der i Begyndelsen af 1679 bestod af 107 
Krigsskibe, armerede med 3428 Kanoner. Det var 
imidlertid ikke let at udruste en saa betydelig Sømagt 
med de ringe Pengemidler, der vare stillede til Raa- 
dighed; men ved Niels Juels Dygtighed og forstandige 
Økonomi lykkedes det dog allerede i April at samle 
ikke mindre end 32 Linieskibe og Fregatter foruden 
26 mindre Krigsskibe i Øresundet. Kongen anerkendte 
ogsaa ved denne Lejlighed Niels Juels Dygtighed og 
udnævnte ham den 11. Marts 1679 til Elefantridder. 
Niels Juels Flag vajede i Aar som tidligere fra »Chri- 
stianus Quintus« paa 84 Kanoner og med 567 Mands 
Besætning. 

Da det var at vente, at Frankrig vilde sende en 
Flaade herop for at befri de i Skærgaarden indespær- 
rede, svenske Skibe, gjaldt det om at holde saa stor en 
Styrke som muligt samlet i Øresund. Dog bleve sidst 
1 April to Linieskibe, nemlig »Delmenhorst« paa 50 og 
»Flyvende Hjort« paa 44 Kanoner under Kommando 
af Kaptajn Niels Barfod afsendte til Bornholm for 
der at afhente 500 svenske Krigsfanger, som havde 
opholdt sig paa Øen siden forrige Aar, da de vare 
blevne indbjærgede efter den Ulykke, som ramte Trans- 
porten af Soldater fra Pommern til Sverige. Kaptajn 
Barfod udførte ogsaa sin Sendelse; men da han skulde 
afgaa fra Bornholm med Krigsfangerne om Bord, blev 
han angreben af en svensk Eskadre paa 5 Linieskibe 
under Major Arnkarstjerna. Han og Kaptajn Knudsen, 
der førte »Flyvende Hjort«, holdt dog tappert Stand, 
og trak sig derefter, da Natten faldt paa, dækkede af 
Mørket op i Sundet, hvorefter de naaede ind til Kø- 
benhavn med alle Fangerne. 

Imidlertid sluttede vor sidste allierede, Kurfyrsten 
af Brandenburg Fred med Frankrig og Sverige i Nijm- 

wegen den 19. Juni. Danmark havde kunnet faa Fred 
ved samme Lejlighed; men da Christian den Femte 
ikke vilde gaa ind paa Betingelserne, som Frankrig 
opstillede, strandede Underhandlingerne. Til Lands havde 
vi jo kun Landskrona og Helsingborg tilbage; men 
Kongen lod nye Soldater hverve og samle i Holsten. 
Til Søs haabede vi jo bestandig at kunne have Over- 
magten, og da man gennem de fortsatte Fredsunder- 
handlinger fik Vished for, at Frankrig ikke vilde sende 
nogen Flaade herop, afsejlede Niels Juel til Østersøen, 
hvor han ankrede den 20. Juni mellem Rønne og 
Hasle paa Bornholm, og her forenede han sig med de 
Eskadrer, der havde været udsendte i forskellige Øjemed. 
Den danske Flaade bestod da af 35 Linieskibe og Fre- 
gatter, armerede med 1836 Kanoner, foruden en Del 
Smaaskibe. 

Det gjaldt nu om at lokke den svenske Flaade ud 
fra sit Skjul i Kalmarsund, men dette var ikke saa 
let. Juel stod derfor over mod den pommerske Kyst 
med Størstedelen af sin Flaade og sendte kun 7 af sine 
letteste Linieskibe og Fregatter, foruden et . mindre 
Fartøj, ind mod Kalmar, hvor de tillige skulde rekogno- 
sere. Da Generaladmiral-Løjtnant Wachtmeister saa 
denne ringe Styrke, stod han ud med den svenske 
Flaade, henimod 30 Skibe stærk, for at jage de Danske. 
Disse havde ogsaa Ordre til strax at flygte over mod 
den pommerske Kyst, og da Niels Juel den 24. Juni 
om Aftenen ved sine Forpostskibe fik at vide, at Wacht- 
meister var staaet til Søs, lettede han derfor med Flaaden. 
Næste Morgen Kl. 8 fik Flaaderne hinanden i Sigte; 
men Wachtmeister vendte strax om og styrede med 
alt, hvad trække kunde, Nordost efter mod Kalmar. 
Juel jagede, men kunde ikke indhente de fjendtlige Skibe. 

Næste Morgen den 26de ved Solopgang var Fjenden 
bestandig langt borte; men da gjorde Juel Signal til 


157 


hele sin Flaade, at ethvert Skib skulde gøre sit Bedste 
og jage Fjønden af al Magt uden Hensyn til den øv- 
rige Sejlorden. De bedst sejlende Skibe kom derved 
forrest, og det lykkedes Viceadmiral Span med det 
nybyggede Linieskib »Norske Løve« paa 86 Kanoner 
og 568 Mands Besætning, at komme saa nær det 
agterste, svenske Linieskib, der hed »Laæzen« med 54 
Kanoner og var kommanderet af Kaptajn Ribbing, en 
Officer, der to Gange før var bleven fangen i denne 
Krig, at han kunde aabne Ilden mod det. Kl. 10 om 
Formiddagen var Span med »Norske Løve« naaet helt 
op paa Siden af sin svenske Modstander; men nu 
vendte 4 svenske Linieskibe for at understøtte »Laxen« 
og angreb »Norske Løve«. De øvrige, danske Skibe 
vare for langt i Læ til at kunne hjælpe Span, og han 
maatte derfor udholde en voldsom Kamp alene, indtil 
de danske Linieskibe »Anna Sophia«, ført af Kaptajn 
Schinkel, og »Lindormen«, Kaptajn W/eugel, naaede 
op til ham. Saa forlod de svenske Linieskibe »Laxen« 
og flygtede efter deres øvrige Landsmænd, forfulgte af 
»Svenske Falk« og »Delmenhorst«, hvilke to danske 
Skibe nu vare komne op. Kampen var imidlertid 
haard om »Laxen«. En svensk Viceadmiral vendte 
nemlig pludselig med 6 Skibe for at hjælpe det be- 
trængte Skib og angreb de 5 danske, som nu vare 
langt til Luvart af deres Flaade. Efter at »Laxen« 
havde slaaet bravt fra sig, blev den dog nødt til at 
stryge, og nu vendte alle de svenske Skibe og stod 
Nord i efter deres flygtende Flaade. 

Jagten fortsattes hele Natten, Vinden havde efter- 
haanden trukket sig sydlig, men dels havde de Svenske 
betydeligt Forspring, dels sejlede deres Skibe lidt bedre 
end de danske, og de naaede da ogsaa den 27. om 
Morgenen Kalmarsunds sydlige Indløb. Her gjorde 
Wachtmeister Mine til at ville oppebie den danske 

Flaades Ankomst, han samlede sine Skibe i Slagorden; 
men da Niels Juel dristigt styrede løs paa «ham, søgte 
de Svenske Tilflugt inden for Skærene, førend der var 
løsnet noget Skud. Svenskerne slap altsaa med Tabet 
af et Skib. At de Danske ikke naaede op, saa at der 
blev en almindelig Kamp med den flygtende Fjende, 
laa som før omtalt noget i, at Svenskernes Skibe vare 
mere velsejlende end Størsteparten af den danske 
Flaade; men dernæst blev ogsaa Vinden hurtigere 
gunstig for Svenskerne end for de Danske, og da de 
tillige havde langt Forspring, slap de saaledes nogen- 
luude uskadte fra denne fuldstændige Flugt. 

Det ærgrede naturligvis Niels Juel, at Fjenden saa- 
ledes var sluppen fra ham og med sin sædvanlige Re- 
soluthed forsøgte han allerede Dagen efter, den 28de, 
med sine letteste Skibe og 4 Brandere at faa Tag i 
Fjenden inde i Kalmar. Ligesom Affæren skulde be- 
gynde, blev det imidlertid pludselig et voldsomt Uvejr, 
og han blev nødt til at opgive Angrebet. De følgende 
Dage gjordes atter Forsøg paa at komme ind til Fjenden, 
men Skibene kunde ikke komme ham nær nok. Én 
Gang, da de danske Skibe vare lidt længere borte, løb 
en svensk Schoutbynacht ud; men Niels Juel sendte 
ham Kaptajn Boomfeldt i Møde med >»Christianus 
Quartus«, og efter at det svenske Skib havde faaet sin 
Storstang skudt ned, holdt det atter ind i Kalmarsund. 

De svenske Skibe bleve altsaa bestandig liggende 
ved Kalmar. Herfra havde de, ligesom Ræven i sin 
Hule, to Udgange, den ene mod Nord og den anden 
mod Syd. Ved Hjælp af disse to Indløb var det altsaa 
let for de svenske Skibe at løbe ud og ind, men for 
yderligere at indespærre dem, besluttede nu Niels Juel 
at forsænke det søndre Løb saaledes, at Svenskerne 
ikke kunde benytte det. Men hvorledes skulde han 
gøre det? Han havde ikke Materialier til en saadan 

Spærring, og det vilde vare for længe at sende Bud 
til København. Niels Juel var imidlertid ikke raadvild. 
I hans Flaade fandtes det gamle Linieskib »Enighed«, 
som under den kække Kaptajn Andreas Dreyer havde 
bestaaet saa mangen en Dyst, dette blev nu udvalgt 
til at ende sine Dage i Kalmarsund. Dreyer fik derfor 
Ordre til at aftakle Skibet og bringe alt, som havde 
nogen Værdi, fra Borde, hvorefter han bugserede 
»Enighed« ved Hjælp af Fartøjer ind i det søndre 
Løb. Dette var naturligvis en meget farlig Expedition, 
men ogsaa her fandt Niels Juel paa Raad. Han lod 
først en Brander slæbe ind i det søndre Indløb, og 
derpaa fulgte Dreyer med »Enighed«, dækket af den. 
Strax aabnede Svenskerne en voldsom Kanonild fra 
Landbatterierne; men da de selvfølgelig vare mest bange 
for Branderen, rettede de hovedsagelig deres Kugler 
imod den, og den sank da ogsaa kort efter. Men imid- 
lertid havde Dreyer set sit Snit og sænket sit Skib 
saaledes, at det søndre Løb derved fuldstændig 
spærredes. 

Vi have ofte hørt Dreyer omtale som en uforfærdet 
Mand, og efter dette sidste Vovestykke fik han ogsaa 
sin Belønning, idet Niels Juel, der ansaa ham for en 
af sine dygtigste Officerer, anbefalede ham til Avance- 
ment; og Kongen gjorde ham da ogsaa til Schoutby- 
nacht (Kontreadmira)). 

Efter at nu det søndre Indløb var forsænket, vare 
de Svenske blevne grebne af en panisk Skræk og viste 
sig ikke i lang Tid uden for Kalmarsund. Naar man 
ser hen til de mange Nederlag, de havde lidt paa Søen, 
saa er det vist ingen Overdrivelse, at en Historie- 
skriver udtalte om de Danske i denne Krig: »De Sejer- 
vindinger, som Søfolket erhvervede, skaffede dem hele 
Europas Beundring. Sømændene selv havde faaet den 
Tanke, at de vare uovervindelige, hvilket ikke lidt 

hjalp til, at faa danske Skibe turde binde an med 
mange fjendtlige. Fjenden var til sidst saa bange, 
at han næsten flygtede strax, hver Gang han saa de 
danske Skibe, og de danske Sømænds Navn var ham 
til Forskrækkelse. « 

Niels Juel holdt imidlertid gaaende under Øland, 
derfra stod han over mod Gulland, hvor han forsynede 
Flaaden med Vand og friske Levnedsmidler. Han be- 
roligede ogsaa Indbyggerne, der vare blevne ængstede 
af nogle svenske Skibe, hvilke dog ikke havde udrettet 
noget mod den velforsvarede Ø. Efter at have sat alt 
i Orden forlod Niels Juel atter Gulland den 18. Juli 
og fik Dagen efter 6 svenske Orlogsskibe i Sigte, som 
med alt, hvad trække kunde, stod ind mod Kalmar. 
Niels Juel gjorde et Forsøg paa at lade sin Flaades 
bedstsejlende Skibe jage; men Fjenden havde for stort 
Forspring og slap uskadt ind til Kalmar. 

Tidlig om Morgenen den 20. Juli opdagedes mod 
Nord 5 svære Linieskibe, der styrede Syd efter mod 
Kalmar. Niels Juel lettede strax med Flaaden og op- 
dagede hurtigt, at det var fjendtlige Linieskibe; men 
disse holdt sig helt inde mellem Skærene, og her var 
Niels Juel ikke tilstrækkelig kendt til at turde lade 
"sin Flaade angribe. Han lod derfor Viceadmiral Span 
gaa over paa det letliggende Linieskib »Victoria« og 
angribe Fjenden med 11 af Flaadens letteste Skibe 
foruden 3 Brandere. To af disse Skibe ragede imid- 
lertid uklar af Skærene; men kom dog heldigvis efter 
Træfningen flot igen uden at have taget Skade. Kl. 11 
om Formiddagen indhentede Span med nogle af sine 
Skibe Fjenden, Svenskerne vare naturligvis godt kendte 
i Farvandet; men til Trods for, at deres Skibe vare større 
og kraftigere armerede, trak de sig dog bestandig til- 
bage. Ved Middagstid kom imidlertid et 78 Kanonskib 
»Nyckelen« paa Grund saa nær ved Kalmar, at to af 

Landbatterierne og de af de svenske Orlogsmænd, der 
laa nordligst i Havnen, kunde hjælpe det; tillige kom 
et af de andre jagede, svenske Skibe det til Hjælp. 
Span angreb de 2 Linieskibe med »Victoria«, »Chri- 
stianus Quartus«, »Neptunus« og »Den flyvende Hjort«, 
medens de 5 andre Skibe forfulgte de 3 svenske, 
som dog slap uskadte ind i Havnen paa Grund af 
deres bedre Kendskab til Farvandet. Span anbragte 
nu de 3 Brandere mod »Nyckelen«; men de brændte 
op uden Virkning efter dog at have sat Fjenden i 
saadan Skræk, at 200 Mand sprang over Bord, af 
hvilke de fleste druknede, Tre Timer holdt Span ud 
under en voldsom Kamp; men da var »Victoria« saa 
forskudt, at Span maatte flytte sit Flag til »Christianus 
Quartus«. Ogsaa »Nyckelen« var ilde tilredt og sprang 
kort efter i Luften; dens Sekundant kom ogsaa i 
Brand, men blev dog slæbt ind til Kalmar af tililende 
Fartøjer i halv opbrændt Tilstand, og uden at de 
Danske kunde forhindre det. Det er værd at lægge 
Mærke til, at under denne Kamp havde »Nyckelen« 
3 Gange faaet Undsætning af Folk fra Kalmar, saa- 
ledes at Skibet i alt var blevet forsvaret af 800 Mand. 
Af disse vare 200 dræbte og 100 saarede, inden det 
sprang i Luften, og herved omkom de øvrige. Kun 
Chefen, Schoutbynacht F. Louw, 2 Løjtnanter og 40 
Mand bleve reddede af de Danske, nogle af dem i 
meget forbrændt Tilstand. 

Under denne Affære mistede de Danske i alt 30 
døde og 84 saarede, iblandt de første var Chefen for 
»Engelen«, Kaptajn von Embden, iblandt de sidste 
Chefen for »Christianus Quartus«, Kaptajn Boomfeldt. 
En Mængde af Matroserne havde udvist stor Dygtighed 
og Mod under denne Kamp, og Niels Juel skriver da 
ogsaa, efter at have fremhævet nogle enkelte særlig 
modige af Skibscheferne, at »alle de andre af vores 

A. Giintelberg: Niels Juel. 11 | 

Kaptajner haver sig vel signaleret, ja af Gemene, der 
sig saadan haver komporteret, at vi dennem med 
Officerscharge haver honoreret paa E. kgl. Majst.s aller- 
naadigste Behag og Confirmation for andre dermed at 
animere.« 

Der hændte for øvrigt en ret mærkelig Episode 
under Kampen. Da »Nyckelen« sprang i Luften, sad 
en Matroskone med sit diende Barn ved Brystet paa 
det mellemste Dæk. Hun og Barnet gik selvfølgelig 
ogsaa til Vejrs, men bleve desuagtet uskadte optagne 
af Vandet af de Danske, hvorefter Niels Juel lod den 
frelste Moder med hendes Barn landsætte paa Øland. 

Dette var den sidste Affære, der fanåt Sted til 
Søs under denne Krig. Om den fortælles der paa 
Juels Gravminde: 


»Som Løven, der er vakt og vred, sit Rov opsøger, 
Saa Juel hans Løvesind heroisk Dyd forøger; 

Han Sverrigs Flaade seer og ønsker hjertelig, 

At den engang endnu i Fegt vil give sig. 

Men alle Sejl og Roer og al hans Omhu ikke 

Kan bringe den til Stand; den vil ej mer i Strikke, 
Men gik ad Calmarsund, dog efterlod en Lax, 

Som blev erobret og gik Juel tilhaande strax. 

Til Gulland gik han da, fem fjendtlig” Skib' indhented', 
Hvoraf han Nyckelen, et prægtigt Skib opbrændte. 
Saa lukte Gud i Laas den blodig Krig og Strid, 
Hvor sig Juel haver gjort berømt til evig Tid.« 


RS 





XVIII. 


Fredsslutningen 1670. 


»Den blodige Krig og Strid« blev dog ikke af- 
sluttet fuldt saa hurtigt, som ovenstaaende Digt udsiger, 
efter at »Nyckelen« var opbrændt, derimod bleve Freds- 
underhandlingerne stadig fortsatte. I den Mellemtid 
holdt Niels Juel Søen, men Svenskerne rørte sig ikke 
inde i Kalmar. At skulle ligge ledig laa ikke for 
Niels Juels foretagsomme Aand, og han gjorde da ogsaa 
den ene Gang efter den anden Forslag til Kongen om 
at gøre Landgang paa forskellige Steder af den svenske 
Kyst. Der blev ogsaa sendt et betydeligt Landgangs- 
korps til Flaaden under Anførsel af Generalløjtnant 
St. Pol og Generalmajor Løvenhjelm, men dette gav- 
nede ikke Operationerne stort; thi det var nemlig 
»stricte« befalet Niels Juel at aftale med Krigsraadet 
de Ting, som skulde udføres, og her mødte han stadig 
Modstand, saa at der intet blev udrettet med Land- 
gangstropperne. Det bedste Billede paa Tilstanden i 

Flaaden kan faas ved at anføre en Rapport fra Niels 
Juel af 4. August. Det hedder heri: 

»Saasom jeg har continuerlig befundet saa mange 
Obstacler i Krigsraadet over hvad, som er proponeret, 
om Fjenden at angribe paa et eller andet Sted, — som 
dog siden er befundet vel at have kunnet lade sig 
gøre, — men eftersom Eders kong. Majestæt mig aller- 
naadigst medgiven Instruction saa srict tilholder Intet 
at foretage eller gøre uden Krigsraadets fleste godt- 
findende Vota: da har det maattet blive efterladt, som 
vel gørligt havde været, Fjenden til Afbræk og Eders 
kongelige Majestæts Vaaben til Glorie. Men paa det 
jeg ikke med Flaaden og Landmilitsen i Synderlighed, 
skulde hjemkomme uden noget synderligt at forrette, 
om muligt er: da har jeg mig understaaet Eders kong. 
Maj. allerunderd. at ansøge og ombede, at Ed. kong. 
Maj. ikke i Unaade vilde optage, om jeg efter Godt- 
befindende expres befalede, Fjenden paa et eller andet 
Sted at angribe, saa vi ikke med Flaaden og den 
Landmilitse uden Frugt maa hjemkomme, hvilket mig 
i Synderlighed af Hjertet skulde fortryde, at Ed. kong. 
Maj. saadan stor Bekostning paa Landmilitsen skulde 
have gjort, uden nogen Contentement derfor at have.« 

Det er muligt, at denne Rapport vilde have be- 
virket, at Niels Juel havde faaet Lov til at foretage 
en eller anden Expedition; men da der allerede blev 
sluttet Vaabenstilstand midt i August, ophørte Fjendt- 
lighederne af sig selv, og i Begyndelsen af September 
forlod da Niels Juel Østersøen med sin Flaade og 
sejlede til København, hvor Størstedelen af Skibene 
blev oplagt, da Freden kort efter blev sluttet. Paa 
Hjemvejen forliste Linieskibet »Norske Løve« under 
en Storm paa Bornholm; men Mandskabet blev 
reddet, og alt Godset og Inventariet blev bjærget 
i Land. 

Endelig blev det da til Alvor med Fredsunder- 
handlingerne. De forskellige Gesandter mødtes i Lund, 
og her blev da Danmark nødt til at antage det For- 
slag, som Ludvig den Fjortende havde stillet. De 
erobrede Landsdele og Byer bleve tilbagegivne. Disse 
vare jo en Del af Bohuslen, Landskrona og Helsing- 
borg, samt Gulland og Rygen. Paa dansk Side mødte 
blandt andre Baron Jens Juel, og den endelige Freds- 
traktat med Sverige blev da underskreven i Lund 
den 16. September, efter at Danmark allerede den 
23. August havde sluttet Fred med Frankrig i Fon- 
tainebleau. 

Det var en højst ufordelagtig Fred, her blev sluttet, 
men den blev os paatvungen; thi Danmark følte sig 
ikke stærk nok til at tage Kampen op med de over- 
legne Fjender. Men selv om Freden var mager, var 
dog Krigen ført med Held, og til Søs var der ind- 
høstet baade Ære og Erfaring, som kom Landet til 
Gode i de kommende Tider. Den svenske Marine 
var næsten ødelagt, medens den danske ved Krigens 
Slutning var stærkere end nogen Sinde før, og selv om 
Krigen havde været kostbar, manglede der dog ikke 
Pengemidler til at fortsætte den, i alt Fald for Flaadens 
Vedkommende. : 

Se vi hen til den dansk-norske Sømagts Op- 
træden i denne Krig, da kan man anføre, at Flaaden 
ved Erobring var voxet fra 22 til 36 Linieskibe. I alt 
mistede Sverige i det mindste 70 Krigsskibe, hvoraf 
44 blev erobrede, de øvrige ødelagte. Ved Krigens 
Udbrud ejede Sverige 4 saakaldte »Regalie«- eller Rigs- 
skibe, der vare de bedste og stærkeste af Nordens 
Linieskibe — alle disse 4 Skibe bleve ødelagte i Løbet 
af Krigen, idet »Stora Kronan«, »Svårdet« og »Aplet« 
gik tabt i Slaget under Øland, og »Nyckelen« sprang i 
Luften i Indløbet til Kalmar. Derimod mistede Dan- 

mark ikke et eneste Skib af Betydning, og Flaaden 
vandt, som vi have set, den ene store Sejr efter den 
anden, skønt Svenskerne næsten bestandig vare langt 
overlegne saavel i Styrke som i Antal af Krigsskibe. 

Grunden til den danske Flaades absolute Over- 
legenhed maa først søges hos vore Fjender. Det var 
ikke Tapperhed, Svenskerne manglede, tværtimod ! 
Nej, Grunden laa nærmest i Anførernes Mangel paa 
Sømandsdygtighed. Ikke mindre end 4 af de øverst- 
kommanderende Admiraler, der iøvrigt vare uforfærdede 
Krigere, nemlig Wrangel, Stenbock, Creutz og Horn 
kendte intetsomhelst til Søvæsenet, de havde ganske 
vist dygtige Underanførere, der fuldt ud forstod sig 
paa at manøvrere med en Flaade, som Uggla og 
mange flere, men disse fik ikke Lejlighed til at faa 
Overkommandoen. Intet Steds har det vist sig mere 
klart, hvor vigtigt det er for en Admiral at forene 
Sømandsdygtighed med Krigerkundskab, og paa dette 
Omraade stod Niels Juel overordentlig højt. Tillige 
forstod han at uddanne dygtige Søkrigere, og det 
Exempel, han bestandig gav, virkede til Held for hans 
undergivne. Selv om altsaa Svenskerne havde bedre 
Materiel, saa kan man med Rette sige, at de ikke 
forstod at bruge det saa godt som de danske Sø- 
krigere, hvis ypperste Mand saavel i denne Krig 
som i lange Tider før og efter var og har været 
Niels Juel. 

Kongen erkendte ogsaa den Tjeneste, Sømagten 
havde gjort, ved at skrive til Admiralitetet: »Da vi 
ved vor Flaade have udi sidste Krig været absolut 
Mester af Østersøen og Fjenden overlegen, saa er det 
vor alvorlige Villie, at I give os Forslag, hvorledes vi 
kunne underholde mange erfarne Baadsmænd.« Og i 
en kongelig Plakat, dateret Pinneberg den 30. Sep- 
tember, anføres, »at det tillades Søfolkene, der vare ind- 

rullerede, for den tro Tjeneste, som de i Krigstiden 
havde bevist og for Fremtiden haver at gøre«, saavel 
Officerer som de Gemene, at nedsætte sig hvor de 
vilde i Kongens Rigér og Lande og være fri for alle 
»borgerlige oc Byes-Bestillinger samt Tynge oc Paaleg« 
af hvad Navn det end var, om de endog drev en 
eller anden lille, borgerlig Næringsvej, dog skulde de 
erlægge Told, Accise og Konsumption af alt det, de 
handlede med. 








XIX. 


Fredens Dage. Niels Juels sidste 
Søtogter. 


Krigen var altsaa nu forbi, og det var Fredens 
Gerninger, Niels Juel i Fremtiden skulde udføre. Først 
og fremmest kunde han nu ofre sig for sit Hjem og 
sit Hus. Vi have tidligere hørt, at hans Hustru var 
født Ulfeldt, og at dette Navn har skaffet Niels Juel 
Bryderi nok, er sikkert; men i Aarenes Løb faldt det 
dog væk, man glemte efterhaanden, at Ulfeldt havde 
været Landsforræder, og desuden var Niels Juels 
Stjerne alt for høj til, at man af den Grund skulde 
vove at angribe ham. Langt snarere har Niels Juels 
aabne Karakter og djærve Væsen fra Tid til anden 
stødt de tyske Hofmænd, som desværre i alt for stort 
Tal strømmede ind under Christian den Femte og om- 
gav Tronen. Ikke faa af disse vare uduelige Lykke- 
riddere, som sikkert have set skævt til den danske 
Søhane, naar han uden mange Skrabud fik Audiens 

hos Kongen, men hvad brød Niels Juel sig om det! 
I Ligtalen over ham vidner netop Konfessionarius 
Peder Jespersen, at det med al Billighed maa siges 
om ham »at han var en Kærne af den gamle, danske 
Tro og Love, der havde gjort store Tjenester uden 
Skinderi og Skarns Profit, gik til Hove uden Smiger 
ag sminkede Ord, der gør store Løfter men alle fulde 
af Vind, hundrede Krumbøjelser, der have intet videre 
Hold, end saa længe Foden haver udskrabet paa 
Gulvet . ...« 

Han levede et lykkeligt Liv med sin Hustru, og 
hun blev hans trofaste Medhjælp i disse Fredens Dage, 
som nu paafulgte, hvor han daglig kunde se hende og 
være omgiven af sine Børn. Der herskede stor Guds- 
frygt i hans Hjem, og den ovennævnte Peder Jespersen 
siger endog om ham, at »Gudsfrygt var hans hellige 
Prydelse; man hørte aldrig en Ed af hans Mund, og 
naar han hørte den af andre, sparede han ikke at 
straffe det, hvis det skete ved hans Bord endog med 
Mulkt til de fattige. Der herskede Tarvelighed i hans 
Hjem, han viste det selv i sin Klædedragt, og han 
havde Afsky for Overdaadighed i Mad og Drikke«. 
Vi have tidligere nævnet, at Beskedenhed var en Dyd, 
som man fandt i høj Grad hos Niels Juel, og man 
behøver blot at gennemlæse hans Rapporter for at faa 
dette bekræftet. Aldrig taler han i disse om sig selv 
for at rose sig af noget, han holder sig blot til, hvad 
der er sket, og nævner dette kort og godt. 

Og dog blev efterhaanden Niels Juel en meget rig 
Mand. Det var ikke Lønnen, der skulde gøre ham 
velhavende, men ved sine Sejrvindinger og Erob- 
ringer fik han store Prisepenge, og disse anvendte 
han til at købe Jordegods for. Muligvis har han i 
enkelte Tilfælde været nødt til at modtage Jordegods 
i Stedet for Prisepenge. Ved Udbruddet af den skaanske 

Krig nævnes han i Admiralitetets Kopibog som Admiral 
Niels Juel til Sæbygaard. Dette Gods i Vendsyssel 
afhændede han imidlertid senere, og Aaret efter Slaget 
i Køgebugt tilkøbte han sig den kongelige Andel af 
Taasinge med Valdemar Slot, i hvilket han lod op- 
bygge et Kapel, som blev indviet den 3. Oktober 1687 
af Dr. Thomas Kingo, Superintendent over Fyns Stift, 
assisteret af 4 Provster og 36 Præster. I denne Kirke 
findes endnu en Inskription i Koret, der er forfattet af 
Kingo og lyder saaledes: 


»Staa Jerne- stive Sten, og bliv til evigt Minde 

For slig en Søhelt og saa stor en Dyds-Mandinde, 
Som Juel og Ulfeld er! Gud lade deres Sæd 

Til Ros og Ære gaa i deres Fode-Fjed! 

Saa længe Flaader skal paa Verdens Strømme larme, 
Og Taasing favnes skal af Belts krumslibrig” Arme, 
Saa længe Konger ved at prise Manddoms Art, 

Saa lever han, og hun deri har hendes Part.« 


Øen Taasinge er endnu i Juelernes Besiddelse. 
Niels Juel var ved sin Død endvidere Herre til Eriks- 
holm og Totterupholm, og overalt førte han et mildt, 
men bestemt Regimente. Geheimeraad Markus Giøe 
kan derfor med Sandhed sige om ham, at »samtlige 
Landes og Byers Indvaanere nævnede ham derfor ej- 
heller aldrig uden det Navn af den gode Hr. Niels 
Juel, den gode gamle Ridder« og han tilføjer længere 
henne i sin Tale: »hvad for en almindelig Bekymring, 
var det ikke, der den salig Herre for 4 Aar siden 
havde brudt sin Arm, en Møje som han bar i sin høje 
Alder med en forunderlig Standhaftighed; og jeg 
kunde, om behøvedes, demonstrere hans Vellidende 
hos alle i mangfoldige andre Tilfælde, hvor Verden 
syntes at gaa hannem imod, men det maa være nok 
sagt i den Post, at vi kan i Dag læse i den ganske 

Almues sorrigfulde Ansigter, hvor kær han var til alle, 
og hvor nær hans Død gik alle til Hjerte.« 

Den Gerning og det Arbejde, Niels Juel imidler- 
tid nu skulde udføre i Fredens Dage for sin Konge 
og til Landets Bedste, bestod dog væsentlig i, at han 
befattede sig med Marinens Administration. Gamle 
Henrik Bjelke var bestandig Rigsadmiral, men” den 9. 
December 1679 blev der meddelt Admiralitetet en In- 
struktion, ifølge hvilken Rigsadmiralen paa Grund af 
sin høje Alder blev fritagen for stadig at være til Stede 
i Kollegiet. Efter Henrik Bjelkes Død i 1683 blev 





Valdemar Slot. 


Niels Juel Præsident for Admiralitetet — Titlen som 
Rigsadmiral faldt ved denne Lejlighed bort, — og i al 
den Tid, han var Medlem af Admiralitetet, laa han 
ikke paa den lade Side, ja man maa vel endog sige 
om Niels Juel, at han har opfyldt sit Kald som Sø- 
etatens første Styrer saaledes, at i intet Tidsrum af 
samme Udstrækning er der foretaget vigtigere, nyt- 
tigere og mere omfattende Forbedringer i den danske 
Marine. 

Vi skulle blot her nævne nogle enkelte af disse, 
som endnu den Dag i Dag er Genstand for daglig 

Tale, og hvis Oprindelse derfor maa antages at have 
almindelig Interesse. 

Først og fremmest vidne alle de mange Instruk- 
tioner og Reglementer, som bleve udstedte, om den 
Virksomhed, der udfoldedes. For at kunne uddanne 
de nødvendige Officerer til Flaaden blev der strax 
efter Freden antaget Lærlinge, der siden udgjorde 
Stammen til Søkadetkompagniet, det senere Søkadet- 
korps. Vi have tidligere omtalt, hvorledes Officererne 
skaffedes til Veje, og paapeget, at der iblandt dem var 
mange fremmede, især Hollændere, .hvorfor Tonen 
imellem Officererne ikke altid var saa god, som den 
burde være. Under Niels Juel blev Søofficerskorpset 
fuldkommen nationalt, og det er klart, at den dansk- 
norske Sømagt vandt betydeligt herved. Men ogsaa 
for de menige og Underofficererne blev der truffet 
omfattende Foranstaltninger. Marinens faste Orlogs- 
stamme forøgedes, og Indrullering indførtes. Ved 
den sidstnævnte Foranstaltning opnaaede man, at Ma- 
rinen hurtig kunde faa Hovedstyrken af sit Mandskab 
indkaldt. Søkvæsthuset for de syge og saarede fik 
sin fuldstændige Indretning nu. Krigsartiklerne bleve 
revidered&, og Retstilstanden i Flaaden i det hele be- 
fæstet. Ogsaa Nyboder, paa hvis Bygning man alle- 
rede havde begyndt 1632, blev færdigbygget under 
Niels Juel. Her boede Marinens faste Mandskab den 
Gang lige som nu. Da Navigationen hidtil havde 
staaet meget lavt, blev der udarbejdet danske Søkort, 
og en WNavigationsskole blev oprettet saavel for de 
kongelige som de private Søfolk. En saadan Skole 
havde ganske vist allerede Christian den Fjerde stiftet 
kort før sin Død, men den blev først ret brugbar 
1 1685. 

Men ikke mindst var det /olmen, som tiltrak sig 
Niels Juels Opmærksomhed. Det var jo hans gamle 

Virkefelt, og nu, da han baade var Marinens øverste 
Admiral og Medlem af Statsraadet, kunde han anvende 
al sin Indflydelse paa at udvikle og forbedre især 
Skibsbyggeriet. Admiral Span blev i 1690 Chef for 
Holmen, og samtidig ansattes O/aus Judichær som 
Viceekvipagemester sammesteds. Sidstnævnte var en 
studeret Mand, der særlig havde givet sig af med de 
matematiske Videnskaber, han blev nu den første 
tekniske Skibsbygger og fik Lejlighed til før Niels 
Juels Død at bygge ikke mindre end 7 Linieskibe og 
1 Fregat. Disse bleve byggede paa Nyholm, det første 
af Skibene, Linieskibet »Dannebrog« paa 94' Kanoner, 
blev sat i Vandet 1692. Det var dette Linieskib, som 
senere sprang i Luften i Køgebugt med Jvar Hvitfeldt 
som Chef i Aaret 1710. 

Anlægget af Nyholm begyndte i Aaret 1685. Det 
blev dannet ved Opfyldning i Havnen og blev efter- 
haanden vort egentlige Orlogsværft, skønt Gammelholm, 
som det fra nu af blev kaldt, vedblev at existere lige 
til 1865. Her paa Nyholm byggedes Skibene, og de 
største af dem oplagdes her. Ogsaa en Dok blev an- 
lagt, men denne viste sig dog senere at være ubruge- 
lig. Til Slutning skal endnu blot nævnes, at der til 
Støtte for Flaadens Operationer i Østersøen i 1684 an- 
lagdes Fæstningen Christiansø paa Erteholmene, hvor 
ogsaa en Havn indrettedes. Kongen var personlig 
paa Bornholm og Christiansø i 1687, og Juel var da 
med i Majestætens Følge. Af det foregaaende vil 
fremgaa, at Niels Juel havde nok at tage Vare. 

Imidlertid var han dog ikke færdig med sine Sø- 
togter. Endnu et Par Gange vajede hans Flag. 11680 
overførte han saaledes den med Kong Carl den Ellevte 
af Sverige formælede, danske Prinsesse Ulrikke Eleonora 
til Sverige, og i 1682 samledes en dansk Flaade, be-. 
staaende af 26 Orlogsskibe, 4 Fregatter og 4 Brandere 

under Niels Juels Kommando. Denne Flaade blev for- 
enet med en af Marquis de Preville kommanderet, 
fransk Flaade bestaaende af 13 Orlogsskibe, 2 Fre- 
gatter og 4 Brandere. Flaaderne vare udrustede paa 
Grund af Stridigheder med Hertugen af Slesvig-Holsten. 
Frankrig var paa Danmarks Side, medens Sverige og 
Holland holdt med Hertugen. Over denne forenede 
dansk-franske Flaade havde Niels Juel Overkomman- 
doen, og saavel Baron Jens Juel som den deputerede 
C. Sehested fulgte med Flaaden. Det blev imidlertid 
ikke til noget med Fjendtlighederne, den hollandske 
Flaade lod sig ikke se i Østersøen, og den svenske 
forholdt sig rolig. Da altsaa Hensigten med de for- 
enede Flaaders Optræden i Østersøen, nemlig Fredens 
Vedligeholdelse, var opnaaet, gik den danske Flaade 
tilbage til København i Oktober Maaned, efter at 
Franskmændene allerede vare sejlede hjem sidst i 
September. 

At for øvrigt de fredelige Forhold ikke vare langt 
fra at blive brudte og Fjendtlighederne at begynde, 
viser en Rapport fra de Admiralitetsdeputerede, som 
fulgte med Flaaden, og hvori anføres: »En Ting er, 
som baade gører Generaladmiral-Løjtnanten og os tvivl- 
agtige; vi ved vel, at det er Eders Majestæts Villie at 
slaa paa svenske Flaaden, om vi kan, vi ved og, at vi 
skal gøre det samme ved Hollænderne, om de kommer, 
vi ved og vi skal hindre Transporten, mens vi tror 
ikke at være Eders Majestæts Villie, at, om de føre 
5 å 600 Mand over, at vi derfor skal engagere Krigen, 
og indtil vi bekommer Eders Majestæts allernaadigste 
Ordre, som vi allerunderdanigst begære og ombede, 
saa engagere vi os ikke med dennem, uden noget 
essensielt kunde gøres, heller vi saa Lejlighed til 
at bibringe Flaaden en Streg, som var Umagen 
værd. — — — Om Transporten mene vi, at skikke de 

6 å 800 Mand i Koffardifarere, da tør vi ikke derfor 
raade at engagere Krigen, skikke de og et Par heller 
eet Orlogsskib til Convoyer med saa mange Folk som 
forbemeldt, da skulle vi raade til at vise dennem til- 
bage igen; men kommer der en 5 å 6 heller flere, da 
raader vi til at gribe an. — — — Fra Stockholm berette 
Franzoserne, som for 10 Dage siden er derfra kommen, 
at de Svenske skiber til Lifland fra Finland 10,000 
Mand. Eders Majestæt haver vel derom nærmere 
Efterretning«. 

Som allerede sagt — der forefaldt intet fjendtligt 
med denne Flaade, og Freden blev bevaret. 

Da det atter i 1689 trak sammen med de holstenske 
Stridigheder, blev Niels Juel i Juni Maaned beordret 
til at afgaa til Østersøen med Flaaden. Denne var 
inddelt i 3 Eskadrer, der førtes af Juel, Admiral Bjelke 
og Admiral Span. Den bestod af 31 Linieskibe og 
Fregatter, foruden Brandere og mindre Skibe. Niels 
Juels Flag vajede fra det nye Linieskib »>Christianus 
Quintus« paa 100 Kanoner og med 662 Mands Besæt- 
ning. Flaaden gik til Køgebugt og Møen, dens Op- 
gave var at dække Kysterne i Tilfælde af Krig, og da 
den svenske Flaade virkelig løb ud fra Karlskrona 
den 27. Juni gik Juel den i Møde, hvorefter den 
svenske Flaade vendte om og gik ind til Karlskrona 
igen. Saaveli Køgebugt som under Møen var Kongen 
om Bord i Flaaden; men da der intet yderligere fore- 
faldt, beordredes Niels Juel tilbage til København, og 
i August Maaned blev der da i Øresundet foretaget 
samlede Øvelser med hele Flaaden, som Kongen over- 
værede. Kort efter disses Afslutning kom der Med- 
delelse om, at den svenske Flaade var bleven lagt op, 
og Størstedelen af den danske Flaade blev da ogsaa 
aftaklet. Dog blev en lille Eskadre under Schoutbynacht 
van Støcken i Søen for at konvoyere en. Transport af 

Landtropper, førte af Hertugen af Wirtemberg, som 
vare overladte til Kong Vilhelm af Storbritannien og 
bestemte til Leith i Skotland. 'Tropperne bestod saavel 
af Infanteri som Kavalleri og skal have talt 10 for- 
skellige Regimenter foruden Garden til Fods. Oven- 
nævnte Togter vare Niels Juels sidste. 

Efter Freden i Lund blev der, takket være Kong 
Christian den Femtes Interesse for Flaaden og Niels 
Juels utrættelige Virksomhed, udrettet meget for den 
dansk-norske Sømagt. Vi have allerede i det fore- 
gaaende anført en Del af de Forbedringer, der bleve 
indførte og skulle endnu kun tilføje, at ved Slutningen 
af det syttende Aarhundrede bestod Flaaden af: 

33 Linieskibe, hvoraf 2 førte 100—110 Kanoner, 
1 — 9%, 5 — 80—84 og saaledes nedefter indtil det 
mindste Linieskib, der havde 44 Kanoner. De halve 
af Linieskibene vare fuldkommen gode, og de halve 
i brugbar Stand, — de sværeste Kanoner vare paa den 
Tid 36 Pd. 

9 Fregatter, disse vare alle i god Stand og førte 
20—40 Kanoner. 

33 mindre Krigs-Fartøjer, bestaaende af 13 Snauer, 
7 Jagter, 7 Galej-Fartøjer, 1' Galliot, 1 Brigantin, 2 
Skærbaade og 2 Bombarder-Fartøjer. 

…—… Alle disse Skibe vare tilsammen armerede med 
2800 Kanoner, og behøvede en Besætning af 17500 
Mand, men foruden disse egentlige Krigsskibe havdes 
endnu Defensions-Skibene. Disse vare armerede Køb- 
mandsskibe, som havde Lettelser i Skibsafgifterne mod 
at gøre Krigstjeneste, naar det behøvedes. Allerede 
Christian den Fjerde havde lagt Grunden til Defensions- 
Skibene, og saavel under denne som under de følgende 
Konger havde de gjort god Nytte under Krigene; men 
Frederik den Fjerde ophævede Indretningen 1701 ifølge 
en Overenskomst med Holland. 

A. Guntelberg: Niels Juel. 12 

I fast Søtjeneste stod 125 Officerer og Kadetter 
(Lærlinge), 4700 Underofficerer og menige samt et 
Marine-Regiment. Marinen talte 6 Flagmænd, 18 Kom- 
mandør-Kaptajner, 47 Kaptajner og Kaptajn-Løjtnanter, 
30 Løjtnanter og 24 Kadetter. | 

Den faste Stok bestod af omtrent 700 Haand- 
værkere, hvoraf 400 vare Tømmermænd, og omtrent 
400 Underofficerer, Konstabler og Matroser foruden 
Marine-Regimentet. | 

Ved Niels Juels Død 1697 var Marinen saaledes i 
god Tilstand og fuldstændig sin Opgave voksen: At 
optage Kampen med en lige saa stærk — eller vel 
endog stærkere Fjende. 


i: 7 





XX. 


Niels Juels Død og Ligbegængelse 1697. 


I al den Tid, Niels Juel bavde tjent Kongen, var 
han gaaet uskadt ud af alle Affærer og Slag, skønt 
Geheimeraad Markus Giøe i sin Sørgetale angiver, at 
Niels Juel havde deltaget i alt i »14 capitale og store 
Søslagtninger«. Men i 1693 var han saa uheldig ved 
en Tjeners eller Kusks Uagtsomhed at brække sin 
Årm, »den ingen Fjende tilforn, i hvor kæk han end 
havde været, nogen Sinde kunde bryde«. Han blev 
vel tilsyneladende helbredet, men gik dog bestandig 
med stærke Smerter, som han imidlertid bar med Taal- 
modighed og aldrig viste over for nogen. Men da han 
et halvt Aars Tid førend sin Død tillige kom til at lide 
af Stensmerter og Skørbug, saa gik det hurtigt ned ad 
Bakke med den ellers kraftige Mand. Han bar dog 
bestandig sine Lidelser uden at klage; men det var 
tydeligt, at det stundede mod Enden, skønt der blev 
gjort alt for at bringe ham paa Fode igen. Han blev 
svagere og svagere og døde endelig den 8. April 1697 

Klokken 11 om Formiddagen efter at have taget Afsked 
med sine Venner og omgiven af sin elskede Hustru og 
sine Børn. 

Hans Lig blev lagt i en forgyldt Kobberkiste. Paa 
dennes Fodende fandtes hans Billede og paa Siderne 
Søslag, omgivne af Krigstrofæer. Oven paa Laaget var 
Christus paa Korset afbildet, og midt paa dette fandtes 
en Plade med følgende Indskrift: 

»Her hviler den af Byrd og Blod samt af alle 
Dyders Fuldkommenhed højædle og velbaarne nu salige 
Herre: Hr. Niels Juel til Taasinge, Eriksholm og 
= Totterupholm, Ridder af Elephanten, kongelig Majestæts 
til Danmark og Norge etc. Geheimeraad og General- 
admiral-Løjtnant, født i Christiania i Norge Anno 1629 
den 8de Maj af højædle og velbaarne Erik Juel til 
Hundsbek, Danmarks Riges Raad og Landsdommer i 
Jylland, og Fru Sophia Sehestedt til Højeris. Denne 
salig Herre har af sin Ungdom været begavet med alt 
det, som kan kaldes priseligt, hvorfor han og er brugt 
i de værdigste Tjenester og har deri opnaaet stor Ære 
og Navnkundighed i mange lykkelige Søslag, som en 
tapper og ypperlig Søhelt, havde stor Naade hos sin 
Konge, var elsket af sit Fædreland, sine efterladte 
Børn og Venner, en forstandig, gavnlig og brav Mand, 
from mod Alle, som ved Døden er os berøvet Anno 
1697, da han havde levet hos osi67 Aar, 11 Maaneder. 
Hans berømmelige Dyder og Navn ere hos Efterkom- 
merne uforgængelige; thi hvem saa lever, dør salig. 
Den 8de April.« 

Desuden var paa Kisten afbildet hans adelige 
Vaaben og paa Kistelaaget hans 16 adelige Ahner. 

Niels Juels Lig henstod i hans Hjem paa Kongens 
Nytorv, det nuværende Thottske Palæ, med Vagt Dag 
og Nat, bestaaende af en Kaptajn, en Løjtnant og 4 
Sergenter med deres »Kurtz-Gevehr«, indtil den 17. Juni 

K1.9 Formiddag. Da begyndte alle Sognekirkerne i Kø- 
benhavn at ringe, hvorpaa alle fornemme Personer af den 
adelige, gejstlige og borgerlige Stand indfandt sig i 
Sørgehuset, hvor der derpaa blev afholdt en Sørge- 
gudstjeneste. | 

I Sørgegemakket var Kobberkisten opstillet paa 
en sort Fløjlsfod under en sort Fløjlshimmel. De to 





Niels Juels Gaard paa Kongens Nytorv. 


Sørgemarskaller nemlig Kaptajn Christoffer Scheel og 
Kaptajn Vind anmodede derpaa Hs. Excellence Ge- 
heimeraad Markus Giøe til Brahesborg om at holde 
Sørgetalen over den afdøde. 

Derpaa traadte Geheimeraad Markus Giøe frem 
og holdt Sørgetalen, hvoraf vi i det foregaaende have 
citeret enkelte Ting. Under denne »Parentation« stod 
en harniskklædt Mand ved hans venstre Side med 
Niels Juels "dragne Kaarde i den højre og Balgen i 

den venstre Haand, og rundt omkring i Gemakket 
var hele den højanselige Sørgeskare forsamlet. Da 
Talen var forbi, greb Markus Giøe den blottede Kaarde, 
lagde den paa Kisten og sluttede Talen med følgende 
Ord, idet han efter den Tids Skik henvendte sig til 
selve Kaarden : 

»Vel Sværd! tjen nu ingen mere; thi om du end 
skulde lede længe efter en anden Herre, saa vid, at 
du vil næppe finde nogen, i hvis Haand du kan vorde 
saa priselig! 

Din salig Herre misbrugte dig aldrig til ulovlig 
Hævn eller Vrede imod nogen, han skemtede dog intet, 
naar han blottede dig; blank forst du ud af Balgen, 
men blodig forst du ind igen, thi han brugte dig til 
store Ting, for Gud, for Kongen og disse Riger. 

Nu din salige Herres Stridsdage har en Ende, og 
han hviler af al sin Møje, hvil du ogsaa! og hvil paa 
den Grav, hvori din salig Herre hviler, og som din Id 
har været hidindtil i Uro og Ufred, saa vær og forbliv 
nu indtil Verdens Ende et Freds og Æres Tegn paa 
din salig Herres Ligkiste; og din Tjeneste være herefter 
denne alene: at du peger med din Od til din salig 
Herres Gravskrift paa det, at de, som gaa der forbi, 
maa vorde curiøs at læse, hvad du peger til, saa vil 
de dig til Ære skønne om din Klinges gennemtræn- 
gende Magt og Skarphed, naar din salig Herre holdt 
om Fæstet og vilde bruge dig. — Farvel!« 

Efter Sørgetalen bar Søkaptajnerne og nogle flere 
adelige Personer Kisten ud af Gemakket og stillede 
den paa Ligbaaren, hvorefter Søløjtnanterne tog fat i 
denne og bar Kisten rundt om Kongens Nytorv, forbi 
Hovedvagten og hen til Holmens Kirke. Omkring 
Kisten blev baaret de 16 højadelige Faner af 16 »Ober- 
skippere« af Hans Majestæts Flaade. Den sorte Fløjls- 
himmel blev bestandig ført over Kisten og ind i Kirken 
af 12 Kommandørkaptajner, og den blev staaende over 

Kisten under hele Prædikenen og Gudstjenesten i 
Kirken. 

Ved Enden af Nyhavns Kanal var henlagt Kongens 
Jagt, og fra denne affyredes 9 Skud, da Kisten blev 
baaret ud af den afdødes Port. Derpaa ordnede hele 
Processionen sig, som var saa stor og anselig, at den 
var en Fyrste værdig. Processionen bestod dels af det 
hele fornemme Følge, dels af Marinesoldater og Ma- 
troser, hist og her saa man en udstafferet Hest, og 
Faner, der bleve baarne af fornemme Søofficerer, vajede 
overalt. Saaledes angives, at et Sted blev baaret en 
rød Blodfane, et andet Sted en hvid Atlaskes Fryde- 
fane med Niels Juels Navn, hist førtes en Sørgestandard 
af en Kommandørkaptajn, her en Sørgefane af en 
Kommandør. Det er en Selvfølge, at Elefantordenen 
blev baaret paa en Fløjlspude, ligesom Niels Juels 
Kommandostav og adelige Vaaben vare anbragte i Pro- 
cessionen. Næst efter Kisten fulgte alle Niels Juels 
Slægtninge, derefter den højeste Adel samt Præsident 
og Borgmestre og alle de fornemste Borgere her i 
Staden, og Processionen sluttede med en Bataillon af 
Marineregimentet med Sørgetromme og »forkert Gevehr«. 

Men det var ikke alene de højfornemme Herrer 
og Damer, som tog Del i Niels Juels Ligfærd, ogsaa 
Ungdommen, som Niels Juel altid havde holdt af og 
gjort meget godt for, var med. Noget fra Holmens 
Kirke, »et Musketskud ud paa Gaden«, stod Rektor, 
Konrektor og Hørerne med alle vor Frue Skoles 
Disciple, ligesom ogsaa Kantor og Høreren ved Holmens 
Skole med deres Disciple, alle iførte lange Sørgekapper, 
for at tage imod Liget og ledsage det ind i Kirken 
med de anordnede Ligsalmer. Kisten blev baaret ind 
i Kirken af de Søkaptajner og andre adelige Personer, 
der først bar den ud af Gemakket, den blev stillet lige 
ud for Prædikestolen under sin Fløjlshimmel, og om- 
kring Kisten anbragtes de 16 højadelige Faner foruden 

16 store Voxlys. Paa højre Side anbragtes Ridder- 
ordenen paa sin Fløjlspude og til venstre Kommando- 
staven ligeledes paa en Fløjlspude. Midt imellem 
disse anbragtes Niels Juels adelige Vaaben. Ved Hoved- 
enden af Kisten stod den harniskklædte Mand ligesom 
i Sørgegemakket. 

Derefter holdt kgl. Hofprædikant og Konfessio- 
narius Dr. Peter Jespersen en Ligprædiken, og denne 
have vi flere Gange i det foregaaende omtalt. Under 
denne indfandt Hans Majestæt Kong Christian -den 
Femte og Dronning Charlotte Amalia, foruden Arve- 
prins Frederik med Gemalinde samt Prinserne Car/ 
og Wilhelm foruden hele Hoffet sig i Kirken for at 
beære Ligbegængelsen med deres Nærværelse. Efter 
at Prædikenen var til Ende, blev Kisten baaret ind i 
Kapellet, hvor den hensattes paa den Plads i den syd- 
ostlige Ende, hvor den siden har staaet. 

Ligfærden afsluttedes med 3 Salver, som bleve af- 
givne af hele Marineregimentet, der stod opstillet om- 
kring Kirken foruden af 9 store Kanoner, som vare 
anbragte paa Kongens Nytorv, saaledes at da Marinerne 
havde afgivet den første Salve, svarede Kanonerne med 
en Salve af 9 Skud, hvilket gentoges 3 Gange. Til 
sidst blev der fyret af den kongelige Jagt og af nogle 
af Orlogsskibene, hver 3 Gange 9 Skud, og Ligfærden 
var dermed til Ende. — 

I Holmens Kirkes Kapel kan endnu den Dag i 
Dag ses Niels Juels pragtfulde Gravminde. Tværs over 
Kapellet er anbragt et højt Jærngitter, og bag ved dette 
findes 4 Kister, nemlig Niels Juels, hans Hustrus, hans 
Søns og Svigersøns. Man ser Fanerne hænge ned fra 
Loftet, paa Væggen ses i Midten hans Billede og paa 
Siderne 8 af hans berømteste Sejrvindinger, der ere 
udarbejdede i hvidt Marmor, og som her gengives 
efter Tegninger udførte af Assistent ved Kunstmu- 
sæet Svend Rønne. Under hver af disse Relieffer 

læses de Vers, som vi i det foregaaende have benyttet 
ved Omtalen af hans Søslag. Bogstaverne ere ind- 
huggede i Marmoret, udfyldte med Bly og derpaa for- 
gyldte. Under Niels Juels Brystbillede, der er omgivet 
af hans eget og hans Forfædres Vaaben, findes følgende 
Vers, der ligesom de andre ere forfattede af Biskop 
Thomas Kingo: 


»Staa Vandringsmand, og sku en Søhelt an i Sten, 

Og est Du selv ej Flint, ær da hans døde Ben! 

Thi det er Herr Niels Juel, hvis Marv og Ben og Blod 
Med fyrigt Hjærte for sin Konges Ære stod, 

Hvis Manddoms Drifter i saa mange Søslag staar, 

Og gennem Hav og Luft og Land med Ære gaar. 

En Mand af gammel Dyd og dansk Oprigtighed, 

Af Ja og Nej og hvad man godt og ærligt ved. 

Hans Sjæl, den er hos Gud, hans Ben i denne Grav, 
Hans Navn i Minde, mens der findes Vand i Hav.« 


At dømme efter de Billeder, man har af Niels Juel 
synes han at have været af velvoxen Skikkelse og 
have haft et fyldigt Ansigt. Han bar sit eget, glat 
nedkæmmede Haar, medens Broderen Jens Juel bar 
den traditionelle Paryk. Om disse to Brødre skriver 
Tycho de Hoffmann, at Jens havde ligesom Niels megen 
Forstand og Mod. Niels Juels Opførsel var høflig, 
artig og aabenhjertet, den andens var mere lunken og 
tilbageholdende. Med eet Ord, hans udvortes Anseelse 
var ej saa indtagende, men han gav ham intet efter 
i Hurtighed og Nidkærhed for Fædrelandets Bedste. 

Niels Juel var meget godgørende. Efter Slaget i 
Køgebugt satte han 4000 Rigsdaler fast i velgørende 
Øjemed. I sin Levetid lod han Renterne heraf aarlig 
uddele til værdige trængende. Vi have tidligere om- 
talt, at hans Hustru i Forening med Birthe Skeel stif- 
tede det adelige Jomfrukloster i Roskilde. Det er ogsaa 
ret rørende at læse alle de mere eller mindre vellykkede 

Forsøg paa Digtekunst baade paa Latin og Dansk, ja 
endog paa Hollandsk, som bleve producerede efter Niels 
Juels Død og til hans Ære. De vise i al Fald alle, 
hvor afholdt han var. Iblandt disse skulle vi blot 
omtale eet, som har den historiske Interesse, at det er 
skrevet af en Mand, der personlig staaende paa Stevns 
Klint har overværet Slaget i Køgebugt. Vi skulle 
blot anføre nogle af Linierne i Verset, der lyde saaledes: 


»Den Dag jeg glemmer ej, da jeg nok saa for Øjen, 
Den mandig' Herr Niels Juel var ikke ræd for Trøjen. 
Hans Hjærte saa man da saa haardt som Jærn og Flint, 
Da jeg med andre stod og bad paa Stævens Klint, 

Da saa jo hver en Mand, hvad denne Herre turde, 
Fordi han havde Gud i sig og inden Borde. 

Da hjalp den naadig' Gud ved denne kristen Mand, 

At Kongen han blev glad og alt hans ganske Land. 


emmer — ——  — æn er um æ—Æ—E— … F—— —æ 5 FEER memuaren Cc Ku 


En Æresskrift vi da paa Landet vil opsætte: 

Den ærlig' Herr Niels Juel vi aldrig skal forgætte, 
Retsindig leved han og døde kristelig. 

Hans Sjæl har Jesus gjemt i Ærens Himmerig.« 


Endelig skulle vi anføre en kortfattet Karakteristik 
af Niels Juel, som vi finde ret betegnende. Tycho de 
Hoffmann, der har skrevet om velfortjente, danske Adels- 
mænd, siger følgende: | 

»I øvrigt forenede han i sin Person alle de Egen- 
skaber, som danne store Anførere. Hans Forsigtig- 
hed var lige saa stor som hans Tapperhed, og denne 
var altid gelejdet af en forunderlig Lykke, saa at han 
kom til Ende med alle sine Foretagender. Aldrig be- 
falede han sine Matroser noget uden at foregaa dem 
med sit Exempel. Aldrig foretog han sig noget uden 
efter en tilstrækkelig Betænkning, overbevist om, at 
for stor Hastighed er lige saa skadelig som Sendrægtig- 
hed. Han forenede den fornødne Hurtighed med stor 

Forsynlighed for at undgaa Sendrægtighedens Følger. 
Men i hvor store end hans Forstands Gaver vare, 
komme de dog intet imod hans Hjærtes store Egen- 
skaber. Han straffede strængeligen dem, som ej gjorde 
deres Skyldighed, men forsvarede tvertimod dem, som 
havde udmærket sig ved nogen smuk Gærning og an- 
vendte al sin Credit paa at skaffe dem den Belønning, 
som de fortjente. Al menneskelig Storhed var ham 





Niels Juels Statue paa Gammelholm, 


saa ligegyldig, at man aldrig haver hørt ham tale om 
sine store Sejervindinger, og søgte man at faa ham 
paa denne Discours, søgte han strax at dreje Talen 
paa noget andet. Blev han nødt til at svare, sagde 
han altid med en utvungen Ydmyghed: »Det er Gud, 
som skal have Æren derfor« og lod sig forstaa med, 
. at man ej gjorde ham nogen Fornøjelse med at tale 
- herom.« 

Vi have nu hørt Samtidens Dom om Niels Juel, 
og Efterverdenen vil ikke dømme ham anderledes. For 
os staar Niels Juel som vort Lands største Admiral, 
vor mest nationale Søhelt, han staar for os ikke alene 
som den personlig tapre Kriger, som den dygtige 
Leder af Krigsforetagenderne til Søs, men tillige som 
den brave Hædersmand, der blev sin Konge, sit Land 
og sit Kald tro til det sidste. Hans Navn er jo ogsaa 
kendt af enhver Dansk, af baade store og smaa, og 
det er ikke for intet, at vi synge om ham i den danske 
Nationalsang: 


Niels Juel gav Agt paa Stormens Brag, 
Nu er det Tid! 

Han hejsede det røde Flag 

Og slog paa Fjenden Slag i Slag, 

Da skreg de højt blandt Stormens Brag, 
Nu er det Tid! 

Fly! skreg de, hver som ved et Skjul, 
Hvo kan bestaa mod Danmarks Juel, 
Hvo kan bestaa mod Danmarks Juel 

I Strid! 

